
ARGUMENTUM. 

In ea quae dicitur humani generis vila, certas quas- 
dam reperias aetates, quibus homines plerique nihil 
pro certo habeant quod non studiose consideraverint, 
et vei^as rerum omnium causas cognoscere summa ope 
nitantur. Tunc, cunctis naturae arcanis diligenter inda- 
gatis, ac prodigiis, quae finxerat mirataque fuerat ve- 
lustas, accurate exploratis, quaecunque fiunt in coelo 
et in terra, ea immotis sub legibus teneri, unoque et 
eodem tractu procedere intelligunt. Innumera numina, 
quae priores excogitaverant, et quorum cuique proprium 
munus propriamque sedem tribuerant, ea, ut solis, sic 
rationis dilucescente fulgore, fallacibus similia somniis, 
evanescunt, ac, per immensa coeli spatia, a tot diis 
quondam celebrata, unus quaeritur, nec semper repe- 
ritur deus^ Praeterea, dum de civili communitate dis- 
serunt, dum jura, quibus inter se conjunguntur cives, 
in disceptationem vocant, dum humana non secus ac 
divina secum volvunt, ut nullos deos, sic nullos prin- 
cipes, nisi quos forte rationis sacraverit auctoritas, le- 
gitimos existimant. Quid plura ? Illa omnium abstrusa- 
rum ac reconditqrum rerum indagatrice, omnium 



1 «Le silence ^ternel de ces espaces infinis m'effraie.» (Pascal, 
Pensies^ ^dit. Uavet, p. 358.} 

F. * 

vulgarium ac tritarum opinionum contemptrice , phi- 
losophia, magis magisque in dies grassante, et sibi 
quae ad naturam et quae ad rempublicam, quae ad reli- 
gionem et quae ad historiam pertinent vindicante, ho- 
mines paulatim exuunt veteres sensus, ac totius vitae 
summam , rerumque universitatem longe aliter atque 
antea animo et cogitatione comprehendunt. 

Vulgi opinionibus sic emendatis et ad rectae rationis 
normam revocatis, de poetis quid fieri potest, qui se- 
verioribus artibus vera tractanda semper reliquerunt, 
et sua carmina fictis intexere solenne habuerunt? Utrum 
recentia eademque vera contemnent, falsaque et obso- 
leta carminibus persequentur; an nova sibi assument, 
quae in operibus novi generis evolvant, philosophorum- 
que induent personas, imbutos philosophicis institutis 
animos ad se tracturi? Inter philosophica, quae potissi- 
mum usurpabunt, ut legentes non solum doceant, sed 
etiam moveantac delectent? Quid pulchri, verbi gra- 
tia, et poetico quasi sono accommodati in stoica disci- 
plina invenient? Quid in ea a veteribus poetis jam antea 
fuit inventum? Qui, inter romanos vates , Zenonis fon- 
tem primoribus attigerunt labris? Qui fecundis ejusdem 
in aquis se totos proluerunt? Et quem exitum his et 
illis res habuit? Haec omnia mihi cogitanti de poetis 
latinis stoicissantibus (ut verbo utar apud Lipsium usi- 
tatissimo *) inquirenda occurrerunt, nec minori visa 
sunt studio digna quam res ipsa ad quam ab initio spec- 
taveram, ita ut non solum quid philosophia quaedam 

^ Just. Lipsius, ManuducUo ad stoicam philosophiam^ passim. 

apud quosdam valuerit poetas, sed etiam quid philoso- 
phia quaelibet apud quoslibet poetas valeat decernere 
conatus fuerim. 

Hanc quaestionem non intempestive a me institutam 
arbitrabitur, ut spero, quisquis secum reputaverit quot 
quantique hujus nostrae aetatis exstiterint auctores, qui, 
sive in poematis, sive in fabulosis narrationibus soluta 
oratione scriptis, de sacris dogmatibus et de publicis 
rebus disputaverint ; atque operae pretium existimabit, 
proposito poetarum stoicorum exemplo, mecum quae- 
rere utrum dissentiant an consentiant poesis et philo- 
sophia, quibusque sub conditionibus sibi invicem esse 
adjumento et amice conspirare possint. 



w-^-^twcoxs^- 



DE STOICA DISCIPLINA 



APUD POETAS ROMANOS. 



CAPUT I. 

IN QUO DISCREPENT POESIS ET PHILOSOPHIA. 

Harum doctrinarum et arlium, quae sunt homine 
ingenuo dignae, vim et naturam considerantibus aut 
perpaucaB aut nullaB magis inter se discordare ac repu- 
gnare videntur quam poesis et philosophia. Quarum 
una sensibus el ea quam philosophi vim imaginativam 
appellant, altera intelligentia et ratiocinatione pluri- 
mum valet; ita ut illa, pulchra dulciaque simul opera 
fingendo, incredibili quadam jucunditate afficiat ani- 
mos, haec autem, veritates adhuc inauditas reperiendo, 
aut dispersas connectendo, insigne quoddam lumen 
mentibus praeferat. Poeta suo munere sic fjingetur, si 
singulas argumenti cujusdam partes dissipatas ac disso- 
lutas inter se devinxerit atque unam ad formam reduxe- 
rit, non deficiente generoso illo animi impetu et divino 
illo quasi furore, sine quo poema quodvis, sicut corpus 
anima carens, friget et exstinguitur. Philosophus con- 
tra ea tantum lege erit omni laude cumulatus, ut rei, 
ad quam fuerit intentus , sejungat et abstrahat proprie- 
tates, atque has generatim digcstas perite condat et 

componat : quo in labore ingenii acies potius quam animi 
incitatio requiritur. Indefilut poetae verba, ad concre- 
tas et singulas quasque res depingendas atque ad animos 
percutiendos comparata, vividis distinguantur imagi- 
nibus et rapido motu contorqueantur ; at contra phi- 
losophantis sermo, ad abstracta eademque universa 
exprimenda aptus , speciosa vocabula luminaque omnia 
orationis vitet, nec significantibus verbis unquam ad- 
mirationem poscat, significatis rebus reservandam. 

Quamobrem ingeniosissimo viro, sed in philosophia 
forsitan parum diligenti, Horatio Flacco, assentiri no- 
lim, de philosophis detrahenti sane aliquid, dum ma- 
joribus laudibus poetas , Homerumque praesertim, am- 
plificat : 

Qui quid sit pulchrum, quid turpe, quid utile, quid non, 
Plenius et melius Chrysippo et Crantore dicit *. 

Cum Homerus mihi proponit ante oculos Ulyssem 
ceram auribus obdentem, ne Sirenum voces libentius 
audiat et earum scopulis turpiler adhaerescat; aul cum 
tempestate colluctantem , adversis undis immersabi- 
lem, ut nidulum illum, saxulis impositum, Ithacam 
scilicet suam, longos post annos, revisat, atque ut 
castam uxorem, carum filium, venerandum patrem, 
sacrosque lares tandem amplectatur ; tum non possum 
quin talem hanc fortitudinem et temperantiam mirer 
exclamemque : egregium virum ! o dignam ac vere 
pulchram agendi rationem ! 

* Horat. £Jo/5/., I, 2, v. 3. 



A me autem hoc, quodcunque est, admiranle et 
pulchrum dicente, si quis forte quid sit pulchrum, ge- 
neratim consideratum , quaereret, non illico certe quid 
quaerenti responderem haberem, nec ipsum Homerum 
credo fuisse habiturum. Aliud est enim singularem 
quamdam rem, omnes ejus partes ordine persequendo 
et recensendo , minutatim describere ; aliud , ejusdem 
rei naturam, propriam simul ac communem, brevibus 
verbis iisdemque dilucidis definire : illud poetae, hoc 
philosophi est. 

Itaque Socratem, illum philosophiae magistrum et 
antistitem , apud Xenophontem et Platonem legimus, 
quaecumque res consideranda proposita fuisset, ejus 
vim ac naturam a colloquentibus definiri jubere aut 
ipsum eam definire solitum. Quis est quem fugiat 
Platonis dialogos (ut de celebrioribus solum loquar), 
qui Convivium, Hippias major, Phcedrus, Gorgias, 
Theetetes inscribuntur, in amore, pulchritudine, elo- 
quentia et scientia definiendis tantum non unice ver- 
sari? In quibus quot sophistas induxit nobilis ille philo- 
sophus, qui, ingenio oratorio aut poetico magis quam 
philosophico praediti, Socratis disserendi rationi vix 
sese fingunt et accommodant; dum illi, pulchro aut 
eliam sola pulchri specie delectati, de re unaquaque 
longa, futilia et aliquando inepta clamitant, hic autem, 
ut hominem decet sapientem et unica discendi cupi- 
ditate incensum , accurate perquirit quid res quaeque 
habeat, et quod haec vere est ab eo quod mentitur dili- 
genter secernit. Cum homines in Convivio jocose illu- 
dit Plato, de pulchris versibus, de pulchris orationi- 

bus, de pulchris tabulis et signis tam multa loquentes, 
nec unquam quid sit pulchrum exquirentes, omnibus 
fere poetis indicit bellum , quippe qui ad pulchra car- 
mina condenda magis quam ad reddendam carminum 
ipsorum pulchritudinis rationem idonei semper fue- 
rint. Multi eorum sunt qui, de pulchro interrogati, non 
valerent discernere pulchrum quoddam singulare a 
pulchro in universum sumpto,et, sicut Hippias, for- 
tasse responderent, pulchrum illud de quo philosophi 
disputant, pulchram esse puellam, aliaque non minus 
insulsa effutirent. 

Poesis et philosophia, duobus diversis.ducibus, hinc 
sensu, ilhnc ratione, progredientes , atque in partes 
contrarias tendentes, ea quae ad religionem et ad mores 
spectant contrario quodam modo concepere. Igitur prior 
deos sibi f}nxit non multum dispares hominibus qui 
ante oculos obversantur , vitiis non secus ac virtutibus 
abundantes et omnibus indulgentes voluptatibus ; pos- 
terior vero deum habuit intelleclum illum incorpora- 
lem, semetipsum intelligentem , aut summum illud 
Bonum, quo alia bona sunt et quod nemo unquam 
vidit, nisi homo introrsus oculatus, ut noster ait Au- 
gustinus, et invisibiliter videns. 

Cum tantum has inter disciplinas disconveniat, mi- 
rari desinamus cur tantae inter homines qui eas colue- 
runt exarserint simultates. Non homines, sed rerum 
natura in culpa est. Colophonius Xenophanes jam Ho- 
merum reprehendebat quod diis humanos tribuisset 
sensus, egregieque dicebat boves aut leones, pingere si 
callerent, diis cornua aut jubas esse daturos. Non mi- 

nori in poetas adhibita severilate, Pythagoras , Homeri 
ejusdem Hesiodique animas se in inferis vidisse af!ir- 
mabat, pro furtis adulteriisque , quae falso numinibus 
adscripserant, acerbissima persolventes supplicia. Haec 
eadem multaque alia, summa cum gravilate et elo- 
quentia, Plato Homero objiciebat, tum maxime quod 
res hujus mundi imitabatur ad idearum imitationem 
jam effictas, ita ut divinis ab illis exemplaribus quam 
longissime ejus opera abessent, tum quod omnia hu- 
mana divinaque miscebat, cunctaque mortalium flagi- 
tia et facinora numinis alicujus auctoritate et exemplo 
confirmabat. Quid dicara de duobus scriptoribus inter 
nostros celeberrimis iisdemque philosophis praestan- 
lissimis, Bossuetio scilicet et Pascalio, quorum unus 
nescio quid inane reperiebat in poesi, alter autem eam 
definiendo deciarabat inanem esse verborum sonitum, 
quem mirari hominibus Hbitum fuerat ? 



CAPUT n. 

IN QUO POESIS ET PHILOSOPHIA CONVENIANT. 

Quamvis nihil poesi tam inimicum quam philosophia 
videatur, ne credamus tamen inter eas capitalia exsis- 
tere odia, quae nunquam exstingui aut sedari possint. 
Persaepe dictum est a veteribus philosophis , nec de- 
fuere recentes qui hanc quoque profiterentur senten- 
tiam, non quidquam pulchrum esse, nisi idem sit ve- 
rum. Quod quomodo jure dici aul cogitari queat non 
video,si tanta sit quanta vulgo creditur repugnantia 

inter artem , quae nihil habet antiquius quam pulchra 
effingere dicendo , et scientiam , quae vera perquirenda 
cogitando sibi proponit. 

Plato, qui raaledico dente saepe carpit poetas, eis 
pulchri speciem, in animo insidentem, expriraendam 
modis ac numeris assignat. Quo auctore^ infimi non 
solum poetse, sed etiam hominis est, tantummodo 
pulchra admirari corpora. Pulchras animas, pulchra 
facinora , pulchra instituta ac praecepta studio amplecti 
jam ahquid habet nobilius et excelsius. Sed eam pulchri 
formam, quae neque ocuHs, neque auribus percipi po- 
test, et qua nihil pulchrius quisquam unquam invenit 
aut excogitavit, incredibili quodam amore persequi 
debemus eique toto animo adhaerescere. Cum haec 
pulchri forma ac quasi facies, non solum sit cognita, 
sed etiam dilecta, et tantos amores excitet sui, quid 
est cur tantum a philosophis, verum a falso dijudican- 
tibus, definiatur, nec describatur quoque a vatibus qui 
generosos animi motus verbis efferre solent? Ita , cum 
philosophis et poetis idem fere sit propositum , non 
tantumjnter eos, quantum perhibetur, disconvenit. 

Dicet fortasse quispiam carmina , his de rebus con- 
dita, ideo pulchra non fore, quia, tametsi paucis ho- 
minibus emunctae naris et reconditae doctrinae proba- 
rentur, ea vulgus iniquo acciperet animo, quippe quae 
in ejus inteUigentiam vix caderent. At pulchrum majus 
est et sublimius quam ut arbitrio stolidae multitudinis 
sit obnoxium; quodque de honesto dicit TuUius^ id 

< DeOfficlis.l I,c. 4. 

de pulchro quoque libenter praedicaverim, nempe hoc, 
etiamsi a nullo laudetur , natura esse laudabile. Nisi 
forte liber quisque ex numero potius quam ex pruden- 
tia lectorum aestimandus est, ac scriptor qui vulgari 
sermone et fabulis ineptis ineplum vulgus moratur, est 
cum Pascalio Bossuetioque , intelligendi et dicendi 
gravissimis auctoribus et magistris, comparandus. Si 
homines omnino rudes et ne primis quidem artium 
elementis imbuti, non ea semper moventur pulchritu- 
dine, quae ex colorum, sonorum formarumque conve- 
nientia conflatur, quanto minus pulchritudine ea, quae 
ex idearum concordia et consensu in unum coeuntium 
nascitur, affici possunt! Sed hujus generis pulchritudo 
non est ideo neganda, quia vulgo non agnoscitur, ut 
parvi non sunt aestimanda ea quae mathematici profi- 
tentur theoremata, quod homines plerosque latent, 
qui ea in obscuritate rerum et ea recondita in disci- 
plina non versantur. 

Quod si nullum aliud haberem argumentum, cur 
philosophorum instituta poeticis ornamentis non re- 
pugnare arbitrarer, eo vel solo essem contentus, quod 
de rebus rusticis, quibus paucae tenuiores sunt, tam 
luculenti versus a Virgilio fuerunt scripti , el quod ars 
poetica, cujus praecepta sicca paulum et arida haben- 
tur , tam feliciter a Flacco Bolaeoque fuit tractata. Cum 
haec, qualiacunque sunt, de quibus loquor, non steri- 
lem poetis praebuerint materiam, quamvis non ita late 
pateant, neque ad commovendos animos magnopere sint 
idonea , quid de sublimibus illis decretis ac praeceptis 
existimandum est quae cum ad Deum ejusque provi- 

dentiam, lum ad hominem ejusque officia pertinent, 
et quae praesentem hanc vitam, vitamque illam futu- 
ram complectuntur? Rebus tam magni momenti, in 
quibus nostra sors omnis vertitur, semel propositis, 
nulla terrena et caduca res est quae nobis non videatur 
omnino puerilis et irridenda. Rerum sublimitate elati , 
ad qnamdam loquendi divinitatem evehimur, et nobi- 
Jes sententias, nobilibus, ut decet, imaginibus ornatas, 
profundimus. Qui philosophus modo fuerat, is impru- 
dens orator aut poeta evadit. 

Quoties enim, cum apud veteres, tum apud recpn- 
tes, scriptorum sine controversia maximorum eloquen- 
tiae, ut materies quaedam, quam tractaret et in qua 
versaretur, subjecta fuit philosophia! Memorare saLis 
sit, apud Graecos, Platonem illum cujus tanta fuit in 
dicendo copia, gravitas et amplitudo, ut non inepte dic- 
tum fuerit Jovem, si grsece locuturus esset, ita locutu- 
rum; atque, apud Romanos, Marcum Tullium, qui, non 
tantum forense dicendi, sed etiam umbratile disputandi 
genus secutus est , et de officiis aut de natura deorum 
ea scripsit quibus optimae ipsius oratioues nequaquam 
sint anteponendae. Mihi autem celeberrimos nostros 
scriptores memoria repetenti nulli prope occurrunt 
clariores quam qui de hominum vita, de moribus, de 
Deo, de omnibus tandem quae continet et amplectitur 
philosophia, disseruerunt. Quis sententiis crebrior ima- 
ginibusque illustrior quam Montanus et Pascalius, si 
forte necesse sit mentes excitare et in animis quosdam 
relinquere acuieos? Quis Fenelonem suavitate ea, qua 
animos perfundit legentium, vel Bossuetium vivido im- 

petu, quo eos perfringit, aut superare aut aequare po- 
test ? Recentiores etiam auctores, unus, in opere de 
pueris instituendis scripto, cui nomen est ^miiius, al- 
ter, in libris de christianaB religionis ingenio composi- 
lis, incredibile est quam prope, philosophica cum 
tractarent argumenta, ad poetarum dicendi genus ac- 
cesserint. 

Gum tot tantique viri, in operibus soluta oratione 
scriptis, philosophorum praecepta et instituta non ora- 
torio solum, sed pene poetico fulgore iilustraverint, 
quid «sset cur ipsi poetse talem hanc non sibi assume- 
rent materiam in qua diligenter elaborarent? 

Homini, non ex tritis obsoletisque opinionibus, sed 
ex rerum veritate rectaque ratione, humana opera con- 
sideranti, quid poemati tam cognatum quam systema 
philosophiae videatur? Si non injuria praeclarus scrip- 
tor, idemque mathematicus praeclarior, dixit*, non 
minori opus fuisse Archimedi ingenii ubertate quam 
ipsi Homero , quanto rectius de Platone aut de Leib- 
nizio id quoque dicendum est, qui, omnibus humanis 
divinisque rebus cogitatione comprehensis , earum cui- 
que proprium locum adscripserunt, et intellectu Deum 
illum persecuti sunt, qui summus artifex summusque 
geometra egregie est appellatus. Itaque non pauci poetae 
phiiosophicis e fontibus hauserunt prsecepta quae suis 
in carminibus per quosdam quasi rivos diffunderent, 
non Platonem modo et Aristotelem seeuti duces, sed hos 
etiam quos TuUius minutos et plebeios vocat philoso* 

« D'Alembert. 

phos. Si qua a Platone mutuatus est Virgilius quae non 
parvum carminibns afferunt ornamentum, quanlo plura, 
nec minus feliciler, ab Epicuro suo sumpsit Lucre- 
tius , qui totam pene ejus disciplinam splendidis poe- 
seos luminibus distinguere conatus est! Si quis car- 
mina qude his nostris in temporibus in lucem edita 
fuerunt recensuerit, ea aliis pulchriora et exquisitiora 
fortasse judicabit, quae, reconditis ex artibus orta, 
philosophico quasi succo turgent. Ne noslrorum aequa- 
lium nomina latino in opusculo, contra morem, inter- 
jiciam, aut longo verborum circuitu subridicule decla- 
rem, mihi duos tantum illustrissimos Germanise et 
Britanniae poetas proferre liceat, quorum unum exi- 
raia fabula quae Faustus inscribitur, alterum opera ple- 
raque,deProvidentia dubitantes significant, etgallorum 
poetarum nostrae aetatis principem, qui nunc eadem 
de re luculenter similem expressit dubitationem , nunc 
ad aliam fideique christianorum propiorem conversus 
est sententiam. 

Egregius hujusce aevi philosophus, morte nuper prae- 
replus, dicere solebat*, non modo quae ad hominum 
sortem seu praesentem, seu futuram pertinent, ea 
poesi non repugnare, sed hanc solam vere poesim esse 
nominandam, quae taha tractaret, ideoque philosophum 
et poetam, diversum ahquando per iter, eodem tamen 
lendere, ac socialiter mutuam sibi navare operam. Cui 
hac de re libenter assenserim. .Quo enim hominum 
genus in melius mutatur, et incorporalia corporalibus 

* Joufiroy, Melavges philos, — De la destin^e humaine. 

sdepius anteponit, eo magis vales pulchritudine delec- 
tatur ea quae in moribus consistit et quae non videtur 
oculis, mente tamen concipitur, vanamque istam pul- 
chri speciem dedignatur quam corpora prae se ferunt. 
Homerus, ait philosophus inter recentes nobilissimus*, 
tantam viro, quem nobis magna vult esse in admira- 
lione, tribuendo velocitatem, non sensit se illum ea 
virtute exornavisse, qua cum equis venaticisque ca- 
nibus vix certarel. Quid plura? Cum Pindarus tanti 
faceret corporis vires et agilitatem, ut prae illis omnia 
sordere et nuUo in numero esse ei viderentur, noster 
contra Ludovicus Magnus poetae cuidam graviter suc- 
censuisse dicitur, quod inter tot alias dotes quibus 
se prseditum et instructum putabat, nullam iste magis 
laudandam, quam nandi artem repererat. Quis e cla- 
rissimis aetatis nostrae vatibus, hominum jura, popu- 
lorum utilitatem, et scientiae augmenta omitteret, ut 
nescio quos athletas, in Iriviis decertare solitos, sibi 
sumeret celebrandos? 



CAPUT III. 

QUIBUS TEMPORIBUS QUIBUSQUE SUB CONDITIONIBUS POESIS 
ET PmLOSOPmA CONSOCIARI ET GOALESCERE POSSINT. 

Ut caeteris artibus ingenuis, sic illi quam poesim no- 
minamus, ea quae mens vere cogitat , et quibus vere mo- 
vetur animus, sincere vivideque exprimgnda sunt. Pul- 

« 

* Malebranche. — Rcch, de la viriU, — Pr6face. 

chrum poema hac tantum lege condi potest, ut verbis 
res subjiciantur, sine quibus clarissima orationis orna- 
menta , sicut splendidae vestes, quibus aut nullum ^ut 
falsum supponitur corpus, inania sunl et perridicula. 
Quemadmodum egregie a Marco TuIIio animadversum 
est, res verba rapiunt, eque rebus plane cognitis et 
perspectis efflorescit etredundat oratio. Itaque quoties- 
cunque scriptores de ratione scribendi magis quam de 
rebus scriptis incipiuntessesolliciti, toties litterae dilabi 
ac concidere solent. Id BoIdBum nostrum non fugiebat, 
cum sale multo ineptos defricaret poetas, qui, Iridis 
amore capti, quotidie bene poti et bene pransi trans- 
lative moriebantur. Quid est cur Homerus ita Deos 
effingat, ul eos vivere et spirare credas, atque eos ita 
inducat seu loquentes, seu agentes, ut eorum verba 
audire, eorum facta videre tibi videaris , nisi quia prae- 
clarus ille vir quae de diis narrat ipse vera esse arbi- 
tratur? — Cur maximus ille medii aevi poeta, qui non 
injuria alter habetur et dicitur Homerus, dira infe- 
rorum supplicia, atque aeternos damnatorum dolores 
horribilem in modum depinxit, nisi quod non solum 
inferis adhibebat fidem, sed etiam eos pertimescebat 
atque horrebat? Rudis et incompositus aliquando, sed 
sublimis tamen et grandiloquus vates, qui ad summum 
gloriae fastigium britannicam evexit tragoediam, cum 
infauslas istas sagas, noctu, deserto etdeformi in loco, 
saltantes, interruptasque voces emittentes, describit et 
subjicit sub oculos, nonne ideo auditores terret, quia 
ipse terretur ? 

Cum vero philosophi, nec Jovis grande supercilium. 

quo moventur cuncta, nec rubentemjulmine dextram 
timenteSjhunc deum, coacervatis rationibus, de solio 
dejecerunt; cum pueri et anus Cerberum et inferos 
jam metuere desierunt; cum horrenda quondam saga 
mansuevit, puellisque ad credendum segnibus eventura 
medio in foro pronuntiare , et duobus assibus vendere 
vaticinia coepit; tum obsoletas istas fabulas resumere 
ac versibus retractare, aliquid haberet ita fictum et 
simulatum, ut nihil magis falsum aut frigidum, meo 
quidem judicio, posset excogitari. Tunc volo poeta, ut 
semper, quda sentit et cogitat, quae amat vel odit, sine 
fuco exprimat et enuntiet. Hoc mihi, Bolsei nostri pace, 
dixisse liceat : rebus quibus nullus est in mentibus lo- 
cus , iis nuUus in versibus esse debet. Satis diu Tem- 
pus horologium gessit, Themisque manibus aequam 
libravit lancem; hanc tandem excidere sinat, ipsaque 
valeat. Satis diu Neptunus, ambabus inflatis buccis, 
increpuit fluctus, squalidusque Charon in unda Stygia 
navigavit: emeritis tandem stipendiis, alias sedes pe- 
tant. 

Viro natura generoso, et cui pectus est honesto in- 
coctum, justitia vel nuda, et sine istius modi insigni- 
bus, satis erit veneranda. Qui aliquando celsa de rupe 
immensum mare prospexit, secum reputans omnes 
pugnas ejus in fluctibus debellatas , urbesque in littori- 
bus dirutas vicissim et dediflcatas; qui in vitae mortisque 
arcana nonnunquam mentis aciem retorsit, et unde 
ipse veniat, quis sit, quo eat, sollicite perquisivit; is 
vestros istos aniles deos, quasi nervis alienis sese mo- 
ventes , admirabile est quantum fastidiat et adsperne^- 
F. « 



18 

tur. Si quis, in infinita rerum nalura, quarum medium 
est ubique, ut ait Pascalius, circuitus nusquam , semet- 
ipsum, veiut arenulam quamdam, sponte considera- 
verit, quam brevi ventorum flatus sit ablaturus; is in se 
uberiorem reperiet nobilium carminum fontem quam 
qui nunquam sine duce ausus est progredi et semper 
priorum vestigia adoravit. 

Quid ad me numina nec a lectoribus, nec ab ipso 
poeta pro veris habita, quse Statius et Silius in suis 
poematis induxerunt? Quanto rectius, qui miseram et 
lamentandam, statim ab ortu, hominis conditionem 
his versibus eloquenter deflet et conqueritur: 

Tum porro puer, ut saevis projectus ab undis 
Navita, nudus humi jacet, infans, indigus omni 
Vitali auxilio, cum primum in luminis oras 
Nixibus ex alvo matris natura profudit; 
Vagituque locum lugubri complet, ut aequum est, 
Gui tantum in vita restet transire malorum \ 

Illa carmina non sunt ea quae semel pulchra visa 
fuerint, saeculoque tantum uni placuerint, sequen- 
tibus aetatibus despicienda. Eorum manet semperque 
manebit vivax pulchritudo, quippe quae veros aeter- 
nosque animi sensus mirabili quodam modo expres- 
serint. 

Dum pravus deorum cultus aliquam apud gentem 
vigebit et a sapientibus aegre tolerabitur, haec admira- 
tionem et plausus hominum movebunt : 

* Lucret. De nat rer.^ I. V, v. 223. 

Humana ante oculos cum foede vita Jaceret 
In terris, oppressa gravi sub relligione, 
Quae caput e coeli regionibus ostendebat 
Horribili super aspectu mortalibus instans ^ 



Homini eo tempore viventi, quo ratio plurimas di- 
judicat res, serius ocius erit decernendum quae philo- 
sophia videatur verissima. Ut quondam fuisset reli- 
gioni, sic tum philosophorum familiae erit adscribendus. 
Qua disciplina semel accepta, ut, non solum vilam 
suam, sed etiam civitatis mores ad hanc quasi normam 
dirigere conetur, quomodo poterit, si quid scribere et 
componere tentabit, opiniones quas verissimas arbitra- 
bitur, sensusque quos habebit carissimos alta sub 
mente retinere, et vana de diis, more vulgi, nauseando 
efTutire? Quod si faceret, pretiosiorem sibi servaret 
sui partem, vilioremque in medium proferret. Ilaque, 
quoties philosophica, utita dicam,8etas inciderit, to- 
ties poeta, simodo nobilissimarum setatis suae curarum 
fuerit particeps, philosophiamque aliquam amplexus 
fuerit, versihi^s philosophica exponet pra^cepta; sin 
aliter, animo dum reluctabitur, ingenii sui qiiasi ner- 
vos elidet. 

Ne quis forte sibi cogitatione effingat a me angustio- 
ribus terminis poetas circumscribi , eiisque id imponi 
munus, ut prohibeant, semper de futura loquendo, 
quominus de pra3senle vita fruamur, dicam id quod 
res habet et quod sentio. Homo sic a natura fuit cons- 

* Lucret. De nat rer,^ 1. 1, v. 63. 

litulus et comparalus , ut humana potius quam divina 
curaret : nec injuria. Hoc enim inlerverso ordine, 
homo semper aBterna prospiciens, eorumque amore 
ardentissime flagrans, flocci penderet caduca; artes- 
que et scientias, quae ad usum vitae spectant, et omnem 
civilem cuUum languescere et torpescere sineret. Quod 
universo hominum generi, id poetis quoque evenire 
solet : aliquando divina , saepius humania carminibus 
prosequuntur. Id tantummodo est animadvertendum , 
quae de divinis loquuntur, ea nunc religiosis, nunc 
philosophicis e fontibus vulgo hauriri. Humana autem 
omnibus temporibus, ad narrandum , ut aiunt , non ad 
probandum , et omni philosophica remota ratione , 
tractari queunt; itatamen ut, si rebus iisdem philo- 
sophia accesserit, recondilioris doctrinae et exquisitio- 
ris ingenii fortasse condatur opus. Quis dubitel quin 
Bolaeus, si, amoto ludo, philosophicum in modum, de 
vila et moribus inquisivisset, in rei cujusque viscera 
altius penetraturus, et majoris pretii scripta relicturus 
fuisset? Fingamus , nostri auctoris loco de homine 
tractantis, Pascalium eamdem sibi sumere materiam, 
et erumpere subito ac nostrum unumquemque in- 
crepare , ut quae sint in nobis contraria et pugnantia 
patefaciat , nedum circa rem , delectationis causa , 
suaviter ludat et nugetur. Quantum prae divinis illis et 
tragicis vel lepidissimi frigerent et sorderent joci \ 

Si quis paulo tristiora philosophorum instituta car- 
minum lepore laelificare volet, ei multa erunt cavenda. 
Saepe fit enim ut personae , quas poeta format et in suis 
inducit operibus, nihil habeant veri el humanae naturae 

accommodati. Uis aliquando tribuit magnifica et signi- 
ficantia verba, claras vibrantesque sententias, quibus 
nibil, si singula consideraveris, existimabis pulchrius; 
sed non erat his locus. Quae sic, magno hiatu, profe- 
runtur, ea nec personam, nec tempus, nec locum, 
plerumque decent , et ne omnes ejusdem operis partes 
congruant et unam ad formaih reducantur saepissimc 
efficiunt. Quemadmodum impediunt ne poema sit 
unum, ita (quod verius est quam verisimilius) ne 
idem sit varium graviter obstant. Gum enim creber 
sententiis sermo omnium ex ore indistincte profluat, 
mediocriter etiam attentis clarius etmanifestius apparet 
personas omnes , unius hominis , poet83 videlicet , par- 
tes agere. 

Sunt qui, ubi nonnuUa nitent in poemate, ea sus- 
piciant et admirentur, nec ita offendantur si opus ex 
partibus male cohserentibus sibique repugnantibus 
compositum fuerit. Vicini nostri Germani , si quid forte 
in scena fuerit actum , quod nullo modo cum rcliqua 
fabula conveniat, et sit tamen, ut fit, eo splendidius 
quo magis absonum, hoc non solum non reprehendunt , ^ 
sed pulcherrimum idem esse et nescio quid fidibus 
dignum habere, magna commoti admiratione, certa- 
tim exclamant. Nos, ut in mulierum sic in poematum 
ornamentis, rerum convenientiam dominari volumus; 
nec magis ambitiosam humili in sermone patimur 
intejici sententiam, quam torque gemmato ornari puel- 
lam permodestis indutam vestibus. Sicut Flaccus ille, 
cujus ita prudens et sincerum semper fuit judicium, 
existimamus nihil aut parum ab eo effici qui ponere 

totum nesciat. Porro , nihil est quod ab hoc proposito 
tantum revocet et deducat poetas quam si eis sit so- 
lenne in poematis inducere personas sententiis abun- 
dantes etnon sibi convenientia loquentes: quod iis sae- 
pissime accidit scriptoribus qui ea quae ipsi senliunt, 
alios inter homines diffundere summa ope nituntur. 

Nemo est qui non fateatur istius modi sententias 
interdum in Euripidis Voltariique tragoediis apparere , 
ita ut omnibus lectoribus fiat manifestum auctorem 
ipsum unaquaque latere sub persona , ejusque ore sua 
placita enuntiare. Si quis autem seu Senecam, seu ce- 
leberrimum illum poetam qui, novissimo finiente sae- 
culo, italiana regnavit in scena, pervolutaverit , illius 
fabulas stoicorum paradoxis inveniet refertas , quippe 
cujus personae omnes , pueri etiam ac puellae, scholam 
redoleant et perita manu torqueant enthymema ; hujus 
autem scenicis in operibus sudiosos reipublicae viros 
videbit et audiet in tyrannos tam acriter debacchantes, 
qui hiscere omnino non audent , ut horum tristem et 
miseram sortem sit certe lamentaturus. 

Poeta quilibet qui philosophiae cujusdam suscepit 
patrocinium , nullam personam plerumque in scenam 
inducit, quae non arte ficta magis quam natura for- 
mata esse videatur. Theses defendit cum sermocinari 
deberet, et pro variis animi affectibus omnia evolvit 
argumentorum genera. Humana natura, ejus manibus 
subacta, aquae non dissimilis est quae, per amoenos 
agros huc alque illuc ferri solita et sinuoso trepidare 
alveo, landem plumbeis in fistulis conclusa, per tristes 
urbis vicos uno lenore fluere docetur. 

CAPUT IV. 

DE LIBERALIBUS ARTIBUS ET PRiESERTIM DE ARTE 
POETICA QUID STOICl SENSERINT. 

Philosophorum famihaB quae in summo Bono per- 
quirendo maxime versantur, et in vita hominum ordi- 
nanda moribusque formandis praecipue laborant, arbi- 
trari solent eum qui studet rebus ad illa nihil spec- 
tantibus, tempus et operam perdere, atque a recta 
omnino aberrare via. Nulla esl scientia, eis si adhibe- 
tur fides , ars est nulla, quse sil propter se ipsam expe- 
tenda : disciplina omnis moribus subjicienda est. 

Cum homines sexti decimi saeculi christianam reli- 
gionem ad pristinam severitatem revocare voluerunt 
(jure an injuria, nihil ad rem), humanioribus litteris, 
paucis ab annis restitutis, saepissime indixerunr bel- 
lum, quia hae mentes, eloquentiae et poeseos dulcedine 
illectas, ab uno et vero vitae proposito avertere vide- 
bantur. Quid quod doctissimi Portus regalis incolae, 
iidemque rigidae innocentiae viri, cum geomelriam, 
astronomiam aliasque naturalium rerum scientias 
parvi esse momenti existimabant^ earumque cognitio- 
nem futuram ad vitam differri aequo animo sustinebant, 
tum litteris multo etiam iniquiores, poetas, eosque 
praeclaros, aperte nominabant veneficos? Quid quod, 
saeculo sequente, Genevensis philosophus, qui sui tem- 
poris mores in mollitiem lapsos acriter castigavit, effe- 

minatas quoque et elumbes litteras fuit aggressus, 
qu8B, ex libidinibus natae, libidines augebant? Egregius 
ille viliorum insectator, non solum opuscula ista re- 
prehendit, quae immunda et obscoena crepabant, et 
quibus eximius quisque litterarum aestimator et acer- 
rimus quisque morum propugnator pariter ofTende- 
bantur; sed in fabulas illas, quibus ignoverat episco- 
porum maximus , et qilas longa sacraverat admiratio , 
tela ausus est dirigere. 

Quibus ex exemplis , de recentiorum historia sump- 
tis, facilius intelligetur cur apud veteres, non solum 
cynici, quibus nihil pulchrum et vere exoptandum vi- 
debatur nisi honestum, sed etiam stoici, eadem fere 
profitentes atque a cynicis tunica tantum distantes, 
poesim aliquando' caBterasque artes asperioribus verbis 
tractaverint. Non est igitur quod miremur Zenonem , 
stoicae scholae conditorem , habuisse inutilem , si Dio- 
geni creditur, omnem liberalem disciplinam {vrp^sYKvx" * 
Xiov Tiaidelav axQrjOTOv anoq>aivEi) ; Epictetumque vi- 
vida quadam concinnitatedixisse, non hanc disciplinam 
esse humanse vitae finem propositum, sed viam ad hunc 
munitam : ovti elg rovvo Sdeveg , inquit , dXka dia 
TovTov^. Idem sentiebat Anloninus, ut ex initio ejus 
operis patet, ubi cum alia maxima, tum id praecipue 
Rustico se debere testatur, quod nec rhetoricam,nec 
poeticam unquam coluerit, nec dicendi urbanitatem et 
florem fuerit persecutus (ro «Troarrji/at QTjTOQvxfjgy xai 
novrjTvxfig ^ xai doTeLoXoYlag^). Seneca acriori, ut so- 

^ Epict.,\. II,c. 23. 
2 Anton,^ l. I. 

let, impetu et ad feriendos permovendosque animos 
magis accommodato, non tamen sine libratis artifi- 
ciose sententiis: «Unum studium, inquit, vere libe- 
rale est, quod liberum facit, hoc sapientisa sublime, 
forte, magnanimum : csetera pusilla et puerilia sunt ^ d 
Tum poetae et grammatici , musici et geometrsB studia 
studiis boni sapientisqti6 viri comparata deprimere et 
obscurare conatur: « Quaeris Ulysses ubi erraverit, ait, 
potius quam efficias ne uqs semper erremus.... Quid 
inquiris an Penelopa impudica fuerit, an verba saeculo 
dederit... Doce me quid sit pudicitia et quantum in ea 
bonum... Doces me quomodo inter se acutae ac graves 
voces consonent... Fac potius quomodo animus secum 
meus consonet, nec consilia mea discrepent... Quid 
mihi prodest scire agellumin partes dividere, si nescio 
cum fratre dividere*?» 

Nihil aut subtilius, aut lepidius, aut etiam, mutatis 
mutandis, verius eumdem apud auctorem legi potest 
quam epistola in qua queritur , eam , quse philosophia 
fuit, factam esse philologiam. Grammatico, ut ipse 
animadvertit , et philosopho hi Virgiliani si propositi 
fuerint versus : 

Fagit irreparabile tempus. 

Optima quaeque dies miseris mortalibus x\i 
Prima fugit, 

et alia hujuscemodi, quam, non dico contraria , >sed 
diversa, et nulla ex parte congi;uentia nostri hi duo 

« 

* Sen. Ep,, 88. 

* Idem, 

homines de versibus illis et sentient et loquentur! 
Unus nihil nisi verba, alter nihil nisi sententias cura- 
bit; ille breves et longas metietur syllabas, hic autem 
quam praecipiti rapiamur turbine cogitabit, et quo bre- 
vior sit vita, eo meliorem eam arbitrabitur esse effi- 
ciendam. 

Si forte Giceronis De Republica libri in grammatici et 
in philosophi manus inciderint, hic omnia quaa de jus- 
titia eo in opere dicta sunt miratus, ea suis ipsius mo- 
mentis ponderabit; ille vero veteribus et jam obsoletis 
verbis, reapse^ sepse, et calce, vehementer commotus, 
ad illa commentariis illustranda sese comparabit et ac- 
cinget. Ut apis et bos eodem in prato , sic philosophus 
el grammaticus eodem in libro diversis pascuntur. Sa- 
tis autem apparet ulrum sit, Seneca quidem judice, 
pabulum salubrius alterique anteponendum. 

Quae cum senserint stoici cum de omnibus discipli- 
nis, tum praesertim de scribendi genere, mirari desi- 
namus si eorum plerique eam artem neglexerint pau- 
lulum, quam non ita magni faciebant. Inde profectum 
est istud scribendi genus acutum, subtile, sed exile, 
jejunum, subobscurum, valde abhorrens ab auribus 
vulgi, quod ssepe fuit aMarco Tullio quasi ad vivum 
expressum : «Stoica haeresis nullum sequitur florem 
orationis , neque dilatat argumentum , sed minulis in- 
terrogatiunculis, quasi punctis, quod proposuitefficit*.3> 
Itaque Porticus, prima quidem specie, videtur quod 
oratoriae et poeticae arti excogitari queat repugnantius. 

* Cic. Parad, Stoic. Proem. 

Diligentius tamen rem consideranti minus litteris 
obfuisse quam profuisse stoicorum disciplinam mani- 
festum est. Nam litterae his fere temporibus viguerunt, 
quum antiquius quod dicerent, quam quomodo dice- 
rent, scriptores habuerunt. Atqui homines jam' totos 
verbis deditos Porlicus ad res revocavit, quibus non 
subjectis, verba inane quoddam sonant, quod puero- 
rum impetu magis quam virorum judicio comprobetur. 
Sic christiana religio, cum pagani auclores, neglectis 
omnibus quae ad res ipsas pertinerent, de verborum 
significatione sine fine dissererent et interpretanda 
circa vocabula semper morarentur, res et sententias 
. sibi sumpsit, animisque et mentibus novam per disci- 
plinam renovatis, his veluti e fontibus nova et ubera 
litterarum deduxit genera. E sublimibus enim senten- 
tiis generosisque ex affectibus , potius quam ex tenui 
verborum cura litterae oriri et emanare solent. 

Si quando stoici de poesi et eloquentia paulo libe- 
rius maledixerunt, tantorum virorum verba ad litteram 
interpretari nolim , sed ea velim mitiorem in partem , 
ut fit cum de nostris agitur, potissimum accipere. Quis 
unquam in eloquentiam sancto Paulo vehementius in- 
vectus est? Quis majoribus probris humanam sapien- 
tiam est insectatus? Nemini tamen venit in mentem, 
seu magnum illum virum, seu Patres Ecclesise, seu 
nostrum ipsum Bossuetium, cujus in orationibus talia 
crimina saepius iterantur et resonant, cum omnis hu- 
/nanitatis et cultus osores, tum praesertim dicendi atque 
intelligendi artibus inimicos existimare. Omnes, idque 
non injuria, his in reprehensionibus vident, quod res 

habet, magnanimos viros de rebus magis laboranles 
quam de verbis, et quamvis parva non omnino de- 
dignentur, ea tamen majoribus anteponi indigne fe- 
rentes. 

Quod igitur christianis concedimus, id stoicis con- 
cedamus censeo, mai^ime cum satis appareat e multis 
eorum scriptis quae vera fuerit ipsorum sententia. Se- 
neca, cujus nemo sane testimonium recusabit, non 
solum nullum profert praeceptum , quo stoicis eloquen- 
tia interdicatur, sed eos sic jubet loqui, ut audientes 
virtutis studio incensos dimittant: «Rapit illos, inquit, 
instigatque rerum pulchritudo, non verborum ina- 
nium sonitus*.3> HaBC est magna illa et divina elo- 
quentia, qusa non ad dicentem, sed ad dicta convertit 
animos, et quae romanas litteras, puerili jactantia et 
ridicula vanitate afflictas ac jacentes, nisi id humanas 
superavisset vires , sola recreare et iterum suscitare po- 
tuisset. Nihil enim tum magis defuit romanas eloquen- 
tiae quam studiosa rerum cura et nobile verborum fasti- 
dium. Orator unusquisque potius sibi plausus quam 
verbis fidem aucupabatur. Unde lepidi hi Persiani ver- 
sus: 

Nilne pudet capiti non posse pericula cano. 
Pellere, quin tepidum hoc optes audire: Decenter? 
Fur es, ait Pedio. Pedius quid? Crimina rasis 
Librat in antithetis : doctas posuisse Oguras 
Laudatur : bellum hoc! hoc bellum ^! 

< Sen. Ep. 4 08. 

2 Persius , Sat, 4 , v. 83. 

Non solum Seneca veram et quaa philosophantes de- 
ceat eloquentiam cogitatione sibi fingit, sed plurimos, 
eosque stoicos, laudat philosophos, qui incredibili 
quodam dicendi impetu audientes boni amore inflam- 
mabant. aEgo certe, inquit, cum Attalum audirem, 
invitia, in errores, in mala vitae perorantem, saepe 
misertus sum generis humani, et illum sublimem altio- 
remque humano fastigio credidi.» — Haec non sunt de 
viro frigide et jejune dicente, et suis, ut aiunt, se pun- 
gente acuminibus, sed de viro, cui non video quid de- 
fuerit, ut nostris oratoribus sacris esset conferendus*. 

Ne quis forte crediderit stoicos eloquentiam, ut quae 
pro sapientia propugnet, toleravisse, poesim autem, 
ut vanam rem et nugatoriam, funditus repudiavisse, 
eumdem illumSenecam audiat praedicantem, carmina 
in se habere vim quamdam ineluctabilem qua homines 
plerique ad credendum impellanlur, ita ut assensum, 
quem solis subnixa rationibus non obtinuisset senten- 
tia, eum numeris adstricta et vibrata quodammodo 
extorqueat : 

« Is minimo eget mortalis, qui minimum cupit : 
Quod Yult habet, qui velle quod satis est potest. 

a:Gum haec, inquit, atque ejusmodi audimus, ad 
confessionem veritatis adducimur. Illi enim quibus 
nihil satis est, admirantur, acclamant, odium pecuniae 
indicunt ^. 

^ Vide exquisitae doctrinae opusculum quod inscribitur, De la morale 
pratique dans les lettres de SMque^ par G. Martha. Strasb. 4854^ 
^Sm.Epist. 408. 

Hoc autem a me plurimum facit, quod Seneca, hanc 
profitende sentenliam , Cleanthis ipsius auctoritate ni- 
titur, qui, non solum eximium illud composuit car- 
men, omnibus notum, sed (id quod pauci, credo, 
animadverterunt) carminum excellentiam expressit in- 
geniosa illa similitudine, quam Montanus aliique re- 
centiores certatim retulerunt: o: Nam , ut dicebat Ciean- 
thes, quemadmodum spiritus noster clariorem sonum 
reddit, cum illum tuba per longi canalis angustias 
tractum, patentiore novissime exitu effudit: sic sensus 
nostros clariores carminis arcta necessitas efficit. Ea- 
dem negligentius audiuntur, minusque percutiunt, 
quamdiu soluta oralione dicuntur: ubi accessere nu- 
meri, et egregium sensum adstrinxere certi pedes, 
eadem illa sententia velut lacerlo excussa torquetur*.» 

Non omnem igitur poesim culpaverunt stoici, sed 
eam tantummodo quae, rebus neglectis, verba consec- 
tatur; et quaB, veris poetae sensibus, et opinionibus qui- 
bus mens imbuitur, praetermissis , nihil habet quod 
non sit fictum, ac fabulas pueris ipsis ridendas, millies- 
que decantatas , ambitiosis commendat versibus. Quis 
enim, si recentia veleribus componere licet, ferre possit 
inter nostrae aetatis homines exsistere aliquem, qui, 
libertatis, justitiae, scientiae augmentis, quibus optimus 
quisque movetur, omnino omissis^ tritas jamdudum 
enuntiet sententias , et eos communes locos scribendo 
tractet quorum cura nec lectores nec ipsum auctorem 
uUo modo tangat? Quis potius ineptum et praeposterum 

^ Sen. Epist. 4 08. 

non dical poetam, qui occupet homines flumina iter 
melius docentes, aut de reliquis Americae servis in 
libertatem vindicandis cogitantes, aut intentos ad Ita- 
liam jugum excutientem et antiqua fata repetentera , ut 
eorum ante oculos Agamemnonis domum proponat , et 
Atrea tot sceleribus coopertum, et toties scenis agita- 
tum Orestem, hosque omnes quorum nomina, diaria 
legendo, jam obliti fuimus? Sic stoicis nostris divina' 
et humana quseque quasi ex alto considerantibus nau- 
seas movere solebant isti poetae, qui centum ora lin- 
guasque totidem poscebant, ut meras exponerent nu- 
gas et historias quaa jampridem exaruerant. Quos his 
versibus egregie perstrinxit Persius : 

Grande locuturi nebulas Helicone legunto, 

Si quibus aut Procnes , aut si quibus olla Thyestae 

Fervebit, saepe insulso coenanda Glyconi ^ 

et alibi : 

Non equidem hoc studeo , bullatis ut mihi nugis 
Pagina turgescat, dare pondus idonea fumo ^. 

Quid sibi volunt, quaeso, poetae, nec sensa, nec co- 
gitata ab ipsis effutientes? In id omne conferunt stu- 
dium, ut auditores bene excipiant opus, et interdum 
decenter, bene, pulchre exclament, universique assur- 
gant. Omnia ista poemata ad ostentationem composita , 
fucato nitore spectanda, ac parum iis dissimilia quae 
noster Molerius tam acriter exagitavit, idem ille Per- 

* Persius, Sat V, v. 7. 

* /rfm, V. 19. 

sius mirum depinxit in modum, et aculeatis verbis sic 
persecutus est : 

• . Ecce inter pocula quaeruut 

Romulidae saturi quid dia poemata narrent. 
Hic aliquis, eui circum humeros hyacinthina laena est, 
Rancidulum quiddam balba de nare locutus, 
Phyllidas, Hypsipylas, vatum et plorabile si quid 
Eliquat, et tenero supplantat verba palato K 

• 

Quid quod pessimi isti poetaB, non solum scribunt, 
nihil quod scribant habentes, de ingenii fama unice 
soUiciti ; sed , ut auditorum certius sibi concilient suffra- 
gia, eorum sensibus serviunt et ad blandiendum vitiis 
totos seaccoramodant? Nonne hic, quum de moribus, 
tum de liberalibus artibus bene meretur, qui, talibus 
poetis omni contumelia vexatis, poesim ipsam prostra- 
tam et dignilatis immemorem nititur excitare, et ei prae- 
stantius adscribit munus? Nunquam enim quod vult id 
consequetur poesis , ut, efficta quadam divinae pulchri- 
tudinis imagine, hominum mentes juvet et permulceat, 
si, coquinariaB artis facta quodammodo aemula, turpis- 
simam quamque corporis partem solum titillaverit. Ita- 
que magnam mihi movent admirationem carmina , qui- 
bus Persius perniciosas istas ineptias insectatur: 

Scilicet haec populo pexusque toga recenti , 
Et natalitia tandem cum sardonyche albus , 
Sede leges celsa, liquido quum plasmate guttur 
Mobile colluerit, patranti fractus ocello^. 



* Pers. Sat, I, v. 30. 
2 Idem, V. 15. 

Qnae si cui paulo liberius et obscenius dicta esse vi- 
deantur, is secum reputet non foeda foede expressa, sed 
amoenis velata circumlocutionibus, legentes ad se vulgo 
allicere. 

Quoquo modo se res habeat, nemo non fateatur ne- 
cesse est, stoicos, cum litterae romanae pluribus vitiis, 
iisque gravissimis, laborarent, et lenta quasi tabe con- 
sumerentur, non summa in cute, sed intimis in me- 
dullis morbi quaesivisse causas, easque sanare solis, 
quibus sanari poterant, remediis esse conatos. Certis 
inconcussisque institutis mentes informando, generosis 
ac nobilibus sensibus animos extollendo, quod , ad libe- 
rales arteset disciplinas restituendas, erat utilissimum, 
fecerunl; nam veteri hac sententia nihil verius: 

Scribendi recte sapere est et principium et fons, 

nisi forte hsec altera : — Pectus est quod disertos facit. 



CAPUT V. 

DE IIS QUiE STOICIS ET POETIS STOIGORUM DISCIPULIS 

NUPER FUERUNT OBJECTA. 

Stoica disciplina a multis, iisque lectissimis, scrip- 
loribus nuper exposita fuit et examinata*. Inter quos 
vir humanitatis sludiosissimus, bonorum probatorum- 

* Vide praesertim Ravaisson, Essai sur la MHaph, (ty4risfo(e, 1 846 ; 
Denis, Histoire des th^ories et des id4es morales dans 1'antiqiiit^^ 
\ 856 ; Janet, Histoire de la phiiosophie momile et poiitique^ 1858. 

F. " 

que auclorum firmissimus propugnator, et molientium 
nova deterrimaque in litteris idem insectator acerri- 
mus , de hujus familiae philosophis et poetis paulo se- 
verius, ut opinor, tulit judicium*. Per talem hunc vi- 
rum nobis liceat, cur ejus sententiam non amplexi 
fuerimus enucleate dicere, et singula qu8B contra stoi- 
cos attulerit diligenter expendere. 

Primum Chrysippum ilhim, quem veteres Porticus 
columen nominabant, aliosque insignes stoicos, om- 
nino insanos fuisse affirmat. Qua auctoritate, quibusve 
argumentis fretus? Auctoritate, scilicet, Marci Tullii, 
qui, cum lepidissimam pro Murena haberet orationem, 
de Catone, qui contra Murenam steterat, vulgi risum 
movere quaerens , eum exhibuit ridiculae addictum disci- 
plinae. Sed quoties idem Marcus TulHus rhetoris, plebe- 
culae fucum facientis, non agit partes, sed, philosophi 
more, prudentissimps alloquitur viros, et verum can- 
dide studet invenire, toties stoicos niaximis amphficat 
laudibus. Quin etiam, eos, in omnibus prope quae ad 
mores spectant, sequitur duces (sicut e pulcherrimo, 
quod De Officiis inscribitur, opere manifestum est), 
Panaetiique stoici hbrum vere aureum praedicat et sibi 
ad imitandum proponit exemplar. Non magis igitur in 
oratione pro Murena quid de moribus Cicero senserit, 
quam in orationibus contra Verrem quae fuerit ejus de 
diis et deabus opinio, credo esse inquirendum. 

At Chrysippus quaedam falsa et naturae repugnantia, 
si Plutarcho creditur, professus est. Quis autem fuit 

* M. Nisard , Etudes smr les poeies latins de la dicadence» 

unquam vir sapiens qui de re aliqua non desipuerit? 
Is unus haud procul a recla aberrat via , qui non pro- 
greditur longius; isque unus minime fallitur, qui mi- 
nime cogitat. Yir autem summo praeditus ingenio, si 
humana divinaque fuerit cogitatione amplexus, et om- 
nia qudB senserit de omni re scibili et quibusdam aliis 
inter se componere et connectere fuerit conatus, ut 
exaedificaret quae sapientum templa serena egregie no- 
minata sunt; is certe sententiam aliquam apud omnes 
pervulgatam eamdemque veram inveniet, quae cum 
sententiis aliis tam artificiose exstructis discrepet, eam- 
querepudiabit: qua enim admissa, totum corruat aedi- 
ficium. Philosophi autem qui hujusmodi opus suscepe- 
runt, ii majus quoddam fuerunt aggressi quam homines 
plerique, qui, cum diversa et secum pugnantia vulgo 
sentiant, dissipatas et contrarias inter se sententias 
nunquam nituntur conciliare. 

Si igitur insanus Chrysippus ideo est dicendus, quia 
absurda quaedam ei placuerunt, et si Cornutus quoque 
insani nomine est dignus, quia Chrysippum eumdem 
magnopere miratus fuit, non video cur insanus non 
appelletur noster Gartesius, qui animalia omni sensu 
carere, res si ulla fuit unquam absurda, arbitrabatur; 
nec cur Arnaldus, Bossuetius, F«nelo, multique alii 
illustrissimi viri non eodem habeantur in numero, 
cum tantis laudibus insanum Cartesium extulerint. 

Praeclarissimus ilie Leibnitzius, quo nulius fuit aut 
doctrina abundantior aut ingenio praestantior , non 
eadem severitate est usus qua eximius scriptor cujus 
nunc expendimus sententiam. Nam, cuni omnes phi- 

losophos, qui insignia aliqua in lucem ediderunt insli- 
tuta, tum maxime Chrysippum plurimi facit, ejusque 
cum placitis placita sua vult convenire. 

Illud quoque stoicis fuit objectum , quod sublimem 
quamdam honesti formam et speciem animo concepe- 
runt, quam nemo unquam factis et moribus eflfingere 
et exprimere queat. Quis autem non videt eam esse 
artis cujusque conditionem, ut primum artifex id quo 
nihil perfectius concipi possit cogitando complectatur; 
dein, non optima, sed quae sunt optimis proxima 
agendo efficrat? 

Marcus Tullius, cum praeclarum illud oratoris des- 
cripsit exemplar, apud omnes litterarum studiosos ho- 
mines jam pervulgatum, non oratorem quemdam vel 
illustrissimum, Periclem dico aut Demosthenem, ele- 
git, quem nobis proponeret ad imitandum; sed orato- 
rem qui nunquam fuit, nunquam erit, sed concipitur 
tamen, et ad cujus cogitatam speciem unusquisque 
sese conformare debet et accommodare. Quid dicam 
de Platone, illo omnium principe philosophorum , qui 
homini ad perfectam cumulatamque virtutem tendenti 
nihil actum putabat dum aliquid agendum superesset, 
eique ri^ roi Oeei ofioUoaiv supremum assignabat 
finem? Quid de ipsa christiana religione, quae, non 
hominibus, ut quod vulgo fit id faciant praecipit, sed 
quod fieri quodammodo nequit, id potissimum jubet eos 
facere? Quis est qui Christum audiens nobis mandan- 
tem ut, bonis omnibus venditis, pauperibuseorum pre- 
tium demus, aut exclamantem : «Perfecti estote, sicut 
pater meus est perfectusj>, negare audeat, eum homi- 

nibus majora quam quae possint effici, imperare; aut 
viros, talibus prseceptis imbutos, singulari quodam 
virtutis amore flagravisse, eaque juste et pie, fortiter et 
constanter fecisse ac tulisse, de quibus nuUa unquam 
reticescet posteritas ? 

Non est igitur cur vituperemus stoicos atque eos 
existimemus homines stultos ac vana somnia sibi fin- 
gentes, quod perfectum aliquem expletumque omni- 
bus numeris et partibus conceperunt, quem sapientem 
nominabant et ad quem proxime nitebantur accedere, 
cum nihil tantum ad aliquid bene faciendum conferat, 
quantum quodsit optimum in quoque genere novisse; 
et cum ipsi, quos christiana rehgio colit, sanctissimi 
viri , idcirco solum supra humanam sese extulerint na- 
turam , quod exemplar non imitatione assequendum , 
imitatione tamen assequi conati fuerint. 

Non solum nostrorum philosophorum instituta et 
praecepta, sed etiam facta et mores reprehenduntur; 
ita tamen ut ii duo distribuantur in genera hominum, 
quorum alteri stoice vixerint, alteri vero stoice dispu- 
taverint, et iUi debitis efferantur laudibus, hi contra 
maledictis acriter lacessantur. Virtutem enim non 
secus atque arithmeticam aut geographiam docere, 
auctore quocum certamus judice, ahquid habet puerile 
omnino et irridendum. 

Longe alia, fatemur, nostra est sententia. Binas 
quibus praecipue homo constat partos, quarum una 
quid sit bonum aut malum percipit et intelligit, altera 
vero ad bonum fertur et fugit malum, ita sejunctas 
esse et separatas non credimus , ut quod prior expe- 



38 

tendum et persequendum judicaverit, ad id expeten- 
dum et persequendum posterior hoc ipso judicio nun- 
quam moveatur. Alioqui, quid esset ciir unusquisque 
palerfamilias bonis institulis imbuendos curaret libe- 
rorum animos? Quid esset cur christianus orator quis- 
que in fidelium corda sacram e cathedra spargeret 
doctrinam, et omnes omnium temporum scriptores 
eo melius audirent quo melioribus abundarenl prae- 
ceptis? 

Praeterea, nisi homo hominem virtutem docere pos- 
set, non video quomodo litteras aut artes posset do- 
cere. Non enim facilius est quae et quanta sit poematis, 
aut pictae tabulae, quam egregii facinoris pulchritudo 
explanare, et ejus amore hominum inflammare ani- 
mos; ita ut nos omnes, cum litterarum etartium, tum 
sapientiae professores oleum et tempus perdamus, dum 
nobilibus his nostris incumbimus studiis. 

Non sic existimabat Seneca, cum Attali, Sextii, So- 
tionis aliorumque generosas adhortationes tam grato 
animo commemoraret; non sic Persius aut Antoni- 
nus, qui tanto amore suos amplectebantur magis- 
Iros ; non sic ipse Tacitus qui, cum hos simplices, sine 
fuco, et vere magnos viros exsulare videret, ipsam quo- 
dammodo arbitrabatur exsulare virtutem, «expulsis, 
inquit, insuper sapientiae professoribus, atque omni 
bona arte in exsilium acta, ne quid usquam honestum 
occurreret*.» 

Cur autem hi philosophi a Domitiano fuerunt in 

* Tac, ^gric^ al. 2, 

exsilium acti? Quia Helvidius et Thraseas ab Aru- 
leno et Senecione in scriptis dilaudati fuerant, ut eo 
vel solo manifestum sit inter magistros et discipulos 
causam fuisse omnino communem. Itaque, tot post 
saecula, nescio quo inter tales viros discrimine facto, 
hos laudare, illos vituperare non mihi aequius videtur 
quam si quis, christianae religionis martyres orationi- 
bus extollens , religionis ejusdem doctores verbis de- 
primere velit. 

Cum noster egregius scriptor posuerit, stoicos esse 
stultos, ad inania sibi fingenda pronos, et nihil ple- 
rumque aucupari nisi verba et voces, non est mirum 
si ex his omnibus concluserit, Persii ingenium ab iis 
fuisse depravatum corruptasque romanas litteras. Ego 
vero praBclara e Zenonis schola nec lanta mala esse pro- 
fecta, nec proficisci potuisse existimo. 

Stoica institutione, velut labe aliqua , latina poesis 
mihi certo laborare videretur, si Persii aliorumque 
stoicissantium poetarum ingenium tum sublimius ela- 
tum fuisset, cum ex arclis hujus discipHnae vinculis 
quasi evolavisset; sed id contra evenit nescio quomodo, 
ut quanto magis ingenia implicantur dogmatibus stoi- 
corum , tanto feliciori afflentur spiritli. Quis est enim 
qui non faleatur, non solum Persii, sed Senecae, Lu- 
cani et Manihi versus esse eosdem et pulcherrimos et 
maxime stoicos? Nec ut res aliter sese haberet uUo 
modo fieri potuit, quandoquidem hi poetae germani 
erantstoici, et eo vividiori rapiebanlur impetu, quo 
sibi cariores exprimebant sensus. Si hominum mores 
minus feliciter descripserunt, hoc saltem nobili de* 

buerunt porticus scholae, quod divino illo furore ali- 
quandoafflali fuerunt, sine quo Democritus et Plato* 
nolunt quemquam esse vatem, et quo olim instinctus 
Cornelius noster in scena erat regnaturus. 



CAPUT VI. 

QUANTA FUERIT STOIC^ DISCIPLIN.E PRiESTANTlA ET 

PULCHRITUDO. 

Stoica disciplina, qualem eam in philosophorum 
scriptis invenimus explicatam , nihil fere pulchrius vi- 
detur ac prsestantius. 

Stoici contendunt res omnes, quae ante oculos ver- 
santur, inter se cohaerere et coalescere, unoque et 
eodem moveri et regi spiritu, nedum ahae ab ahis exsis- 
tant se}unctdB, animabusque careant; ita ut tota haec 
rerum natura immensum quoddam haberi queat ani- 
mal, cujus corpus sit mundus, mens autem Deus. Ex 
hac quasi universa rerum mente delibatas esse putant, 
non solum hominum belluarumque animas, sed etiam 
vitas arborum, 6t quae corporis cujushbet partes in 
unum cotligunt. Sic omnia , stoicis auctoribus , ab una 
eademque divina inteiiigentia orta et profecta, mirum 
in modum inter se consentiunt, et pulcherrimum et 
praeslantissimum efficiunt opus. Quid enim praestantius 
et ad movendos hominum animos magis idoneum, 

^ Cic. De Oraty I. II, c. 46. Horat. Ep. ad Pis., v. 296. 

quam infioita rerum natura? Quid autem pulchrius 
quam immensum iliud corpus a Deo, tanquam a mente 
aeterna perfectaque ratione, animatum simulet rectum? 
Id enim vulgo dicitur pulchrum, in quo e mullarum 
convenientia rerum ordo efficitur mirabilis, non defi- 
ciente vi quadam interna, qua totum illud aut vere 
spiret, aut spirare videatur. 

Neminem fugit quantum Fenelo noster hanc mire- 
tur philosophiam, quam fabulosam nominat eamdem- 
que magnificam. Quin etiam animadvertit illustrissi- 
mus ille scriplor hujus philosophiae interpretem fuisse 
Yirgilium , et insignes hos affert versus , quos stoicos 
simul et platonicos esse dicil : 

Esse apibus partem divinae mentis et haustus 
yEtbereos, dixere; deum namque ire per omnes 
Terras, tractusque maris, coelumque profundum: 
Hinc pecudes, armenta, viros, genus omne ferarum, 
Quemque sibi tenues nascentem arcessere vitas '. 

Dum epicurei quaecunque videmus e fortuito atomo- 
rum concursu credunt esse nata, et pleraque vita om- 
nino carere; stoici contra omnia coelesti quadam arte 
ficta esse et ab ipso Deo animari arbitrantur. Itaque, 
quanto inanimatis animata et inordinatis ordinata praes- 
tant, tanto epicureorum disciplinae stoicorum discipli- 
nam pulchritudine pra^stare censeo. 

Si quis forte eXistimaverit fortuna illa varia et caeca, 
de qua loquunlur epicurei, melius regi rerum univer- 
sitatem quamcerta et indissolubili Fatorum legc quam 

« Virg. Georg., 1. IV, v. 220. 

stoici praedicanl, secum reputetquam prope accesserit 
ad Providentiam nostram fatum illud stoicum, quippe 
quod nihil agat nisi optime, et ipsa mala ad bonum 
reducat. 

Si de coelo in terram descenderimus/et si, divinis 
rebus relictis, quae de hominum vita et moribus stoici 
senserint quapsierimus, pulchriora forsan inveniemus 
et majori etiam admiratione digna. Quis ignorat nostros 
philosophos nihil unquam hominibus accuratius praes- 
cripsisse quam ut naturae convenienter viverent, et 
hanc, de qua diximus, coelestium rerum constantiam 
imitatione persequerentur? Nam optimi, aiebant, viri 
cujusque vita artis opus habenda est. Quid enim non 
pulchrum in illo sapiente, quem sibi fingunt stoici et 
nobis ad imitahdum proponunt, aut dici aut excogitari 
potest, qui adeo est prudens, ut vera a falsis nunquam 
non certissime dijudicet ; adeo fortis et temperans , ut 
nec doloribus nec voluptatibus a recta deducatur via ; 
adeo justus et liberalis, ut non sibi soli, sed propin- 
quis, patriae, hominum generi, et toti, ut ita dicam, 
mundo se genitum sentiat? Nisi quis forte dixerit vitio 
virtutem , turpique honestum aliquando pulchriludine 
superari, et Graecos vana similitudine fuisse deceptos, 
cum virum eumdem xalov Tiayab^ov nominaverunt. 

Quid enim esset cur ille vir eximia quadam pul- 
chritudine non esset praeditus, cum omnes animi ejus 
partes, soli rationi obedientes, jam ad unam, eamque 
perfectissimam, redigerentur formam , et legi accom- 
modarentur eidem, quae sidera temperat et modera- 
tur? Quara si sequeremur ducem, universam illam 

haberemus civitatem, hominibus cum Deo commu- 
nem, in qua nemo non liber esset, nemo non justus, 
el cujus nostrae hsB civitates vanam et falsam usque ad 
hoc tempus adumbraverunt imaginem. Quam si vo- 
lumus aliquando condere, ad sempiternse illius legis 
normfim leges nostrae corrigendsB sunt, et colenda illa 
generis humani caritas, qua hominem unumquemque, 
non modo ut fratrem, sed ut corporis ejusdem mera- 
brum quoddam curemus et foveamus. 

Quantum interest inter stoica illa instituta, quibus 
ad optima qudsque consequenda, et ad tuendam huma- 
nam societatem, accendimur, et epicurea ista prsecepta 
quse nos a publicis deterrent rebus , et nobis suadent 
ut nescio quibus in hortulis moUiter recubantes, nos- 
que sine rivalibus amantes, vivamus, quasi haec vere 
nominanda sit vita, quam sibi soli quisque vivit, alio- 
rum oblitus ! 

Quamobrem, cum Lucretius Carus, Epicuri disci- 
plinae addictus, egregium illud fecerit poema, quod De 
natura rerum inscribitur, majus quoddam et praestan- 
lius opus, si se vertisset ad stoicos , fortasse condidis- 
set. Quam gravi et grandiloquo dicendi genere, quam 
vividis splendidisque coloribus hanc vere artificem de- 
pinxisset naturam, quae nunquam viribus deficit et quo- 
tidie nova luminis in oras profundit animantia ! Quanto 
cum fulgore stoici illius sapieniis imaginem, ultimae 
tradendam posteritati, aureis carminibus effinxisset, 
ac mares Romanorum animos acuisset ad antiquas vir- 
tutes renovandas etad civitatera condendam re romana 
Capitolioque majorem! Divinus enim ille vates, seve- 

riori tristiorique ingenio praeditus, ad Zenonis potius 
quam ad Epicuri placita explananda erat, ut opinor, 
natus. 

CAPUT VII. 

QU^ PRiECIPUA FUERINT STOICiE DISCIPLINiE VmA. 

Hoc opusculum non ideo suscepi, ut stoicorum vir- 
tutes clariores efficerem , eorum autem tegerem vitia 
et quasi quibusdam involucris obtenderem. His de phi- 
losophis sine studio et ira scribere mihi in animo est. 
Itaque eos , rectam quidem viam plerumque secutos , 
ahquot in errores fatebor incidisse , qui de eorum insti- 
tutis ahquid, non veritatis solum, sed etiam pulchri- 
tudinis detraxerunt. 

Stoicis sapientem iliumquaerentibus, qui perfeclus 
esset et omnibus suis numeris expletus , venit in men- 
tem, nihil praestantius quam hominem Hberum et ab 
omni cupiditate vacuum esse posse. Itaque cunctos 
animi affectus, utpote qui hberum arbitrium plus mi- 
nusve impedirent, non temperandos soium, sed etiam 
exscindendos esse praedicaverunt. Hoc sciHcet non intel- 
lexerunt, animal unumquodque, non aiiqua partium, 
ex quibus constat, excisa, sed, cunctis his partibus 
temperatis, ad absolutissimam adduci solere totius ge- 
neris formam. 

Equidem scio (id quod a clarissimo novissimi saeculi 
auctore in scriptis relictum est *) stoicos in iis tantum- 
modo, quae. magnum animum requirerent, nempe in 

^ Montesquieu. Esprit des lois^ 1. XXIV, c. 40. 

contemnendis doloribus alque voluptatibus, modum 
excessisse , el ad id faciendum grassante in dies luxuria 
fuisse impulsos ; nam nimiis vitiis quibus homines in- 
fecti erant, nimiae virtutes erant opponendae; et nisi mo- 
res, semel depravati, prius in contrarium deflexi fuis- 
sent, corrigi nequaquam polerant. Attamen nemo non 
fateatur necesse est nostros hos philosophos, dum im- 
moderata, nimis alta et supra humanam posita natu- 
ram appetunt, aliquid durius et grandius in se habere; 
cum autem quod affectant id se esse consecutos arbi- 
trantur, eos tum efferri insolentius, et diabolica ista, 
quam eis Pascalius objecit, inflari superbia. Inde (quia 
vultus animi, ut rectissime fuit defmita, oratio est) 
nunc contortum et quaesitum, nunc tumidum et infla- 
tum dicendi genus. Eosdem vero homines quis non vi- 
det, dum affectus omnes volunt ex animo penitus con- 
velli, aut nullo animi motu se concitari passuros, et se 
totos, quoad fieri licebit, addicturos rationi*? Quo ex 
fonte fluat necesse est, si modo verbo fluere hic uti 
recte possum, frigida, sicca, jejuna quaedam oratio, 
quae aut raro aut nunquam exsultabit audacius. Igitur, 
etiamsi stoicis contingeret ut opera conderent rationis 
legibus quam maxime accommodata, et quorum par- 
tes, sine ulla discrepantia, inter se convenirent, nihilo- 
minus operibus hujuscemodi tenerum quoddam dees- 
set et miserabile , quod hominum delectat et permovet 
animos, eosque quocunque vult rapit. Itaque tales viri 
perfectam illam poeseos formam, quam cogitatione 
tantum concipimus, nullo modo possent effingere, 
nam: 

Non satis est palchra esse poemata, dulcia sunto, 
Et qaocanque volent animum aaditoris agunto. 

Quomodo ille, de quo loquimur, stoicus in tristitia 
aut gaudio , in misericordia aut ira significandis nume- 
roque poetico constringendis delectabitur? Quomodo 
conabilur et efficiet ut quo igne ipsius animus arserit, 
aliorum quoque animi ardeant, si omnes afFectus pro 
vitiis habuerit, et eos morbos existimaverit ex optimi 
cujusque mente expellendos? Ad grandia semper eni- 
sus, iila sane aliquando consequetur; pulchra, quae in 
rerum temperatione constant, rarius; venusta vero 
nunquam , utpote quas quasi sua sponte nascantur et 
benigna vena profluanl stoicorumque ingenio sint 
maxime contraria. 

Si sapientem illum stoicorum cum Christo confe- 
rendi, quem nostra nobis religio proposuit exemplar, 
venia daretur,e tali coUatione forsitan pateret, quanto 
hic, ad animos hominum commovendos, magis sit 
quam ille idoneus. Quod Flaccus de misericordia, hoe 
de omni mentis affectu, utopinor, dicendum est: 

Si vis me flere, dolendum est 

Primum ipsi tibi. 

Christi ideo me movent acerbissimi cruciatus , quia 
veris cruciatur doloribus et eos non aequo animo pati- 
tur. Quid tristius aut miserabilius quam nox iila in 
olearum horto acta, aut quam voces iliae lugentis et 
flentis : — ^ « Calicem hunc a me submove ; — Deus , 
Deus meus, quid dereliquisti me? » 

Quanto vividiori motu percelluntur animi questibus 
et lamentishujuscemodi quam rigida ista et immota Ga- 
tonis constantia, super fortunam et casus adeo exsur- 
gentis, ut, ictu ab homine quodam accepto, se verbe- 
ratum neget; quippe quem nihil inquietare possit et 
sua quasi ex arce dejicere! Res dictu mirabihs! Deus 
hominis, homo Dei vicibus fungitur, dum alter ita mor- 
tem dedignatur et callum quemdam obducit dolori, ut 
noslram omnino videatur exuisse naturam, CGelestem 
illam sapientis dnad-elav consecutus; alter vero ita su- 
premum diem et corporis cruciatus deprecatur , ul eum 
divinitatis sua3 oblitum , et unum plane ex nobis factum 
existimes. Inde conficitur, ut ille nihil quodammodo 
nobiscum habens commune, nos istius, quam menti- 
tur, indolentiae faciat participes, hic vero contra nobis 
etiam invitis lacrymas lacrymis eliciat; nam mortales 
mortalia tangunt. 



CAPUT VIII. 

DE DEO APUD POETAS STOICOS. 

Stoicis perincommode accidit, utnon habuerint, si- 
cut epicurei, vatem egregium, qui instituta eorum et 
praecepta omnibus dicendi luminibus distingueret. 
Nunc autem, si volumus scire quid in carminibus po- 
tuerint, eo adducimur, ut discerptae poeseos quasi 
membra undique colligamus, quae sibi aliquando pa- 
rum conveniant et ex quibus nihil efliciatur simplex 

aut unum. Eo accedit, quod stoica disciplina apud poe- 
tas romanos eo praesertim tempore viguit, quo litlerae, 
a reclo ad pravum abstractae , nihil sinceri et incor- 
rupti habebant, ita ut homines plerique in poetas 
stoicissanles vitia temporis transtulerint. 

Nihiiominus unicuique aequo animo et nullo partium 
studio consideranti quid romani poetae, stoico afflati 
spiritu effecerint, manifestum est Zenonis disciplinam 
de poesi romana nequaquam male meritam esse. Vi- 
deamus primum quae de Deo, de fato, de morte, de 
illa denique tota, quam physiologiam vocant, poetis 
praebuerit exornanda ; tum ea proferemus quae e stoi- 
corum libris, de moribus scriptis, in vatum romano- 
rum poemata effluxerunt. 

Nihii unquam fuit, cum apud veteres, tum apud re- 
centiores, majori dignitate descriptum et expressum 
quam supremus iile Deus, qui omnia, quaecunque 
nostros ante oculos obversantur, tuetur et gubernat. 
Praestantissima credasingenia, quae ad hoc opus se con- 
tulerunt, id tantum non fehciter sibi proposuisse, ut 
divinam materiam arte humana aequarent, et eo subli- 
mius sese extulisse, quo natura eis depingenda erat su- 
blimior. Quid majus dicitur fuisse apudGraecos autho- 
meiico illo Jove, qui nutu totum tremefaciebatcoelum, 
aut eodem illo Deo, Phidiae manibus efficto, qui po- 
pulo minime rehgionibus dedito , tantam movebat ve- 
nerationem? Quid magnificentius nostros apud majo- 
res potest inveniri quam funebres iilae Bossuetii lauda- 
tiones aut sacrae CorneHi Raciniique tragoediae, in 
quibus summus ille Deus declaratur esse omnium 

principium et fmis, ac pro niliilo habere cunclam 
rerum universitatem? 

Cum poetis stoicis paulo severius profecto ageretur 
si ab eorum unoquoque ea poslularentur, quae pauci 
admodum, iique gravissimi, artis magislri, tot per sae- 
cula, exhibuerunl. Si quis vero seu Virgilianos expen- 
derit versus , quibus mentem celebrat quae agitat mo- 
lem et magno se corpore miscet * , seu etiam Manilianos 
hos versus excusserit, in eis aliquid, ut opinor, repe- 
riet, quod nec summo Deo, nec immenso mundo 
quem agitat Deus, omnino sit indignum: 

. . . Canam tacita naturam mente potentem, 
Infusumque Deum coelo, terrisque, fretoque, 
Ingentem aequali moderantem foedere molem; 
Totumque alterno consensu vivere mundum , 
Et rationis agi motu; quum spiritus unus 
Per cunctas habitet partes, atque irriget orbem 
Omnia pemlitans, corpusque animale flguret^. 

Non loquitur sane-de Deo illo , super rerum naturam 
posito, ab omni materiae concretione segregato, quem 
Aristoteles cogitatione comprehenderat, el ad quem 
universum hunc mundum, ineffabili quadam cupidine 
raotum, suum quasi ad summum finem, concurrere 
arbitrabatur; sed Deum tamen praedicat unum, immen- 
sum, cuncta ad vitam excitantem, et prae quo omnia 
fabulosa numina nullo in numero sunt ducenda. 

Versus consequentes libeinus forsan fluunt, non 
deficiente quadam majestate : 

« Virg. ^/iee5,l. VI, V. 724. 

^ Man. Astr,, 1. II, v. 60. 

i 

Quod nisf cognatis membris contexta maneret 
Macbina, et imposito pareret tota magistro, 
Ac tantum mundi regeret pmdentia censum, 

Non imbres alerent terras, non aetbera venti, 
Nec pontus gravidas nubes, nec flumina pontum, 
Nec pelagus fontes : nec staret summa per omnes 
Par semper partes aequo digesta parente. 

Motus alit, non mutat opus: sic omnia toto 
Dispensata manent mundo, dominumque sequuntur ^ 

Raro Deus ille, qui omnia complectitur idemque 
gignit et temperat, parens simul et rector mundi, tam 
splendidis depictus fuit coloribus. Illustrissimus hujus 
nostrae aetatis vates hanc Manilianam ampHtudinem, 
me quidem judice, nequaquam consecutus est, inscius 
circa sensus eosdem cum illo aemulalus. Deum enim 
nunc nominat sine litore Oceanum; nunc focum e quo, 
non secus ac scintilla , unaquaBque emicat anima ; nunc 
molem quamdam cujus vita omnis velut particula est, 
eumque dicil immensam universamque vivere vitam, 
rerum natura priorem simul et posteriorem '. 

Quantum Gallici poetae versus, verbis et sententiis 
parum cohserentes, quum illis, tum his quoque Manilii 



^ Idem^ V. 67. 

^ Dieu, Dieu, Dieu, mer sans bords, qui contient tout en elle, 

Foyer dont cbaque vie est la p^Ie 6tincelle, 

Bloc dont cbaque existence est une bumble parcelle, 

Qu'il vive sa vie ^ternelle, 

Compl^te, immense, universelle, 

Avant la nature, apr^s elle.... 

Lamartine (Chute d'un ange). 

versibus cedunt, ubi non solum quam postea nomina- 
verunt naturam naturantem et naturam naturatam, 
sed etiam omnium mundi partium convenientiam , 
cognationem et quasi avfAnd&eiav mira quadam con- 
cinnitate expressit : 

Hoc opus immensi constructum corpore mundi, 
Membraque naturae diversacondita forma 
AeriS) atque ignis, terrae, pelagique jacentis 
Vis animae divina regit; sacroque meatu 
Gonspirat Deus, et tacita raUone gubernat, 
Mutuaque in cunctas dispensat foedera partes, 
Altera ut alterius vires faciatque feratque, 
«Summaque per varias maneat cognata flguras '. 

Deus stoicorum non is est qui extra flammantia 
mundi moenia habitet , et discreta nescio qua in sede 
tranquiilum et securum agat aevum, cum de rerum 
universitate , tum de rebus humanis minime soUici- 
tus. Non video quid intersit utrum talem tibi fingas 
Deum, quod epicurei fecerunt, an Deum dicas esse 
omnino nullum. Stoicorum longe alia est sententia; 
nam Deum hominemque arcta quadam oonjungunt 
societate: «Non sunt, inquit Seneca, ad coelum ele- 
vandae manus, nec exorandus sedituus, ut nos ad aures 
simulacri, quasi magis exaudiri possimus, admittat: 
prope est a te Deus, tecum est, inlus est. Ita dico... 
sacer intra nos spiritus sedet... In unoquoque virorum 
bonorum (quis Deus, incertum est) habitat Deus^. » 



* Man. ^sfr., 1. 1, v. 247. 
2Sen. Epist, 4i. 

Haec sublimiora sunt quam qu8B a severiori Porticus 
Musaeximios versus non expresserint. Itaque theolo- 
gus ille stoicorum poeta Manilius praeclare enuntiavil 
quae nobis cum Deo sint communia , et quomodo hti- 
mana ratio a divina ratione, velut a fonte, derivetur : 

Quis dubitat post baec bominem conjungere coelo? 
Eximiam natura dedit linguamque capaxque 
Ingenium, volucremque animum? quem denique in unnm 
Descendit Deus atque babitat, seque ipse requirit? 



Quis coelum posset, nisi coeli munere, nosse, 
Et reperire Deum, nisi qui pars ipse Deorum est *? 

His in verbis aliquid forsitan magis ad communes 
hominum sensus et ad aures vulgi aptum et accommo- 
datum desideres; sed nihil, credo, legi potest, quod 
cogitationem nostram efferat ad majora, et quod ani- 
mos, immensa undique et aeterna circuraspicientes, 
vehementius sacra quasi formidine permoveat. 



CAPUT IX. 

DE FATO APUD POETAS STOICOS. 

Christiani scriptores nobis tum praesertim magnam 
injiciunt admiralionem , cum aeternum atque immen- 
sum quoddam numen nobis ostendunt, quod e coeli re- 
gionibus orbem terrarum administrat curatque, et om- 
nia, etiam pessima, immutabilibus legibus optimum ad 

* Man. j4str., I. II, v. 405. 

finem dirigit. Quis est qui non fateatur Bossuetium, 
verbi gratia, nunquam exsurgere altius quam cum 
Deum alto e coelo regnorum omnium habenas tenere , 
effectum quemque in causa etiam remotissima videre, 
et consiliorum longam seriem factis quotidie evolvere 
praedicat? Gum enim pulchritudo alicujus rei in magna 
potestate perfectoque ordine praecipue posita sit, Deo 
universam hanc molem vi sua regenti et omnes ejus 
partes sapientiae legibus subjicienti summam esse pul- 
chritudinem necesse est. 

Aliquid non muitum dissimile nostris placuit stoicis, 
quippe qui omnes lerras gubernari contenderent ra- 
tione cuncta tuentis ac regentis Dei. Quod si lex illa 
immutabilis non faciie convenit cum libero hominis 
arbitrio, et fatum ideo fuit nominata, hoc tamen est 
animadvertendum, tale fatum nequaquam caecum esse 
et insipiens, et parum ab ea, quam Providentiam no- 
minamus, differre. Quot enim philosophi, iique illus- 
trissimi, affirmaverunt, non omnia sicut collibuerit 
agere Deum , sed ea tantum efficere posse quae existi- 
mat optima! 

Caeterum vere an secus defato stoici senserint, nihil 
ad nos; hoc solum nostrum est, si qua eximie fuerunt 
de fato versibus scripta, ea referre, et humanissimo 
lectori commendare. Haec, in quarto operis libro, Ma- 
nilius : 



Fafa regunt orbem, certa stant omnia lege, 
Longaque per certos signantur tempora cursus. 
Nascentes morimur, finisque ab origine pendet. 
Hinc et opes et regna fluunt, et ssepius orta 

Paupertas, artesque datae, moresque creatis , 
Et vitia, et clades, dainna, et compendia rerum. 
Nemo carere dato poterit, nec babere negatum, 
Fortunamve suis invitam prendere votis , 
Aut fugere instantem : sors est sua cuique ferenda *. 

Seneca, in ea, quae (Edipus inscribitur, tragcedia, 
eodem fere modo de fatis locutus. est. Inducit enim 
chorum dicentem : 

Fatis agimur : cedite fatis. 
Non sollicitae possunt curae 
Mutare rati stamina fusi. 



Omnia certo tramite vadunt; 
Primusque dies dedit extremum. 
Non illa Deo vertisse licet, 
Quae nexa suis currunt causis. 
It cuique ratus, prece non ulla 
Mobilis, ordo '. 



Erunt forlasse multi quibus haec de fato sententia 
vana falsaque videbitur; sed non haec continuo a poeta 
longissime abest. Eam enim adeo verisimilem esse, ut 
rationem non offendat, et in se obscurum aliquid ha- 
bere quod ad poesim mirificesitaccommodatum, pro- 
bari facillime possit. AfTirmando omnia fato regi, stoici 
liberum non negant esse arbitrium, sed hoc atque illud 
aeque esse vera contendunt. Id si quis arbitratus fuerit 
nequaquam posse fieri, is secum reputet quol et quanta 
argumenta in scriptis profuderiht Augustinus,Bossue- 



• Man. ^A//-., 1. IV, V. 14. 
'^ Sen. CEcfip , v. 980. 

tius, Fenelo, aliique christiani doctores, ut vincerent 
his sancti Pauli verbis: — (Deus) operatur in nobis 
velle et facere , — libertatem hominis non fuisse om- 
nino sublatam. Quis nescit Leibnitzium infinitam cau- 
sarum seriem adeo arctis connexam vinculis sibi 
finxisse, ut praesens tempus quemadmodum praeterito 
tempore ortum, sic futuro gravidum esse dixerit? 
Itaque non video cur stoicis quoque non liceat om- 
nibus rebus insuperabiie quoddam fatum imponere 
— quippe quod nihil aliud sit quam immutabiiis 
ratio Dei — et libertatem quamdam homini cuique 
tribuere, quae cum fato vix fortasse conveniat, sed 
non sit tamen omnino neganda. Haec magnus mirabi- 
liter inteliexerat Augustinus, et celeberrima verba 
Gleanthis, a Seneca in latinum versa, christianum 
eumque rationabilem in sensum interpretari niteba- 
tur : 

«Duc me, parens, celsique dominator poli , 
Quocumque placuit : nulla parendi mora est : 
Assum impiger. Fac nolle : comitabor gemens , 
Ducunt volentem fata, nolentem trabunt, 
Malusque patiar, quod pati licuit bono. 

e: Non multum cum eis, inquit Augustinus, de verbi 
controversia laborandum atque certandum est; quan- 
doquidem ipsum causarum ordinem et quamdam con- 
nexionem Dei summi tribuunt voluntati et potestati, 
qui optime et veracissime creditur et cuncta scire an- 
tequam fiant, et nihil inordinatum relinquere; a quo 
sunt omnes potestates, quamvis ab illo non sint om- 

nium voluntales. Fpsam ilaque pra^cipue Dei summi 
voluntatem, cujus polestas insuperabiliter per cuncta 
porrigitur, eos appellare fatum sic probatur*. i> 

Praeterea in stoica de fato senlentia sublime aliquid 
inest et subobscurum, quod cum omnes omnium tem- 
porum poetas, tum eos maxime decet qui florentissi- 
mis mundi aelatibus viguerunt. Stoici enim cum his 
praecipue certant qui omnia caeco casu fieri et vo- 
lubili fortuna regi volunt, qua opinione nihil arti et 
scientiae, quae in ordine maxime constant, inveniri 
potest repugnanlius. Contra eos quoque contendunt, 
qui Deos quidem credunt esse rerum rectores, sed 
illos adeo hominum similes sibi fingunt, ut iis qui 
terras noverunt coehmi plane notum esse videatur. 
Porro nihil hac Taciti sententia verius el insignius un- 
quam fuit dictum : o: Omne ignotum pro magnifico 
est^. » Ergo unicuique est in promptu, non tritos istos 
deos, quos vulgus, non secus ac vicinos suos, sibi no- 
tos putat, sed obscura, ignotaque illa fata, nihil quod 
hominem redoleat habentia, prudentissimi cujusque 
animum permovere posse. 

Quae vis fati, rationis particeps ac nescia mutationis, 
clarius et planius se praebet videndam in certis ratis- 
que legibus quae ccelum et terras, mare et aera tempe- 
rant, quam in hac humanae vitae varia ac mutabili ra- 
tione. Inde luculenti, vel potius divini versus, quibus 
praestantissimus vates quem nuper Britannia tulit, Ocea- 
num alloquitur. Splendidis autem versibus, quos Byro 

^ August. De Civ. Dei, 1. V, c. 8. 
2 Tac. Jgric. vit^ c. 30. 

de Oceano finxit, versus, quos de cobIo condidil Mani- 
lius, fere opposuerim: 

Quot post excidium Trojae sunt eruta regna? 
Quot capti populi? quoties fortuna per orbem 
Servitium imperiumque tulit, varieque revertit? 
Trojanos cineres in quantum oblita refovit 
Imperium? Fatis Asiae jam Graecia pressa est. 
Saecula dinumerare piget , quotiesque recurrens 
Lustrarit mundum vario sol igneus orbe. 
Omnia mortali mutantur lege creata, 
Nec se cognoscunt terrae vertentibus annis. 



At manet incolumis mundus, suaque omnia servat, 
Quae nec longa dies auget, minuitque senectus. 

Idem semper erit, quoniam semper fuit idem. 
Non alium videre patres, aliumve nepotes 
Adspicient. Deus est, qui non mutatur in aevo \ 



CAPUT X. 

DE MOllTE ET DE RERUM FINE APUD POETAS STOICOS. 

Non minus de fine quam de principio el de regi- 
mine rerum a philosophis qusesitum est. Nemo enim 

»Man. ^5/r., I. I,v. 515*. 

'^ a Tes rivages son t des empires qui changent sans cesse, et tu restes 
toijfjours le m^me! Que sont devenues rAssyrie, la Gr6ce, Rome et 
Carthage? Tes flots battaient leurs fronti^res au jour de la Iibert6; et 
plus tard, sous le r^gne des tyrans, leurs peuples esclaves ou bar- 
bares obeissent k des lois 6lrang6res. La destin^e fatale a converU 
des royaumes en d^serts.... Mais rien ne change en toi que le caprice 
de tes vagues; le temps ne grave aucune ride sur ton front d'azur : tel 
tu vis Taurore de la creaUon, tel tu es encore aujourd'hui ! » {ChUde- 
Harold, ch. IV). 

plane sanus et mediocriter eruditus rem tanti mo* 
menli, et quae ad ipsum tam prope accedit, non exami- 
natam, nec ponderalam polest relinquere. lis tempori- 
busquibus maxime vigetdeorum cultus, quisque, ratus 
alteram post hanc fore vitam, qualis illa futura sit vita 
potissimum scire cupit. Inde quae tum de coelestibus et 
inferis sedibus sunt a poetis eximie scripta. Sed , cum 
jam religionibus minor adhibetur fides, et nihil verura 
ducitur nisi firmissimis subnixum sit argumentis , tum 
homines, sua post mortem conditione, ut parum sci- 
bili, neglecta, utrum quidquam corpori vere supersit 
necne tantum curant. Tali studio vehementer com- 
moti, ad id quod expetunt consequendum explicant 
omnes vires, et sapientiam poesimque novi generis in 
lucem efferunt. Etiamsi omnis dubitatio non sit sub- 
lata, cum res nostra, eaque maxima, agatur, nemo 
de ea incitatius et grandius scribet aut loquetur, quin 
nostros animos concitet, mentesque nostras quasi 
extra mundi fines abripiat. Multi enim sunt hodie ho- 
mines qui miserandis iilis Hamleti vocibus, mortis 
mysteria perscrutantis , gravius et vehementius affi- 
ciantur quam trita ista et obsoleta Tartarorum Eiysio- 
rumve descriptione, quae parum credulis legentium 
animis minimum, aut ne mininum quidem, motum 
afferre solet. 

Plurimom inter stoicos de animorum immortalitate 
disconvenit ; nam alii animum continuo cum corpore 
exstingm,alii aeternum eum agere aevum, alii tandem 
eum non semper, sed diu, post corporis mortem, vi- 
vere existimant. Quin etiam, idem auctor non sibi sem- 

per constat. Seneca enini nunc diem islum, quem lan- 
quam extremum reformidamus , aeterni natalem fore 
contendit; nunc, hac de sententia decedens, hoc futu- 
rum esse post nos quod ante nos fuerit credit et confi- 
tetur. Hunc non rhetorem idcirco dixerim,locos quos 
ornate politeque tractet aucupantem, sed hominem 
duas inter opiniones, utfit, fluctuantem, et nunc hanc, 
nunc iilam scribendo evolventem. Sive in operibus 
mere philosophicis, sive in fabulis ei adscribi solitis, 
Seneca de morte, si non constanter, at vivide et gravi- 
ter loquitur , ut qui quae vere senSerit in praesens dicat 
et enuntiet. Quid hoc Troadum carmine mirabilius? 
— Primum rem in contentionem vocat : 

Verum est? an timidos fabula decipit, 
Umbras corporibus vivere conditis? 
Cum conjux oculis imposuit manum, 
Supremusque dies solibus obstitit, 
Et tristes cineres urna coercuit, 
Non prodest animam tradere funeri , 
Sed restat miseris vivere longius? 
An toti morimur, nullaque pars manet 
Nostri, cum profugo spiritus halitu 
Immistus nebulis cessit in aera , 
Et nudum tetigit subdita fax latus '? 

Neminem fugit rem non sohim a poeta fuisse , more 
dialecticorum, in controversiam vocalam, sed ante ocu- 
los, pictorum ritu, quasi propositam, ut valdius legen- 
tium occuparet et corriperet mentes. HaBC conjux quae 
conjugis claudit oculos, hsec urna quse coercet cineres, 
hic spiritus in auras efflatus, nos, invitos etiam , atten- 

< Troad., v. 369. 

tos faciunt et movent. Sic Marcus TuUius non ipse de 
immortalitale animorum disserit, sed Catonem inducit 
hac de re disputantem, sperantemque fore ut Marcum 
filium post mortem videat, el nos talia fingendo multo 
melius moratur; sic illustris poeta, aequalis noster, 
eadem instituta quaestione, rem tristibus exornat versi- 
bus, dum amantem , crinibus passis, depingit, in mor- 
tui lecto reclinem , aut sacri aeris lugubri sono attoni- 
tas aures pulsat *. 

Propositae quaestioni mira quadam cum majestate 
respondetur : 

Quidquid sol oriens, quidquid et occidens 
Novit, coeruleis Oceanus fretis 
Quidquid vel veniens, vel fugiens lavat, 
iEtas Pegaseo corripiet gradu. 

Hic velim poetam e fabulis, quas carpit, nihil de- 
sumpsisse; sed quanta celeritate verborum, quam con- 
citato dicendi impetu rapidum humanae vitae cursum 
in iis quae praetereo effinxit! Ut fumus evanescit, ut 
disjicitur nubes, 

Sic hic, quo regimur, spiritus eflQuet. 
Post mortem nibil est , ipsaque mors nihil. 



Spem ponant avidi; soUiciti, metum. 



< Qu'il ne puisse de loin entendre sans fr6mir 
Le triste chant des morts tout pr6t k retentir, 
Les soupirs 6touff6s d'une amante ou d'un fr6re, 
Suspendus sur les bords de son lit fun6raire, 
Ou Fairain g^missant dont les sons 6perdus 
Annoncent aux mortels qu'un malheureux n'est plus! 

Lamartine. Medif, V. 

Hoc prseceptum, ad animos mulccndos simul et so- 
landos idoneum, ex isto tristi decreto erat colligen- 
dum. Dein sibimetipsi, ubi locorum post mortem futuri 
simus quderenti, his significantibus respondet verbis: 

Quaeris quo jaceas post obitum loco? 
Quo non nata jacent. 

Nemo, ut opinor, nisi Lucretius Carus, philoso- 
phicaB poeseos rex et antistes, audacissima hac irreve- 
rentia religionem fuit aggressus, nec tanla dicendi 
divinitate nihilum celebravit. Adeo miseri illorum tem- 
porum homines vivere longius horrebant! Adeo ter- 
restris vita coelestis etiam vitae eis tsedium attulerat! 

His Senecae versibus , quibus omnia in nobis morta- 
lia et caduca esse declaratur, jam toties laudati Ma- 
nilii versus opponere licet, ex quibus consequitur 
nos divinum quiddam et aeternum habere. In nostrum 
enim unoquoque parvus quodammodo inestmundus; 
et, quemadmodum mundus ille magnus, qui ante ocu- 
los obversatur, duabus e rebus constat, quarum una, 
quae vis, aut causa, aut mens nominatur, omnia eflficit 
etmovet, altera autem, quse dicitur materia, huic for- 
manda subjecta est; sic in parvo hoc mundo,quem 
nobiscum gerimus, inter se copulantur moles quaedam 
iners et insipiens et mens vivida et sagax, universa ex 
mente delibata, ad eamque serius ocius reditura. Sed 
haec ipse vates nobis multo copiosius et jucundius ex- 
plicabit: 

An dubium cst babitare Deum sub pectore nostro? 
IR coelumque redire animas, coeloque venire *? 

» Man. .Mr.^ 1. IV, Y. 884. 

Miilta alia subjicit Maniliusdeanimi nostripraestantia 
et de dotibus quibus subornatus in vitam venit, unde 
conficitur inter divinam humanamque mentem esse 
miram cognationem , et , hanc, non secus atque illara, 
immortalem fore : 

An quoquam genitos, nisi coelo, credere fas est 
Esse homines? Projecta jacent animalia muta 
In terra, vel mersa vadis, yel in aere pendent. 
Omnibus una quies, v^nter' 

Solus animus hominis , ad sublimiora enisus 

Edomuit terram ad fruges, animalia cepit , 
Imposuitque viam ponto, stetit unus in arcem 
Erectus capitis, victorque ad sidera mitUt 
Sidereos oculos, propiusque aspectat Olympum, 
Inquiritque Jovem , nec sola fronte Deorum 
Contentus manet, at coelum scrutatur in alto, 
Cognatumque sequens corpus se quaerit in astris \ 

Stoici, qui credunt mentem nostram corpori su- 
perstitem fore, volunt animos qui, per hujus vitae tem- 
pus, puri et a terrenis cupiditatibus intacti remanse- 
runt, corporis solutis compagibus , per ventos , imbres, 
nubesque ire, et totum hunc crassum et cahginosum 
aera permeare, ut ad illum, ex quo manarunt, tenuem 
sincerumque sethera revertantur, ibique, naturara 
nacti sui similem, stent paribus quasi examinati pon- 
deribus, et quietum agant aevum. In hoc tantummodo 
dissensisse mihi videntur hi clarissimi viri, quod alii 

* Man. Mtr,^ v. 894. 
2/rfm, V. 902. 

medio in aethere, alii aethere sub imo et circa orbem 
lunae pioriim sedes ac domicilia collocaverunt. In hac 
magnificentia rerum animi illustres, puro circumfusi 
lumine, inter se jucunde colloquuntur, coelestium 
scrutantur causas, ratos mirantur siderum cursus, et 
in his omnibus contemplandis ponunt summam felici- 
tatem. Quid enim aut homine aut deo dignius quam 
rerum cognitio et scientia? 

Profecto hoc vitae genus non est id quod poetis prae- 
bere queat magnam ubertatem et quasi silvam dicendi; 
primo, quia semper sibi par et aequabile est; dein, 
quod homo, cum sit terreno hoc corpore gravatus, vix 
gaudia ab omni concretione materiae segregata sibi fm- 
git. Attamen, cum per se pulchra sit vita hujusmodi et 
maxime rationi consentanea, versibus, paucis quidem, 
sed non ignobilibus , fuit descripta. 

Postquam candidum illum orbem, quam lacteam 
viam nominant, descripsit Manilius, quam ob causam . 
. haec pars coeli quasi lacleo tincta fuerit colore curio- 
sius exquirit. Scire velit utrum, Phaethontis curru va- 
gante per immensa aetheris spatia, sidera horrendo 
incendio flagraverint, veterisque casus faciem cinerea 
specie adhuc referant; an (quae fama est mollior) niveo 
e pectore Junonis lacteus liquor fluxerit et colore suo 
has sublimes infecerit regiones. Sed ad severiores eas- 
demque verisimiliores deflexus cogitationes , vates po- 
tius arbitratur densissimas ibi congeslas esse stellas, 
quae collato fulgore nitent et candent, hancque maxi- 
mis, qui unquam fuerunt, animis clarissimam sedem 
fuisse sepositam. Quae sententia Musis adeo non repu- 

gnat et a poetarum mente iila diviniori non abhorret, 
ut contra celeberrimus aevi nostri poeta in moUissimo 
carmine, quod omnibus in ore est, eam verbis expres- 
serit, quum sidereo sub coelo ambulans, Yesperi radios 
alloquitur, et unde veniant, et quae defunctis de ami- 
cis ad ipsum referant, leniter requirit ^ 
Sic Manilius : 

An fortes animse dignaUqae nomina coelo , 
Gorporibus resoluta suis , terraeque remissa 
Huc migrant ex orbe, suumque habitantia coelum 
/Ethereos Yivunt annos , mundoque fruuntur ^. 

Hic poeta locat non solum Achillem, Tydiderfi, alios- 
que qui fortitudine claruerunt, sed Lycurgum, Socra- 
tem, Platonem, caBterosque sapientiae principes; nam 
apud Manilium, sicutapud Fenelonem, juxta heroum 
domos, sua sunt sapientibus domicilia: 

Quique animi vires, et strictas pondere mentes 
Prudentes liabuere viri, quibus omnis in ipsis 
Gensus erat, justusque Solon , fortisque Lycurgus, 
iEthereusque Platon , et qui fabricaverat illum , 
Damnatusque suas melius damnavit Athenas ^. 

Hanc in venerandam heroum sapientiumque sedem 
Lucanus inducit Pompeii magnam umbram parvo e 



^ Doux reflet d'un globe de flamme, 

Gharmant rayon, que me veux-tu? 

Viens-tu dans mon sein abattu 

Porter la lumi^re k mon kme ? 

Lahartine. MedU, IV. 
2Man. ^5^r., L I, v. 763. 
3/rfcw.,v. 776. 

busto prosiiientem , eamque nobis ostendit jam fruen- 
tem summa pace, altoque e coelo reliquias corporis 
despicientem : 

.... lllic postquam se lumine vero 
Implevit, stellasque vagas miratus et astra 
Fixa polis, vidit quanta sub nocte jaceret 
Nostra dies , risitque sui ludibria trunci *. 

Nemo est certe puri sincerique judicii, qui Homeri- 
cis Yirgilianisque illis carminibus, quibus tam vividas 
animosasque heroum mortuorum expresserunt imagi- 
nes, haec stoici cujusdam Elysii a Manilio et Lucano 
vix adumbrata signa audeat anteponere. Libenter ta- 
men affirmaverim praestantiorem in horum quam in 
illorum mente speciem perfecli ejusdemque beati ho- 
rainis insedisse , quam verbis absolule efficere non po- 
tuerunt, et quae nihilominus ipsorum in versibus, 
quasi per caliginem, videtur. Sic illi medii sevi arlifices 
quorum, nostris his temporibus, tanta nostros homines 
incessit admiratio, cogitalione perfectum aliquid et 
excellens complectebantur, quod vix percipimus, suspi- 
camur tamen, inchoatis eorum in operibus. Quanto 
enim ille Lucani Pompeius, aut alius quilibet, qui, 
virlute evectus ad superas domos, hominum inanes 
curas et C8Bcas cupidines contemnit, Homericum istum 
Achillem praestat, adeo suis inEIysiis campis aut infe- 
licem aut amentem, ut, si modo vilae posset iterare 
cursum, turpiter factus de rege servus, rigando et eo- 
lendo hortulo formidolosas locaret manus! Quanto 

* Luc. Phars,^ 1. IX, v. 41. 

F. * 

stoicus noster heros 9 aeterna defixus meditatione, su- 
blimiore sui parte, mente videlicet, utens et vere divi- 
num agens aevum, Yirgilianos istos heroas superat, 
qui nihil melius et anliquius ducunt quam in arena 
coUuctari et corpora palaastris , nullum in usum , exer- 
cere! Quod si Pompeius truncum non curat in litore 
jacentem et ludibrio habilum, hoc quoque poetam 
arguit existimantem corpus parvi momenti esse et in 
mente sola totum fere consistere hominem. Hic rec- 
tius profecto et sanius quam qui, sensibus obnoxii, 
tantam corpori impendunt operam, ut se nihil esse 
nisi corpora putare videantur. Socrates Critoni, ab eo 
quaerenti quomodo sepeliri vellet, respondisse fertur, 
se nec sepeliri, nec corripi eliam posse, sed post mor- 
tem corporis e vinculis esse evolaturum. Item , sancti 
Augustini mater moriens, qusBrenlibus nullone affice- 
retur desiderio, quod corpus suum externa et longinqua 
relinqueret in terra, terram nullam ait longe a Deo 
abesse. Sic poetsB stoici, versibus quos retulimus, no- 
biliores sensus quam priores poetae expresserunt, atque 
ea in medium protulerunt quibus tunc egregius quis- 
que animus prsecipue commovebatur. Jam obsolelis 
priscorum carminibus repudiatis, nova et magis apta 
ad tempus quo vivebant carmina omni ope, nec in- 
feliciter, nixi sunt condere. 

Juxta stoicos, non solum suus est cuique terminus 
ac finis^, sed etiam totus hic mundus olim flagrabit et 
corruet vetusque revertetur ad Chaos. Universa haec 
conflagratio , quam Graeci dixere i}t7ivQ(oaiv 9 si parum 
diligenter rem consideraveris, ab illo supremo judicio, 



67 

ssapius apud nos celebrato , non multum discrepare tibi 
videbitur. Nam , ut stoicis , sic christianis placet mun- 
dum,igne solutum, immensam daturum esse ruinam: 
<cCoeli, inquit divus Petrus, magno impetu transibunt, 
elementa calore solventur , terra autem, et quae in ipsa 
sunt opera, exurentur*.» Cum vero novissimum illud 
judicium oratoribus, pictoribus et poetis recentioribus 
amplam et uberem prsebuerit materiam, ex qua absolu- 
tissima effinxerunt opera, stoica haec exustio mirum 
videtur si artibus et litteris magnum non suppeditaverit 
argumentum. 

Sed ita homines constituti a natura fuerunt, ut unum 
hoc poema eos posset diu juvare, quod in scenam in- 
ducit homines. Frustra mihi tempestatem , diluvium , 
conflagrationem, res denique maximas et teterrimas 
depinxeris; me lentum et frigidum relinques, nisi ho- 
mineni quemdam, mei similem et aliquo permotum 
afleclu, quasi oculis meis subjeceris. Hoc habet, et id 
maxime, supremus ille omnium hominum conventus 
ante tribunal Dei. Nunquam enim terreslris judex, suo 
sedens in tribunali , tanlum adstantibus injecit terro- 
rem, quanlum, non adstantibus, sed solum cogitanti- 
bus, judex ille coelestis, qui de universis statuet homi- 
nibus, et plerosque aeternis suppliciis damnabit. Stoica 
autem conflagratio ad physica magis quam ad moralia 
pertinet, quippe quae immutabili fatorum ordine sit 
statuta, nec varias illas exhibeat personas, quarum 
timent aliae, aliae autem terrent. Porro, quae ab homi- 

^ Epist, II ^ C. 3. 

num autdeorum voluntatibusproficiscuntur, ea multo 
magis quam quae oriuntur a natura rerum solent ani- 
mos inflammare. Praeterea , pauci inter poetas stoicos 
ad rem tractandam incubuerunt, et materiae paulum 
ars defuit. Factum est nescio quomodo ut qui confla- 
grationem hanc verbis exprimendam susceperunt, de 
hominibus pBne omnino siluerint, non secus ac si quis 
ex Homerica illa tempestate Ulyssem fluctibus obluc- 
tantem abstraheret, aut e tabula, in qua artificum gal- 
licorum celeberrimus diluvii effinxit similitudinem , 
quidquid vivit et spirat auferret, nec quidquam relin- 
queret nisi mare et coelum. Id non miror si acciderit 
Lucano, qui rem breviter et cnrsim attigit, ut qui alio 
properaret; sed in idem incidit vitium ipse Seneca, qui 
de hac re pluribus disseruit. Sic Lucanus : 

Qaum compage solata 

Siecttla totmandi suprema coegerit hora, 
Antiquum repetens iterum chaos, omnia mixUs 

Sidera sideribus concurrent, 

totaque discors 

Hachina divulsi turbabit foedera mundi *. 

Hic aliqua sane apparet amplitudo et sublimilas, 
quam tamen jam saepe laudatus gallicus vates^ eas- 
dem fere sententias et imagines referens, aut superavit 
aut certe aequavit *. 

Audiamus nunc Senecam diversis numeris, diversis- 
que verbis, eadem prope dicentem : 



* Luc. Phars,^ 1. 1, v. 71. 

* LamarUne. M4dit.^ V. 

Jaiqjam legibus obrutis 
Mundo cum veniet dies 
Anstralis polus obru^ 
Quidquid per Lybiai 
Et sparsus Garamas tenet. 
CoBli regia concidet, 
Gertos atque obitus trahet, 
Atque omnes pariter Deos 
Perdet mors aliqua et cfaaos '. 

In illius carminis quum sententiis, tum numeris 
atque modis plura, nisi fallor, reperire est, quae me« 
moriam revocant sacri hujus hymni, quo Ecclesia per- 
terret fidelium animos, et quo, germanica in fabula, 
puellae nocentis aures resonant : 

Dies irse, dies illa 
Solvet saeclum in favilla, 
Teste David cum Sibylla. 

Posterius autem carmen priore mihi videtur subli- 
mius, quod nostros ante oculos ponit homines variis 
affectibus motos, et non solum mortem, sed etiam 
morte multo formidolosiora horrentes supplicia, eaque, 
non a lege, re surda, sine studio et ira, sed irato a ju- 
dice irroganda. 



1 Herc. (JEteus^y. 4400. 

jUTXI. 

DE MORIfitRPHJb POETAS STOICOS. 

Nihil aut patenti super nos ccelo, ^ut intimano- 
bis virtute, pulchrius esse censebat praeclarus apud 
Germanos philosophus. Nec injuria. Ut enim ex om- 
nium concursu siderum, uni eidemque legi parehtium, 
coelestis ille fit ordo, quem nemo est qui non magna 
motus admiratione suspiciat; sic e cunctis humanae 
vitae partibus , eodem una ratione duce tendentibus, 
haec efficitur et conflatur concordia, quam divino quo- 
dam nomine virtutem appellant. Hic etiam mirus hu- 
manarum rerum consensus eo magis illi alteri praeslat, 
quod, non ab ineluctabili quodam fato, sed ab homine 
libero et erecto, ac vitae tempestalibus obnitente, pro- 
ficiscilur. Nullum est enim spectaculum, ut ab ipsis 
stoicis animadversum est, aut majus, aut Deo dignius, 
viro rebus cum adversis confligenle. 

Itaque Cornelius ille, qui immorlalem in litteris 
genti nostrae comparavit gloriam, quum, Seneca et 
Lucano lectis, stoice, id est, fortiter et generose sen- 
tire coBpisset, novum et pene inaudilum condidit fabu- 
larum genus, in quibus induxit nobiles et magnanimos 
viros, qui, omnibus pulchro et honesto poslhabitis, 
constanter responsarent suis cupidinibus, et homines 
incredibili quodam virtutis amore accenderent. Quod 
si res paulo minus prospere apud Romanos cessit, 
non stoici sunt ideo accusandi; non enim tantum de- 

fuit poetis stoica disciplina, quantum stoicae disciplinae 
poet8B defuerunt. In res enim a communi hominum 
captu remotiores nimis fortasse incubuerunt, nec eas 
prseclaris illustraverunt exdmplis , ita ut eorum versus 
minus moverint animos quam Ciceronis soluta oratio, 
de qua Erasmus, stoico illo De Officiis libro perlecto, 
egregie dixil: o:Sic me totum inflammavit ad honesti 
virtutisque studium, ut jampridem nil tale senserim, 
nostrates quosdam neotericos legens qui, christiani, 
christianae philosophiae mysteria profitentur. :& 

In poetarum romanorum carminibus plurimos ta- 
men locos reperias stoicam disciplinam ejusque prae- 
cepta redolentes, qui legentem magnopere delectabunt. 
Quo in numero ponendum est, ni fallor, quidquid de 
variis hominum officiis subobscure quidem, sed con- 
cise ac presse Persius scripsit. Eximius hic poeta non 
minuta tantum et quasi dissoluta praecepta edidit, 
nullo vinculo inter se conjuncta et nulli decreto sub- 
jecta; omnia aulem quae prsecepit tendunt ad rem eam- 
dem,de qua suos nunquam dejicit oculos. Itaque ju- 
venem qui temere et sine proposito aetatem agit, et 
cujus vita toto ordine disconvenit, hoc modo increpat: 

Est aliqaid quo tendis et in qaod dirigis arcum, 
An passim sequeris corvos testaque lutoque, 
Securus quo pes ferat, atque ex tempore vivis '? 

Hdec simplicia et familiari sermoni proxima ; in iis 
autem quae sequuntur poeta tollit vocem : 

• Pers. SaL III, v. 60. 

Disciteque, o miseri, et causas cognoscite rerum : 
Quid sumus, et quidnam victuri gignimur... 

Quem te Deus esse 

Jussit, et humana qua parte locatus es in re 
Disce. t 

Sic ex alto universum hunc mundum consideranti , 
urbes et regna certo judicio aestimanti , et in semetipso 
quidquam sentienti esse divinum, quid patriaa, quid 
propinquis parentibusque elargiri deceat satis erit 
perspectum et cognitum, nec nescio cui causidico 
stulte invidebit, 

Quod multa fidelia putet 

In locuplete penu, defensis pinguibus Umbris; 
Et piper et pernae; Marsi monumenta clientis, 
Maenaque quod prima nondum defecerit orca. 

Sin conlra, libidinibus a recta deductus via, desidiae 
se dederit ventrique servierit, cum longior pars aetatis 
per otium aut malas artes fuerit elapsa, tum quod ve- 
ram non vixerit vitam sibimetipsi acerbe exprobrabit, 
et noctes alque dies conscientise acribus stimulis exa- 
gitabitur. Haec vivide, poetarum comicorum more, 
personis in scenam inductis, depinxit Persius: 

Nempe baec assidue ! Jam clarum mane fenestras 
Intrat, et angustas extendit lumine rimas. 
Stertimus , indomitum quod despumare falernum 
Sufficiat ^ ! 

Tum delineat iracundiam juvenis, hesterna lassi cra- 
pula, nullam ad rem idonei, nunc chartam, nunc 
calamum, nunc atramentum, omnia denique prseter 

semetipsum incusanlis, quippe qui inscius, rerum 
preliosissimam , tempus deterit. Totum hunc locum, 
quseso , relege : verbo cuique suum esse momentum 
videbis et vix esse illis omnibus quidquam signifi- 
cantius. 

Sed rure paterno 

Est tibi far modicum, puram et sine labe salinum , 
(Qaid metuas?) cultrixqae foci secara patella^ 

Ut Persius crassa ista bona, si modo bona sunt ap- 
pellanda, dedignatur! Post haec stultam superbiam ju- 
Yenis, censorem propinquum jactantis, et alienam in 
famam irrepentis irridet : 

Ad populum pbaleras ! Ego te intus et in cute novi ^ ! 

Praeclaram sententiam et ex intima stoicorum disci- 
plina desumptam ! Pum vulgus , stolidum si quod 
fuit unquam pecus, vana et externa eademque ful- 
gentia et oculos perstringentia miratur, sapiens vera 
et interna tantum bona , ea videlicet qu8B in animi do- 
tibus constant, suspicit. 

Dein Persius animum describit scelerum consuetu- 
dine occalescentem et vitio paulatim stupentem , ita 
tamen ut, si quis nondum exueritomnem virtutis sen- 
sum, in eo virtus relicta acre sui desiderium excitet. 
Quicumque enim diligenter ponderaverit versus quibus 
noster seu tauri ahenei gemitibus, seu gladio auratis e 
laquearibus pendenti, malae conscientiae ululatus et 



^ Pers. 5a^. ni , v. U. 
« Idem^ v. 30. 

minas comparavit ' , is falebitur neminem quum apud 
veteres, tum apud neotericos, mordaces curas quibus 
nocens quisque torquetur vividioribus imaginibus ex- 
pressisse. 

Sed non satis est hominem vitiis esse vacuum et stul- 
titia omnino carere : hunc oportet omnibus subornari 
virtutibus, inter quas primum locum occupat fortitudo. 
Haec est, stoicorum quidem sententia, vera virtus, ex 
qua aliae omnes nominatae fuerunt, et quae est homi- 
num naturae maxime accommodata. Quam qui colunt, 
ii, omnibus humanis rebus prse honesto despectis, 
non dubitant ipsam vitam vero impendere, et soli ha- 
bendi sunt viri. Quod cum Horatius Flaccus intelligeret, 
et nobilem illam sapientis imaginem vellet adumbrare, 
praeclarissima condidit carmina. Nonne ahtiquam seve- 
ramque Zenonis disciplinam revocat ille Cato de quo 
illustris vates : 

Et cancta terrarum sabacta 
Praeter atrocem animam Catonis^? 

Nonne ejusdem discipiinae praecepta, quamvis in- 
scius, Regulus colebat, cujus miram eonstantiam sin- 
gulari quadam verborum sublimitate idem poeta extu- 
lit, dum nobis ostendit egregium illum virum conjugem 
el liberos a se removentem, consilio nunquam alias 
dato labantes patres firmantem, atque hostem infen- 
sum diraque suppUcia vultu sereno petentem'? 

1 Pers. Sat. Ul , v. 35. 
«Hor. Od.lll, Od.i. 
3/rfm,l. m, Od. 5. 

Nescio an Marcus Tullius, qui Regulum omni laude 
cumulavit*, ab Horatio fuerit superatus, adeo, in re 
tanta versibus effmgenda, nihil fucatum, aut arcessi- 
tum, aut inflatum sit, et omnia placida quadam majes- 
tate sint insignia ! Horatium credas veteres illos , cum 
poetas, tum omnis generis arlifices imitatione consequi 
voluisse, qui mites hos et rationi consentaneos animi 
motus, quos mores appellant, potius quam varios et 
coDcitatos illos hominum afFectus, quas vocant pertur- 
bationes, seu verbis, seu saxo et aere exprimere nite- 
bantur*. 

CAPUT XIL 

DE RELIGIONE APUD POETAS STOIGOS. 

Inter varia officia quae sunt homini per hujus vitae 
cursum explenda , prsecipuo in loco semper fuit pietas 
et religio. Haec aulem alia aliis in temporibus extitit : 
quippe quae cum iis quae summo de numine senserunt 
homines sine ulla intermissione mutaverit, nec, ullo 
quidem temporis puncto, in uno et eodem statu per- 
manserit. Quum homines cogitando sibi fingerent deos 
quibus fere humana essent corpora, humani appetitus, 
nostrisque similes cupiditates, tum in immolandis 
eorum ante aras tauris et capris maximam ponebant 
pietatem. In Iliade Homeri, qui vetustatis locuple- 
tissimus habetur testis, quas preces Ghryses sacerdos. 



« Cic. De O/., 1. III, c. S8, 29, 30, 31, 32. 

' Essai sur la m4taph, dAristole^ par M. Ravaisson, t. II, p. 68. 

uata vi rapta, suo Apolliai admovet? Num anteactam 
honeste aatatem, num aeternas sacranctasque pudoris 
leges, num denique divina humanaque omnia jura tes- 
tatur, ut parenti reddatur jQlia, et Graeci debitas imma- 
nitatis solvant poenas? Nihil horum sacerdoli venit in 
mentem, nec talia curare Apollinem sane arbitratur; 
sed hujus revocat ad memoriam pinguium victimarum 
odorem quas illi quondam mactavit, quasimagnus hic 
Deus suavem exspirare odorem habuerit antiquius quam 
vitam humanam contemplari rationi consentientem : 

.... ¥,1 B-^ TcoTe TOt XQCTdi ir(ova (4.r,pr &y)a 
Taupcov '^B* oilfm, To^e (aoi xpi{7)vov leX^cop*. 

Alio in Iliadis loco Diana iEtolis , iEtolorumque regi 
graviter irascitur, nullum aliud ob scelus , nisi quod 
nuUam ipsi immolaverint hostiam , et saevum aprum 
immittit qui totam populetur regionem: 

Opaev i-Ki x^^vv)v oiiv aYptov, ayp^oSovTa 
''Oc xax^ 'KtlKk^ lp$eaxev, Acov 0!v^oc a^v)v*, 

Quae autem homines , Homericis temporibus , de diis 
existimaverant , ea paulatim, philosophia invalescente, 
fuerunt in fnelius immutata; ita ut, Seneca et Persio 
florentibus, multorum mentes Dei unici ejusdemque 
perfecti jamdudum imbuisset opinio. Quae cum ita sese 
haberent, quicumque non res a mente, ab animo, a 
vita denique tota aUenissimas scribendo persequen- 

« Hom. //., 1. 1 , v. 40. 

2/rfew,I. IX,v. 639. 

das poetis assignaverit, is fatebitur hos ab Homeri ves- 
tigiis deflectere debuisse et novam sibi munire viam. 
Hos interpoelas maxime eminuit Persius, qui ho- 
mines superstitiosos eosdemque impios tam acriter in- 
sectatur. Seneca jam antea de talibus Deorum irriso- 
ribus dixerat: a:turpissima vota diis insusurrant; si 
quis admoverit aurem, conticescent ; et quod scire ho- 
mines nolunt, Deo narrant^ }) Quanto autem impetu, 
quanta vi et contentione eosdem homines poeta exagi- 
tat! 

Mens bona, fama, fides, haec clare et ut aadiat hospes: 
Illa sibi introrsam et sub lingua immurmurat: «0 si^ 
^ Ebttllit patrui praeclarum funus!... Et: si 
Sub rastro crepet argenti mihi seria, dextro 
Herculel... Pupillumve utinam, quem proximus haeres 
Impello, expungaml Namque est scabiosus et acri 
Bile tumet.... Nerio Jam tertia conditur uxor ^! » 

Noster iste impius deorum cultor mane Tiberi lava- 
tur, ratus ex aqua omnem, ut corporis, sic animi, 
elui labem. Nullum , ne minimum quidem, e sacris riti- 
bus negligit; vera autem et magna hominum officia 
nullo in numero habet, quippe qui falsa de Deo sen- 
tiat, a cujus cognitione nullum non manat officium. 
Jovem autem, quod ei vivide exprobrat Persius, vap- 
pam ducit et nebulonem; nam quod a Staio aut a quo- 
vis nummario judice non audeat petere, id ab ipso 
Jove flagilare non dubitat : 



*Pers. 5a^U,v. 8. 

Hoc igitar, qao tu Jovis aurem impellere tentas, 
Dic agediam Staio: Proh Japiterl o bone, clamet, 
Jupiter! at sese non clamet Jupiter ipse M 

Si te et tuum sceleralum caput non jamdudum ful- 
mine percussit, num 

Idcirco stolidam praebet tibi vellere barbam 
Jupiter! aut quidnam est, qua tu mercede deorum 
Emeris auriculas? pulmone et iactibus unctis ^? 

His versibus confer Senecae praeclara verba, qnas 
eamdem severius enuntiant sententiam, et quibus non 
video quid Patres Ecclesiae, ad paganorum debellan- 
damreiigionem, adjecerint: <(Golitur autem non lau- 
rorum opimis corporibus contrucidatis , nec auro ar- 
gentoque suspenso, nec in thesauros stipe infusa, sed 
pia et recta voluntate^. :& 

Tum Persius minus nocentia quidem carpit vota, 
sed quaB tamen verae rationi multum discrepant. Phi- 
losophia enim ejusmodi est, quae nihil non modo in- 
justum, sed etiam absurdum, usquam aut dici aut 
fieri aequo animo patiatur, et omnia funditus repudiet 
quae homines Dei ignaros usque ad belluas dejiciant. 
Yide stultas istas anus infanlis in cunabulis reclines, 
frontem et labella salivis expiantes, ineptaque vota fa- 
cientes, et dic quantulam sedem vetulis his in cerebris 
occupet acerrimum illud, hopdini datum a Deo, inge- 
nium * ! 

'Pers. 5a/. ll,v. 21. 
« /flfm, V. 28. 
^Sen. EpistUli. 
^Pers. n, V. 31. 

Incassum Dei gratiam et beneficia aliquis, appositis 
dapibus, captet, judice Persio; nam contra : 

Grandes patinae tncetaqne crassa 

Annuere hls superos vetuere , Jovemque morantur '. 

Frustra in hostias Deo mactandas et in aurea vasa sa- 
cerdotibus ofTerenda magnum effundat palrimonium: 
non externa , sed interna bona ab eo requirit Deus. 

Praeclara quaedam de sacrificiis rite perpetrandis et 
de offerendis Deo muneribus scripsit Plalo, quae auctor 
inter recentes celeberrimus, in eo opere quod de legum 
ingenio composuit, valde miratus est'. Vult philoso- 
phus atheniensis superos non facile sacrificiis placari, 
eosque contendit impiorum respuere munera , quippe 
quse a quolibet homine, si modo sit mediocriler hones- 
tus, non accipiantur. Praeterea, egregio illi viro, Ci- 
ceronique ejus discipulo placet non splendida ante 
aras congeri dona, nec omnia in templis auro argento- 
que fulgere; sola enim venerantium pietate delectari 
Deum. Hdec eadem stoicus noster poela nobilissimis 
versibus declaravit, quibus vasa magnifica a templis 
removeri jubet, easque terrestres coelestiumque inanes 
appellat animas quae Deos sibi fingunt habendi cupidos 
eorumque in penetralia nostros mores immittunt: 

Quin damus id Superis, de magna quod dare lance 
Non possit magni Messalae lippa propago, 
Compositum jus fasque animo, sanctosque recessus 
Mentis, et incoctum generoso pectus honesto^? 

• Pers. Sat II, v. 42. 

* Montesq. Espr. des iois, 1 XXV, c. 7. 
3Pers. 5aMI,v. 71. 

Quoties vera religio, vanis caerimoDiis prius obruta, 
caput extulit, totieS in animi virtute, potius quam in 
rebus externis sinceram posuit pietatem. Itaque in 
Evangelio multa reperks ab iis qusB retulimus parum 
abhorrentia, et apud Eccleside Patres plurima legere 
queas Persianis versibus mire congruentia. Quin etiam, 
Lactantius illos versus suis illustrat commentariis , et 
de Persio locutus: cSenliebat videlicet, inquit, non 
carne opus esse ad placandam ccBlestem majestatem , 
sed mente sancta, et justo animo, et pectore, ut ipse 
ait, quod naturali sit honestate generosum ^ i> 

Caeterum haec omnia Persianis e versibus deprompta 
vix orationis desiderabant ornamenta; adeo per sese et 
sine verbis suam habent pulchritudinem ; namveritas, 
vel nuda , nitet. 

CAPUT XIII. 

DE LUCILIO STOICORUM DISCIPULO. 

Mihi poetas Romanos, quorum mentes imbuerit Ze- 
nonis disciplina, ex ordine recensere cupienti , et quid 
eorum quisque stoicis hauserit e fontibus expedire 
verbis optanti , Lucilius , ille praeclarus satirarum scrip- 
lor, in primis, si temporis ratio habetur, occurrit no- 
minandus: quippe qui ea tempestate vixerit, qua nobi- 
lia illa dogmata, Athenis quondam orta, non solum 
Romam, sed universum prope terrarum in orbem de- 
fluxerant, iisque familiarissime usus sit hominibus, 

'Lact. Inst, \, Vl,c. st. 

qui his instilutis et praeceplis perquam delectabantur. 
Panaetius enim celebrem aperuerat RomaB ludum, in 
quem Mucius Scaevola, Rutilius Rufus, aliique lectis- 
simi juvenes frequentes conveniebant , idemque cum 
Scipione et Laelio singularem quamdam devinxerat ne- 
cessitudinem. Porro Lucilium constat magnis his viris 
fuisse amicissimum, et Rutilium Rufum suorum ope- 
rum judicem unice esse veritum, ac magis quam 
cuiquam credibile est ejus religioni in litteris ser- 
viisse. Exquo non perperam, opinor, coUigeretur nos- 
trum poetam, si non germanus fuerit stoicus, at sal- 
tem non potuisse quin stoicorum placita primoribus 
labris attingeret. Quum autem generosam ejus liberta- 
tem ex qua, Quintihano judice, effluxit acerbitas et 
abunde salis; quum prseterea vividum illum ardorem 
quo improbissimum quemque, ense velut strictOj ut 
ait Juvenahs, insequitur ; quum denique ejus animum, 
justiti^ tenacem et uni ceqtmm virtuti, quem Horatius 
praedicat, mecum reputo; tura fere ad id adducor 
ut credam-Lucilium, non tanquam hospitem, sed tan- 
quam unum ex domo, stoicorum adiisse lares, ibique 
ingenii pastum potissimum quaesivisse. 

Quae quoquomodo sese habuerint, stoicum esse ah- 
quid fatearis necesse est in versibus , quos , a Luciho 
de virtute scriptos, posteris tradidit Lactantius. Huic 
enim auctori, cui dehberatum et constitutum crat prae- 
cipuas phiiosophorum de virtute exponere et refellere 
opiniones, nihil potius reique accommodatius visum 
est quam quae hoc eodem de argumento Lucihus dixe- 
rat referre et suis examinare ponderibus. Nam quae-^ 

tn 6 

cunque PaDdelius et Marcus TuUius magna cum di- 
cendi ubertate et copia , in suis De officiis operibus , 
explicaverunt, eadem, ipsi Laclantio si creditur , Luci- 
lius, brevius et angustius pressa suis in definitionibus 
complexus est: ^Prius, inquit Lactantius, quam sin- 
gulas virtutes exponere incipio, determinanda estipsa 
virtus.... Quaecumque autem in definitione virtutis so- 
lent dicere, paucis v^rsibus colligit et enarrat Luci- 
lius: quos malo equidem ponere, ne, dum multorum 
senlentias refello, sim longiqr quam necesse est ^ ]> 

Virtus, Albine) est pretium persolvere verum, . 
Queis in versamur , queis vivimu' rebu' potesse : 
Virtus est homini, scire id, quod quaeque habeat res. 
Virtus scire homini rectum, utile, quid sit honestum; 
Quae bona, quae mala item, quod inutile, turpe, inhonestum. 

His in versibus hoc aut illud verbum de loco suo 
prave forsan fuit motum , aut rectius omnino fuisset 
recisum; sed tamen Lactantio non assentior dicenti, 
ideo Lucilium nimis redundanti usum fuisse oratione, 
quod honestum et inhonestum, utile et inutile nomi- 
naverit, ubi bonum et malum satis fuisset dicere ; quod 
enim bonum, inquit, id quoque utile sit necesse est. 
Hoc, credo, Lucilium nequaquam fugit, sed, ut ple- 
risque stoicis, ita ei placuit rem eamdem plures ver- 
sare in parles; Ciceronemque , in suo De Officiis libro, 
Horatiumque, notissima in epistola , idem video fecisse , 
nec in vituperationem ullam cecidisse. Sic de Homero 
hicloquitur: 

• Inst. ehr., 1. VI , c. 5. 

. . . Quid sit pulchrum, quid turpe, quid utile, quid non, 
Planius ac melius Chrysippo et Crantore dicit. 

Gdeterum , mihi Lucilianum hunc versum legenti : 

Virtus est homini, scire id, quod quaeque habeat res, * 

continuo omnia veniunt in mentem, quae pro scientia 
et contra opinionem stoici dixerunt, et praesertim haec 
eximia Senecae verba: «Quod vides accidere pueris, 
hoc nobis quoque majusculis pueris evenit; illi quos 
amant, quibus assueverunt, cum quibus hidunt, si 
personatos vident, expavescunt: non hominibus lan- 
tum, sed et rebus persona demenda est, et reddenda 
facies sua*. » 
Sed videamus rehqua: 

Virtus, quserendae rei finem scire modumque: 



Hostem esse atque inimicum hominum morumque malorum; 
Contra defensorem hominum morumque bonorum, 
Magniflcare hos, his bene velle , his vivere amicum : 
Commoda praeterea patriae sibi prima putare, 
Deinde parentum , tertia jam postremaque nostra. 

Hic forsitan quaedam deprehendas quae poetam ar- 
guunt nec caput (quod vult Horatius) scabentera, nec 
vivos ungues rodentem : verba dico eadem gerainata et 
versus eodem modo cadentes, atque alia quae sunt certe 
hominis de rebus magis quam de verbis laborantis et 
limae moram aspernantis. Sed sententiae his subditae ver- 
bis, non solum sunt stoicae, sed etiam (hoc Lactantii 

* Sen. Epi^t. 24. 

pace dixerim) veraB, magnifrcaB, el rudem incomposi- 
tamque orationem efficiunt gravissimam ac prsestantis- 
simam. 

Agnosco stoicum eumdemque nobilem et generosum 
virum, pro aequitate propugnantem , his in verbis qui- 
bus se malorum profitetur esse insectatorem, et bonos 
magno prosequi studio. Stoicum quoque planius repe- 
rire est in versibus quibus patriam ante omnia, tum pa- 
renles, denique semetipsum ponendum esse existimat; 
nam Marcus Tullius, Panaetium stoicum secutus, et 
eamdem enuntians sententiam, iisdem fere verbis utitur. 

Capitale hoc odium, non ab invidia, sed a virtute 
natum , quo poeta noster incenditur in improbos , sic 
alias erumpit: 

Uni se atque eidein studio omnes dedere et arti; 
Verba dare ut caute possint, pugnare dolose, 
Blanditia certare, bonum simulare virum se, 
Insidias facere , ut si hostes sint omnibus omnes. 

Vir bonus quihbet, etiam non stoicus , si modo poe- 
tica facultate valuisset, sic profecto (fatebor enim) po- 
tuit indignationi vela dare. Attamen , cum Porticus a 
fallaci imitatione simulationeque virtutis praecipue ab- 
horruerit*, omnesque homines velut quaedam corporis 
ejusdem membra habuerit, communi caritatis vinculo 
conjuncta, et ut mutuam sibi praestent operam ordi- 
nata, nequaquam mirarer, si quis contenderet haec 
dicta : e: Verba dare ut caute possint.... ut si hostes sint 

'Cie.DeOf., 1. 1, c. 43. 

omnibus omnes )» et alia ejusdem generis a pocta stoi- 
cissante potissimum debuisse proficisci. 

Idem de epitaphio est existimandum , in quo suam 
erga Metrophanem , unum e servis, benevolenliam si- 
gnificat : 

Servu' neque infldus doroino, neque inutill' quoiquam 
Luceill columella heic situ' Metrophanes. 

Qui versus, asperi quidem et quasi (quod jampridem 
animadversum est) per salebras et saxa cadentes, ge- 
neroso tamen ac raro apud veteres affectu insignes, aut 
a bona poetae natura, aut a nobili Zenonis disciplina, 
velul a fonte, derivati fuerunt. Nemo enim nescit 
quanto amore servos stoici amplexi fuerint, 'cujus rei 
quum alios multos, tum maxime Senecam locupletem 
habemus testem: «Servi sunt? inquit. Imo homines, 
Servi sunt? Imo contubernales. Servi sunt? Imo humi- 
les amici. Servi sunt? Imo conservi , si cogitaveris tan- 
tumdem in utrosque licere fortunae*. » 

Quid de versibus dicam quibus noster poeta exagi- 
tat homines terricolas Lamias metuere et horrere so- 
litos, aut de carmine in quo Jovem inducit gravi desi- 
derio motum quod priori deorum non affuerit concilio, 
et candide querentem quod mortales deum unum- 
quemque patris nomine salutent, et Neptunum ita 
implicite facit loquentem , ut novissime dicat rei no- 
dum disserendo expediri non posse , 

Nec si Carneadem ipsum ad nos Orcu' remittat? 
* Sen. Ep. 47. 

Quibus ex omnibus patet veterem illum poetam, 
qui, ut Lactantianis utar verbis, «Diis et hominibus 
non pepercit, y> qnum philosophiam, tum maxime phi- 
losophiam stoicam coluisse. 

Erunt fortasse qui mihi objiciant, quod Lucilius 
adeo non stoicissaverit, ut contra verbis carpserit stoi- 
cos. Lucilii enim hi sunt versus : 

.... Nondum etiam haec oronia habebit. 
Formosas, dives, liber, rex solu' vocetur. 

His autem verbis, quamvis essent clariora, Lucilium 
non ita fuisse stoicis addictum, ut in eorum verba ju- 
raret, tantum vinceretur; eum autem nonplus minusve 
stoicissavisse , nuUo modo. 

Post Lucilium, satiras quoque, sed eas non parum 
diversi generis, scripsit Varro, is qui doctissimus Ro- 
manorum fuit appellatus. Hic tamen cum illo id habet 
commune, quod multa e philosophorum operibtis de- 
prompta suis in versibus conclusit. Cum enim viveret 
apud homines a philosophia remotissimos , ut ad eam 
rudes et aversas popularium mentes alliceret, sapien- 
tium placita, quum sermonibus distincta, tum facetiis 
condita, in lucem protulit; in quo hunc poeseos et 
philosophiae concentum, quem quaerimus, efficere co- 
natus est. Utrum vero vir doctrina eruditissimusidem- 
qup ingenio acerrimus quod sibi proposuerat fuerit 
consecutus necne, paucissimae ipsius satirarum reli- 
quiae nos recte dijudicare non sinunt. 

Gum autem Yarro, teneris ab annis» philosophiae 
operam navavisset, Antiocho magistro, qui inter Car- 

neadem et Chrysippum incertus, ab Academia et a. 
Porticu 8equali fere spatio distabat ; eum multis sen- 
tentiis, e stoicorum disciplina sumptis, Menippeas illas 
satiras aspersisse verisimile est. Sed tamen ille» Acade- 
micorum more, et ut qui germanus non esset stoicus, 
ipsis stoicis non semper pepercit; nam in sapientem 
eorum , qui dicitur solus rex, solus rhetor, suam exer- 
cuit dicacitatem ; incredibilemque praesertim istam cu- 
piditatem, qua tum multi eorum flagrabant, sibi con- 
sciscendi mortem , jocis tentavit restinguere. 

Gaeteros vero philosophos non indulgentius habuit. 
Quos irreverenter et perridicule depingit colluctantes , 
eosque ait : 

Ut in litore cancri digitulis primoribu' stare. 

Tum, recognitis eorum opinionibus et sententiis, 
addit : 

Postremo nemo SBgrotus quidquam somniat 

Tam infandum, quod non aliquis dicat philosophus. 

Idcirco autem Varronem aliquando stoicorum de- 
creta versibus explicavisse crediderim, quod in satira, 
eaque fere sola cujus plane appareat propositum, pro 
hac stoicorum thesi propugnat, omnes scilicet homines 
esse insanos. 

CAPUT XIV. 

DE HORATIO FLACCO STOICORUM DISCIPULO. 

Horatio Flacco.adeo liberum, amabile, atque ad 
omnia versatile fuit ingenium, ut vix quemquam re- 
perias qui eum unum e duris Zenonis sectatoribus 
habere et angustis domus eorum parietibus circum- 
scribere audeat. Rara limatus urbanitate, exquisito 
praeditus judicio, neque a communi hominum sensu 
unquam recedens, ille poeta non is erat qui placita 
qudedam insolita et nescio quam rusticanam asperita- 
tem habentia profiteretur , eisque unice et pertinaciter 
adhaereret. Hinc contra alque illinc eximias sententias 
excerpsit quas intexeret suis carminibus, ita ut una- 
qu8eque philosophorum familia eum jure et queat et 
nequeat pro suo vindicare. 

Nunc Epicurum unum ducem sequi videtur, nihil- 
que curare nisi Falernum , et dulces sub noctem su- 
surros, et Glyceram marmore Pario purius splenden- 
tem; nunc illum credas eadem sentire quae sentit 
Aristoteles, qui in quadam temperantia et modera- 
tioneomnem virtutemposuit*. Aliquando autem inter 
duas distrahitur sententias^ Saepe tandem de vanis 
hominum consiliis, de curis quibus torquentur, de 
morte omnia secum ablatura, ea jucundissime pro- 



* Hor., L I, Ep. 4 ; Ep. 6, v. 45. 
Wrfem,^'/). 4, V. 16. 

fert, quae nulli sint propria philosophiaB , el de quibus 
nullum heu! possit esse dissidium^ 

Quod ad stoicos attinet, mirabile est quantum Hora- 
tius eorum decreta et praecepta obtrectaverit, idem- 
que versibus suis illustraverit *. Quoties fere, omisso 
omni ludo, hoc sibi proponit, ut hominibus veram vitae 
viam monstret, toties a Zenone potius quam ab Epi- 
curo quae doceat exposcit. Quid est enim cur virtute 
aurum esse vilius praedicet, et miretur quatuordecim 
palere quadringentis ; animo, moribus, fideique esse 
clausos? Quid est cur virorum iniquis institutis puero- 
rum naeniam, maribus Gamillis olim decantatam , prae- 
ferat, quae regnum recte facientibus poUicetur-; gene- 
roseque ac fortiter pronuntiet hunc murum aheneum 
esse debere , 

Nil conscire sibi, nulla pallescere culpa^? 

Hic audire vere tibi videaris stoicum quemdam 
cuncta honesto posthabentem , et animi bona pluris 
quam externas opes facientem. 

Dixerit fortasse quispiam ea, queraadmodum epi- 
curea non sunt, sic fieri posse ut non sint stoica: 
quippe nullum fere esse philosophum e tola Socratis 
domo, qui ea dicendo exprimere.non potuisset. At quae 
his addidit Horatius ad sententias et verba stoicorum 
propius accedunt, qui libertate et ea animi conten- 
tione, quam sive roVov, sive inloTaaiv nominabant, 

^Hor., 1. n, Od. u, V. 21. 

2 M. Patin, trad. d'Horace, pr6face, p. LXXXI. 

3Hor. je:;). 1.1,4, V. 60. 

omnem terminabant virtutem. Eum tibi vult esse au- 
diendum , 

. . « . Qui fortunae te responsare superbae 
Liberum et erectum praesens hortatur et optat '. 

Nunquam Romanos ad antiquos mores revocare, et 
sopitos avitaa virtutis igniculos excitare conatus est, 
quin (sponte an invitus sim dicturus dubito) germanus 
evaserit stoicus. Quis unquam de paupertatis et mortis 
contemptu, quis deamore quo patria sit prosequenda, 
quis de ipsa per sese expetenda virtute, stoicis locutus 
est eloquentius? Porro eis proxima noster poeta scrip- 
sit, qui. fecundam virorum paupertatem esse dicit, et 
statuit flagitium pejus letho esse metuendum^. Quin 
etiam ea sola bona vult esse nostra , quae nostra sunt 
sub potestate neque ex alieno arbitrio pendent: 

Virtus, repulsae nescia sordidae, 
Intaminatis fulget honoribus ; 
Nec sumit aut ponit secnres 
Arbitrio popularis aurae ^. 

Si quis autem compertum volet habere quantam vim, 
quantumque spirilum imbelli, ut eam ipse nominat, 
Musae Fiacci addiderint Zenonis praecepta, quantamque 
ad dicendi divinitatem illam extulerint, aut jam lau- 
data de Regulo legal carmina, aut ea in quibus stoico- 
rum sapientis videtur voluisse adumbrare imaginem: 



< Hor. ^/?. I,,1,v. 68. 

« Idem, 1. I, Od. 12, v. 44 ; 1. IV, Od. 9, v. 49. 

3/rfew, 1. III, Orf. 2, v. 47. 

Justam ac tenacero proposUl virum, 
Non civium ardor prava jubentinm, 
Non vultus instantis tyranni 
Mente qi!atit solida, neque Auster 
Dux inquieti turbidus Adriae, 
Nec fulminantis magna manus Jovis : 
Si fractus illabatur orbis, 
Impavidum ferient ruinae. 
^ Hac arte l^ollux et vagus Hercules 

Enisus, arces attigit igneas '. 

A me requiri non putout carmen dilaudem longius, 
quod ipsis pueris notum est, et quod imperitis etiam 
incredibilem quamdam movet admirationem ; sed non 
omnino inutile et absurdum fore censeo, unumquod- 
que diligenter perpendendo verbum, hos versus esse 
vere et mere stoicos ostendere. Cui aptius quam stoico 
sapienti hoc verbum propositi conveniat, quod vitam 
significat non temere, ut fit, vagantem, sed rationi mi- 
rifice consentaneam? Verba mente solida et impavidum 
virtutem indicant proprie stoicam, quam fortitudinem 
nominamus, et ex qua, veluti ex fonte, caeterae omnes 
virtutes manant et defluunt. Quid dicam de his verbis 
vagus Hercules? Quem heroa cum sibi stoici ad imi- 
tandum proponerent, eum Horatius commemorando 
satis superque monstravit quorum potissimum instite- 
rit vestigiis. 

Non satis habet has stoicorum senlentias verbis ex- 
plicare, quae sunt quidem vulgi opinionibus subliraio- 
res, sed quae omnium judicio non omnino repugnant; 
ea quoque occupat placita, qusB a communi hominum 

• Hor. 1. ni , Od. 3, V. 4 . 

sensu abhorrent loDgius et quae ideo paradoxorum de- 
signantur nomine, eaque nunc defendit, nunc insec- 
tatur. 

Stoicis placuerat omnia peccata esse paria; nam, ut 
ait Tullius, « gubernator aeque peccat, si paleae navem 
everterit , et si auri. » Hanc sententiam , in pulcherrima 
epistola, videtur sequi Horatius; nam servum ipse sic 
alloquitur : 

. . . . De mille fabae modiis quum subripis unum, 
Damnum est, non facinus mihi pacto lenius isto '. 

Alias autem poeta, ut qui nihil pensi habeat utrum 
secum convenientia proferat necne , stoicos ridendo tan- 
git et castigat dicens non seque esse peccatum, si quis 
in alienum minxerit lectum potus, ac si quis sponsum 
negaverit; nec qui teneros cujusquam in horto fregerit 
caules, ei esse conferendum qui e templo sacra deorum 
abstulerit *. 

Praeterea , aliud paradoxum in medium protulerant 
stoici, quod multis quidem insolitum, mihi vero tritum 
quoddam esse videtur (nam persuasum habeo in verbi 
controversia remversari), omnes scilicet insanire ho- 
mines. Quod cum dicunt, quid tum agunt, nisi affir- 
mant, quicunque perfectus non sit, eum esse imper- 
fectum oportere? Quam sententiam commode arripit 
Horatius, quod jam antea Varro fecisse creditur, et 
omnia hominum vitia, vicissim descripla, facete carpit 
et ludit. Ut omnia ab eo lepide dicta non referam, quia 

'Hor. 1. !,£•/). 46, v. 55. / 

2 Idemy I. I, Sat. 3, v. 415. 

vix stoica viderenlur, ita quaedam referam tamen, 
quippe quae ad illustrandam sententiam vere sloicam 
emissa fuerint. Inducit secum loquentem Damasippum, 
quem , fortunis omnibus deturbatum , Stertinius sola- 
tus jussit pascere barbam , magnum sapientiae signum. 
Qui, a colloquii initio, hoc, de quo agitur, efFatum 
profertet statuit: 

Quem mala stultitia, et quaecunque inscitia veri 
Caecum agit, insanum Chrysippi porticus et grex 
Autumat. Haec populos, haec magnos formula reges, 
Excepto sapiente tenet '. 

Tum avarum, honorum cupidum, prodigum, ama- 
torem, aliosque homines vitiosos recenset, et nunc jo- 
cosis, nunc asperis verbis perstringit. Avarum autem 
in primis.verbis lacessit, eumque, quum multis argu- 
mentis, tum maxime acutis his similitudinibus delirare 
confirmat. Cithararum emptor, quibus non utitur, pru- 
dentis cujusque risum movet; scalprarum et formarum 
accumulator, si modo sit sutrinae ignarus, amens un* 
dique merito dicitur : 

Qui discrepat istis, 
Qui nummos aurumque recondit, nescius uti 
Compositis, metuensque velut contingere sacrum '? 

Operae^^retium est videre quid senserit noster poeta 
deillo paradoxo apud stoicos tam celebrato, sapientem 
videlicet solum esse regem. Homines inopes et ali- 
quando pannosos qui sceptrum et diadema sibi vindi- 

*Hor. 1. II,5a^. 3, Y. 38. 
*/e/cw, V. 408. 

cabant mordaci aceto perfundit Horatius et multo sale 
defricat. Egregium videlicet regem, cujus pueri bar- 
bam vellunt, et quem, dum quadrante it lavatum, 
nullus stipator praeter Grispinum sectatur ^ ! 

Lepidissima sane et ad aures vulgi, quod non satis 
osus est Horatius, aptissima ! Sed quid sibi vult Flaccus 
idem, quum alibi dicendo enuntiat prioribus omnino 
contraria, et in carminibus exclamat latius regnari 
avidum spiritum domando quam si duplex Africae His- 
paniseque teneatur imperium, ac Phraatis a vertice 
diadema ablatuqi sapientis capiti imposuisse gaudet'? 

Frustra mecum repulo poetas plerosque ita a natura 
esse constitutos, ut inconsulto cuique animi motui sta- 
tim pareant, nec horam durent rem eamdem proban- 
teSy vix possum indignatiunculam temperare, Hora- 
tiumque nugatorem non appellare, cum illum video 
sic secum discrepantem. Huic autem et Fontanio nos- 
tro, qui interdum in eadem re delinquit, nescio quo- 
modo , postquam paulisper succensui , novissime 
ignosco. Uterque adeo abundat omni sermonis gratia 
et lepore, et tam blande ludit circum praecordia, ut 
venustate judicem etiam invitum placare et mitigare 
soleat. Hoc tantum velim, ut philosophis, quanquam 
mediocriter elegantibus, daretur venia, si forsan inter 
se pugnaverint, cum poetis sibimetipsis pugnantibus 
facile venia detur. 

Horatio alteram jurgii causam inferre animus me 



'Eor.ll,Sat.3,Y, 433. 
2 Idem, I. n, Od. 2, v. 9. 

subigil, et pro misero iilo rege, ab eo nimis, ut opi- 
nor, vexato propugnare, praeserlim socium habentem 
mihi omnino impari, tempore et loco, adfuturum. 
Nasutus noster poeta rideat, si placet, barbam, fus- 
tem, inopiamque stoicorum quorumdam, qui Antis- 
thenem magis quam Zenonem vita et moribus refe- 
rebant. Esto. Mihi tamen dicere liceat unamquamque 
philosophiam aut religionem quaedam vulgo extollere 
in majus , quse in mores sensim influunt et singularem 
aliquando pariunt agendi rationem, sed quae adeo nihil 
de scitorum ac praeceptorum sublimitate detrahunt, ut 
contra iis sint mirifice apta et connexa. 

Praeterea, Horatius non mihi recte vidisse videtur 
qua in re posita sit vera hominis magnitudo et prae- 
stantia,et imperitorum opinionem potius quam sapien- 
tium rationem in eo secutumfuisse. Omittamus regium 
nomen , utpote quibusdam odiosum , et hominem so- 
lummodo quaeramus quem caeteris hominibus jure pos- 
simus existimare superiorem. Quisphaleras dedignari, 
et rebus personam demere easque introspicere solitus, 
virum prudentia, justitia, fortitudine, omnibus deni- 
que ingenii et animi virtutibus ornatum et amplifica- 
tum non anteponat, etiam fortunis carentem, ei ho- 
mini, quem,mentisetconsiliiinopem, contemptissimis 
cupiditalibus servientem, casus quilibet ad summum 
imperium extulerit? In hoc enim ficla et affabricata, 
in illo vera et a natura profecta excellentia est. 

Regem illum, quem stoici praedicant, Horatius sane 
lectoribus argute praebuit deridendum; sed, si quis 
hos principes, quos poeta cum vulgo miratur et suspi- 

cit, ludere vellet, nescio an latiorem haberet carapum , 
in quo ingenium posset exsultare. Quod mihi venit in 
mentem, illustrissimum inter nostros scriplores ^^ Pas- 
calium pervolventi, et eum operis locum relegenti, ubi 
regum satellites, imitatione nimia et ad movendos le«- 
gentium risus apta, depingit, facie rubicunda et armis 
minacibus incedentes, populumque facit, sacra imbu- 
tum formidine, stupentem^ Eadem prope dissimilibus 
verbis expressit auctor non sordidus , qui nuper vixit : 
clnfantem, inquit, vidi vagientem et salivantem, se- 
nesque dominum eum appellantes ^. 2> 

Alio in loco Pascalius, amoto ludo, conlendit ho- 
mini doclissimo et optimo suum esse regnum, idque 
omni terrestri regno praestantius et quod nulla unquam 
vulgaris cujuslibet imperii adaequabit majestas ^. Itaque 
ad Christinam, Suecorum reginam, cum scriberet, 
eam non secus ac par parem allocutus est, ut qui non 
minus quam ea acumine valeret, et eam multo majo- 

* tt Ces trognes arm^es qui D'ont de mains et de force que pour 
eux, les trompettes et les tambours qui marchent au devant, et ces 
I^gions qui les environnent font trembler les plus fermes. l\ faudrait 
avoir une raison bien 6pur^e pour regarder comme un autre homme 
le Grand Seigneur environn^, dans son superbe s^rail, de quarante 
mille Janissaires. » (Pascal. Pens, £dit. Havet, p. 35.) 

^ Lamennais. 

^ « II y a dans ce monde deux sortes de grandeurs ; car il y a des 
gfandeurs d'^tablissement et des grandeurs naturelles. » (Pascal, 
p. LIV.) 

«Tout r^clat des grandeurs n'a point de lustre pour les gens qui 
sont dans les recherches de Tesprit. La grandeur des gens d'esprit est 
invisible aux vois, aux riches, aux capitaines, k tous ces grands de 
chair.D (/d., p. 2S4.) 

ribus exlulit laudibus quod ingeniorum quam quod 
corporum obtinuisset principalum. 

Igitur, non modo haec stoicorum opinio non insana 
habenda est, sed vix mens vere sana et omnibus incon- 
sideralis vulgi opinionibus soluta reperiretur, quae in 
eam, re paululum ponderala et excussa, non concede- 
ret. Ex quo vel solo liquet Horatium, hanc carpendo 
sententiam, quid in ea pulchri, ideoque ad carmina 
accommodati, inesset, nullo modo intellexisse. 



CAPUT XV. 

DE JUVENALE STOICORUM DISCIPULO. 

Si quis Juvenalem remisse et quasi oscitanter legerit, 
ei nihil forsitan ab hoc poeta , non modo stoice , sed 
ne philosophice quidem dictum esse videbitur. Nam 
raro a communi hominum sensu et a vulgari dicendi 
ratione nosler hic salirarum scriptor abhorret, nec 
abditis et remotis e fontibus haurit res ac verba quas 
per audaces devolvit versus; sed e medio desumpta in 
medium profert. Quin etiam, eum habemus confiten- 
tem se a philosophia fuisse alienissimum; quippe qui 
neque epicureorum, neque cynicorum, neque sloico- 
rum dogmata, a cynicis tunica distantia, attigerit *. 

Eum lamen non omnino latuisse crediderim prae- 
clara illa decreta et preecepta, quee jamdudum percre- 
buerant apud Romanos atque in sermone et ore om- 

F. • ' 

nium esse cceperant. Incidunt enim tempora, quum 
philosophia , non secus ac lumen , etiam aversis lucet. 
Itaque alibi hic poeta , philosophide iniquus , contendit 
homines, philosophia duce, multos devitare errores, 
multa exuere vitia ; et magni vult esse momenti prae- 
cepta sapientiae, quam Fortunae victricem appellat*. 

Inde fit quoque ut, quamquam parum studiosus 
chartarum socralicarum, Socratis tamen celeberrimum 
praeceptum suis illustret commentariis, et quasi divino 
afflatus spiritu exclamet : 

E coelo descendit yvcoOi oreauT($v, 

Figendam et memori tractandam pectore ^. 

Esto, dicet fortasse aliquis, philosophatus fuerit 
Juvenalis, ut nos omnes philosophamur qui rerum 
philosophicarum non sumus plane rudes, et philo- 
sophorum iuterfuimus aliquando certaminibus ; sed 
difficilem onerosamque mihi videris suscipere provin- 
ciam, si aliquid vere stoicum vis deprehendere in car- 
minibus poetae qui clare enucleateque tibi dixit, se 
stoicorum, ne summatim quidem, attigisse dogmata. 
Quin etiam , Juvenalis adeo non congruit cum stoico-; 
rum moribus et natura, ut pulcherrimos versus de 
misericordia condiderit, quem sensum stoici longis- 
sime abesse dicunt ab eo quem quaerunt sapientem ^ 

Adde, si placet, nostrum poetam non semel stoicos 
fuisse insectalum, quippe qui nunc refert stoicum 

< Jav. ^a^. Xm, V. 49. 
Uav. SatHl.y.n. 
3 Jav. 5a^., XV, V. 131. 

Egnalum discipulo Barcae exitium attulisse; nunc ho- 
mines fingendis virtulibus subdolos depingit, eosque 
dicit Chrysippi et Cleanthis, Porticus regum aut potius 
deorum, servare imagines. 

Primum Juvenalis de hominibus non vere stoicis, sed 
stoicos mentientibus, hic loquitur, quippe quos indoc- 
tos ipse appellat : 

Indocti prifflum, quanquam plena omnia gypso 
Chrysippi invenias', 

et qui se stoicos ideo simulabant, quia stoicorum tanta 
erat auctoritas, ut nomina stoici et boni idem sonarent. 
Deinde alias Zenonem, Porticus columen, profert ut qui 
optima de vita et officiis hominum praeceperit : 

Melius nos 

Zenonis praecepta monent : nec enim omnia, qusedam 
Pro vita facienda putat. Sed Gantaber unde 
Stoicus, antiqui prsesertim setate Metelli^? 

Cynicos etiam, stoicis parum dissimiles, exornat 
summis laudibus, quia cerlum cupiditatibus finem im- 
posuerunt; nec video quomodo is jure duritatem Zenoni 
objiceret, qui Diogenis horriditatem extollit^. 

Hoc autem mihi non in animo est, ut manifesttim 
faciam, quod nequaquam fieri potest, Juvenalem ger- 
manum fuisse stoicum; id tantum firmissimis argumen- 
tis vincere velim, egregium illum scriptorem, etiamsi 



* Juv. 5a^, n, V. 44. 
' Juv. 5a^., XV, V. 406. 
' Juv. Saty XIV, V. 308. 

non fuerit stoicus, a stoicis lamen multa eademque 
magnifica fleprompsisse. 

Nisi inter Romanos luxuria et moUitie diffluentes , 
nec quidquam habentes virile ac generosum , nobilis- 
sima illa jamdudum extitisset Zenonis disciplina, quae 
debacchantibus hominum cupidinibus, velut conscien- 
tia generis humani, obsisteret, nec Juvenalis, nec 
quisquam alius poeta hunc exceisum servavisset ani- 
mum , qui quanto studio virtulem , tanto odio vitiura 
prosequitur, nec fecisset indignatio versus. Nequaquara 
tamen affirmaverim nostrum auctorem , cum censoris 
expleret vices, censoriis moribus vixisse, et nullo vitio- 
rum quae carpebat laboravisse. Hoc solum mihi con- 
cedi cupio, hunc eam turpitudinis notam vitiis Roma- 
norum inurere non potuisse, quin eximiam quamdam 
in animo haberet virtutis speciem ad quam referret 
omnia foeda et infamia , quae ante oculos obversaban- 
tur. Sic, apud recentiores, novissimo in saeculo, cele- 
berrimus quo Geneva gloriatur philosophus, quamvis 
ipsius vita non injuria reprehenderetur , perversos 
aequalium suorum mores reprehendit, et eos ad rec- 
tam rationis regulam corrigere conatus est. Ut autem 
hic Platonis et Plutarchi, sic iile stoicorum doctrinis 
fuerat imbutus. 

Utrum epicurei, aut hominis cujuslibet temporum 
vitia lente ferentis ac veniam dantis et petentis vicis- 
sim, anstoici, vel potius cynici hi sunt versus, qui, 
non modo sapientem iilum liberum et erectum quem 
stoici instituunt, sed etiam Diogenem Atheniensium 
turbam perrumpentem hobis in memoriam revocant: 



llle igitur nunquam direxit bracliia contra 
Torrentem ; nec civis erat qui libera posset 
Yerba animi proferre , et vitam impendere vero *. 

Quis eum docuit omnia corporis mala prae animi 
malis esse parva , et omnes doloris morsus dedecore 
esse potiores? Quis, nisi stoica philosophia et stoicis- 
sans Marcus TulliuSy cujus nobilia haec suntverba: 
c[Detrahere igitur alteri aliquid, et hominem hominis 
incommodo suum augere commodum, magis est con- 
Ira naturam, quam mors, quam paupertas, quam do- 
lor, quam caetera quae possunt aut corpori accidere aut 
rebus externis ^. 3) Hanc eamdem sententiam adeo lacu- 
lentis et praeclaris expressit versibus Juvenalis, ut nihil 
unquam, nec apud veteres, nec apud recentiores, mihi 
legisse videar sublimius : 

Esto bonus miles, tutor bonus, arbiter idem 
Integer: ambiguae si quando citabere testis 
Incertaeque rei, Phalaris licet imperet ut sis 
Falsus, et admoto dictet perjuria tauro , 
Summum crede nefas animam prseferre pudori, 
Et propter vitam vivendi perdere causas \ 

Illustrissimus philosophus qui apud Germanos, no- 
vissimo finiente sseculo, nobilem Zenonis disciplinam, 
in eo quod ad mores attinet, restituit et amplificavit, 
Kantius hos duos ultimos versus in ore semper habuisse 
dicitur. Nec mirum; eximius ille stoicus heec verba 
nescio quid stoicum redolere sentiebat. 

* Juv. 5a^., IV, v. 89. 
*C\c,De O/., I. III, c. 5. 
'Juv. 5a^., VIII,v. 7S. 

Gdeterum affirmare non dubito hanc de nobilitate 
satiram , ex qua pulcherrimos hos versus excerpsi , 
totam esse stoicam et ex altissimis Porticus dogma- 
tibus pendere, quae, vana hominum opinione rectae 
rationi posthabita, nullum praeler virtutem statuit esse 
bonum, et nulla nisi animi bona vult esse per se expe- 
tenda. Hsbc eadem Juvenalis : 

Tota licet veteres exornent undique cerae 
Atria, nobilitas sola est atque unica virtus '. 



Prima mihi debes animi bona. Sanctus haberi , 
Justitixque tenax factis dictisque mereris ? 
Agnosco procerem ^. 

Quin etiam, satira illa decima, quae de votis inscri- 
bitur, et qu8B omnium Juvenahs satirarum perfectis- 
sima et absolutissima habetur, ex locis communibus, 
iisque dissolutis, constare judicibus plerisque visa est 
ob id tantummodo, quod stoicorum quoddam decre- 
tum poetam sibi proposuisse explicandum non ani- 
madverterunt. Nec potentiam, nec gloriam, nec elo- 
quentiam, nec pulchritudinem, nec longiorem vitam 
vera numerat inter bona , quia fieri potest ut possidenti 
male cedant. Virtus res est sola ad quam sine ullo 
metu et tanquam ad supremum finem tendere liceat; 
alia omnia commoda potius quam bona nominanda 
sunt. Haec sententia, si qua unquam fuit, stoica dissi- 
patas, prima specie, hujus satirae partes colligat et 

' « Quis ergo generosus? ad virtutem bene a natura compositus, » 
(Sen. Ep., 44.) 

2Juv. 5a^., Vm, v. 18. 

unam ad formam reducit: itaque ut hinc orditur, ita 
huc terminat poeta satiram : 

Omnibus in terris, quae sunt a Gadibus usque 
Auroram et Gangen, pauci dignoscere possunt 
Yera bona atque illis multum diversa, remota 
Erroris nebula '. 

Sic orsus, speciosa et jam omnibus nota expromit 
miracula, ingentemque Sejanum restem secutum et 
flammis crepantem, Annibalem veneno sublatum an- 
nulumque Cannarum vindicem, Alexahdrum nuper an- 
gustis mundi limitibus aestuantem nunc sarcophago 
contentum; et ad eam, dum de morte disserit, assur- 
gitloquendi divinitatem, quam solus Bossuetius noster 
est postea assecutus. Denique haec subjicit, quae utrum 
stoica, an christiana sim nominatarus nescio, adeo ejus 
orationis, quam dominicam appellant, sensum refe- 
runt: 

Nil ergo optabunt homines? Si consilium vis, 
Permittes ipsis expendere numinibus, quid 
Gonveniat nobis, rebusque sit utile nostris. 
Nam pro jucundis aptissima quaeque dabunt DI. 
Garior est illis bomo , quam sibi ^. 

In iis quae sequuntur videre est sine ullis integu- 
mentis magnos stoicorum animos. Indolentiam enim 
eam, quam anad-elav Graeci vocant, exoptat poeta 
dolorisque simul et mortis contemptum; nec Herculis 
solitas omittit laudes ; quibus ex omnibus constat eum 



* Juv. .^a^., X, v. 4. 

* Juv. Saty X, V. 346. 

talia stoicis e fontibus hausisse. Quod tibi multo ma- 
nifestius fiet, si, antequam Juvenalis versus referam, 
hdBC tulliana eademque stoica verba ante oculos expo- 
suero : e Magis est secundum naturam , pro omnibus 
gentibus, si fieri possit, conservandis aut juvandis 
maximos labores molestiasque suscipere, imitantem 
Herculemillum, quem hominum fama, beneficiorum 
meraor, in concilio coBlestium coUocavit, quam vivere 
in solitudine, non modo sine ullis molestiis, sed etiam 
in maximis voluptatibus ^ y> Lege nunc nostri auctoris 
versus : 

Fortem posce animum, mortis terrore carentem, 
Qui spatinm vitae extremum inter munera ponat 
Naturae , qui ferre qneat qaoscunque labores , 
Nesciat irasci, cupiatnihil, et potiores 
Herculis aerumnas credat saevosque labores , 
Et venere, et coenis , et pluma Sardanapali. 
Monstro quod ipse tibi possis dare ^. 

Hoc extremum scriptoris esse omnino stoicissantis 
et a semetipso potius quam ab alio quolibet sua bona 
poscentis, quum ex multis, tum ex iis SenecaB dictis 
patet: «Facis rem optimam et tibi salutarem, si, ut 
scribis, perseveras ire ad bonam mentem : quam stul- 
tum est optare, cura possis a te impetrare ^. » 

In deciraa tertia satira Juvenalis ea de conscientiae 
stimulis loquitur, quae, si non solum stoicum, at certe 
philosophum, euraque gravissiraura, aptissirae de- 

^Cic.DeOf., 1. ni,c. 5. 

2 Juv. Sat, X, V. 357. 

3 Sen. Epist 41 . 

ceant^ Nec tantum ob facta, sed ob cogitata vexatos 
animi ^ollicitudinibus nocentes exhibet : 

Nam scelus intra se tacitum qui cogitat uUum , 
Facti crimen habet *. 

In eadem satira egregios versus de vindicta et ultione 
reperias, quos stoicum aliquid habere confitendum 
est. Nam, cum primi homines qui coluerunt terras, in 
vindicta summum bonum et gloriam praeclarissimam 
posuissent, philosophi quidam, e Socratis domo exorti 
(academicos dico ac praesertim stoicos) miseros morta- 
les, ultionis persequentissimos,ab horrendis certamini- 
bus avertere tentaverunt, alque eos docuerunt nihil viro 
sibi temperante et hostibus subjectis parcente esse no- 
bilius. Hac de re audias volo Ciceronem, eumque Pa- 
naetii stoici vestigiis insistentem: e:Est enim, inquit, 
ulciscendi etpuniendi modus; atque haud scio an satis 
sit eum, qui lacessierit, injuriae' suae poenitere; ut et 
ipse ne qind tale posthac, et caeteri sint ad injuriam 
tardiores ^. i> Idem eodem in libro : « Nec vero audiendi, 
qui graviter irascendum putabunt, idque magnanimi 
et forlis viri esse censebunt. Nihil enim laudabilius, 
nihil magno et praeclaro viro dignius placabilitate at- 
que clementia *. » Juvenalis conlendit quoque minimos 
animos ultione maxime deleclari, atque homines esse 
eosdem et indoctissimos et vindictae promptissimos. 

< Juv. 5a/.,Xm,v. 492. 
2Juv. 5a^.,Xin,v. 209. 
3 Cic. Z)« O/., 1 I, c. 41. 
*Cic. DeOff., 1. 1, c. 26. 

Quanto rectius Ghrysippus, inquit, et Socrates ille qui 
acceptde cicutaB partem accusatori nollet dare! 

Quippe minati 
Semper et infirmi est animi exiguiqae voluptas 
Ultio. Continuo sic collige, quod vindieta 
Nemo magis gaudet quam femina '. 

Quod si quis forte mihi dixerit haec e platonico , non 
minus quam e stoico fonte manare potuisse, objectum 
non diluere, sed elevare enitar, memorando platoni- 
cos raros, ne dicam nullos, stoicos autem multos 
Romae , Juvenalis tempore , floruisse ; ideoque verisi- 
milius nostrum poetam a stoicis quam a platonicis ge- 
nerosos hos sensus desumpsisse, 

Satira quae de exemplo inscribitur, quaedam quoque 
continet, quae utrum academica, an stoica sint, diffi- 
cile est dijudicare, et quaedam quae mihi videntur om- 
nino stoica. Prioris generis sunt delicatissimi et jam 
vulgatissimi versus quibus christiano prope modo os- 
tendit poeta quanta tenerae aetati reverentia debeatur, 
et quam multas puerorum instilutio habeat cautiones *. 

Quae de servis eodem in loco scripsit vere et proprie 
stoica esse ideo affirmaverim , quod apud veteres nulla 
fuit, praeter porticum, philosophorum familia, quae 
homines misera servitute oppressos Hberis hominibus 
dixerit pares, eosque excitare et erigere conata fuerit^ 
Jam alias nobilia Senecae verba protulimus, quibus 

" Juv. 5a^,m,v. 498. 
» Juv. Sat, XIV, V. 44. 

' Janet, Hist, de laphilos. mor, etpoliU^ passim.; Denis, Hist 
des tkior, et des idies mor,^ passim. 

constat curaB praecipuaB stoicis servos fuisse. Non aliter 
Juvenalis loquitur; nisi quod primus versus parum et 
videtur et est stoicus : 

Mitem animum, et mores modicis erroribus aequos 
Praecipit, atque animos servorum et corpora nostra 
Materia constare putat paribusque elementis? 
An saevire docet Rutilus, qui gaudet acerbo 
Plagarum strepitu, et nullam Sirena flagellis 
Gomparat, Antiphates trepidi Laris ac Polyphemus, 
Tum felix , quoties aliquis tortore vocato 
Uritur ardenti propter duo lintea ferro *? 



CAPUT XVI. 

■ 

DE PERSIO POETA STOICO. 

Ex omnibus poetis qui litteras romanas jam senes- 
centes nobilitaverunt, nuUus Zenonis institutis el prse- 
ceptis tam alte imbutus fuit quam Persius. Quem totum 
sibi vindicat prseclara illa philosophorum familia quae, 
omnibus ad servitutem ruentibus, antiquae libertatis 
fortiler suscepit patrocinium, et sseculo pene universo 
in luxuriam fluente, puros atque integros mores ser- 
vavit, alque alienis flagitiis maluit carere quam uti, 
eo admirabilior, quod nulla sive caduca, sive aeterna 
ob prsemia, sed unius studio virtutis, virtutem coluit. 
Ut igitur nobilis haec famiha inter suos numeravit et 
severos intra parieles aiuit Thraseam senatorum , An- 
toninum principum, Epicletum servorum specimen, 
et Tacitum sortita est egregie factorum dictorumque 

Uuv. Sat.,Xl\, V. 45. 

scriplorem, sic Persium habuit poetam, exili sane et 
obscuro, sed acri et presso dicendi genere insignem, 
nec qui locum intef tantos viros oblineret, quum vita, 
tum scriptiSy omnino indignum. Cum Thrasea, illo 
omnium exemplari virtutum, affinitate conjunctus,a 
Gornuto, viro bono et sapiente (si quis unquam fuit), 
educatus Persius noster nec affinis dedecoravit aucto- 
ritatem nec magistri. 

Ipse sui ipsius veram ac genuinam (inscius, credo, 
et invitus) adumbravit imagiuem , magistro eidemque 
amico illam scribendo saliram, tantae gloriae utrique 
fuluram, in qua ingenuum ac candidum explicavit ani- 
mum atque intimos sensus penitus excussit. Poetde 
dicendi genus plerumque paulo severius et durius 
mitescere et moliescere videtur, dum ille testatur sin- 
gularem suum erga Cornutum amorem,dum narrat 
quantum ei debuerit, quam famiiiariler eo fuerit usus, 
et quam feliciter, toti dedili sapientiae studio, una 
vixerint. Quae legendo Cornulum dicas sacerdotem ho- 
mines ad summam et perfectam virtutem dirigentem; 
Persium autem juvenem ejus consiliis jam sapientissi- 
mum et sanctissimum effectum. Hiciliius beneficiorum 
mirum in modum se praestat memorem, et quanta sit 
suae pars animae palam testatur : 

Me tibi supposui. Teneros tu suscipls annos 
Socratico, Gornute, sinu. Tunc faliere solers 
Apposita intortos extendit regula mores, 
Et premitur ratione animus, vincique laborat 
Artificemque tuo ducit sub pollice vultum \ 

^ Pers. Sat., V, v. 36. 

Hic agnoscitur vetus illud et praeclarum stoicorum 
decretum, hominis vitam opus artis existiraanlium, 
quod ad optimam generis formam sit referendum. 

Tum Persius exponit quanta amicitia cum Gornuto 
fuerit devinctus, et quam conjuncte inter se egerint, 
sicuthomines decet, mea quidem sententia, de officiis, 
de vita, deDeo colloqui atque his sermonibus innutriri 
solitos, ita ut eorum animi miro quodam modo con- 
sentiant et quasi coaiescant. Quod animadvertimus in 
Phaedone Platonis , ubiSocrates ejusque discipuli uno 
eodemque spiritu moveri videntur. 

Sic eruditus et institutus Persius non paucis emine- 
bat ingenii dotibus, quae scriptori de moribus disse- 
renti ideoque poetae satirico conveniunt, et sine quibus 
nulius auctor, qui in his versatur argumentis, rebus 
quas tractat par esse potest. 

Primum oderat vulgus, ejusque vanas opiniones au- 
ribus respuebat, ut e pluribus patet ejus satirarum 
locis : 

Non si quid turbida Roma 

Elevet, accedas : examenve improbum in ista 
Gastiges trutina ; nec te qusesiveris extra \ 

et alibi : 

Usque adeone 

Scire tuum nihil est, nisi te scire hoc sciat alter '? 

Non solum communibus hominum opinionibus dif- 
fidit Persius, quod quumomnibus prope philosophis^ 

*Pers. SaL^ I, v. 5. 
' Idem , V. 26. 

tum maxime stoicis, initium habetur sapientiae; sed 
quis sit verus vitae finis, sola ratione duce, exquirit; et 
anus stolidas atque hircosos ceniuriones, qui omnium 
omnino ignari, in uncta patella summum ponunt bo- 
num, maledictis lacessit et persequitur. Haec pessima 
ei videtur istorum hominum vita, qui, nulla adhibita 
animo cura, ventri obedire, pecudum ritu, et omnibus 
corporis cupidinibus servire solent*. Nihil contra 
praestantius ducit et divinius quam eam , quam cum 
Deocommunem habemus, rationem colere, et virtu- 
tem, quae hominis propria est, quoad fieri possit, asse- 
qui. Itaque hoc vivendi genus, quod Cartesius noster 
tantis olim extoUet laudibus, Romanus quoque poeta 
ceiebrat, dum Cornutum suum sic alloquitur: 

At te nocturnis juvat impallescere cbartis. 
Gultor enim juvenum purgatas inseris aures 
Fruge Gleanthea. Petite hinc, juvenesque, senesque, 
Finem animo certum, miserisque viatica canis ^ 

In his fortasse immoror diutius et minutiora consec- 
tor; sed non parvi, me judice, interest, utrum satira- 
rum auctor , de moribus scripturus, totius vitae cursum 
et finem cogitatione comprehenderit necne. Id enim 
nisi fecerit, cum nunc hoc, nunc illud vitium temere 
et inconsiderate, nec eam ob causam quod a certa 
aberret regula , fiierit insectatus, polerit evenire ut quae 
acute et lepide dixerit, inter se parum conveniant el 
alia aliis discrepent, quodvel solumeos graviter offen- 

* Pers. Sat. V, v. 68. 
2Pers. 5a/.,V, V. 62. 

poscunt. 

Fine, ad quem omnes homines spectare et niti de- 
beant, semei decreto et constituto, Persius quaerit quo 
reipsa plerique tendant, et eos acriler tangit qui a 
recta declinant via. Cum nostrum unumquemque con- 
venienter naturae et ralioni vivere oporteat, quid de iis 
scriptoribus existimandum est , qui rationi et naturae 
contraria semper aucupari videntur? Cum natura et 
ratio nobis suadeant, vel potius imperent, ut justitia et 
sanclitate placatos efficiamus deos , quid de iis censebi- 
mus qui deos sanguine et extis vilularum volunt quo- 
dammodo corrumpere? N^alura et ratione juveni prae- 
cipientibus ut e schola quam sapientissimus evadat, et 
sibi, parentibus, patriae, quam maximo sit emolu- 
mento, quid de eo sperare possumus qui vitam agit 
somno et gulae deditus, atque in turpi stupet inertia? 
Ita Persius, seu de litteris colendis, seu de honorandis 
numinibus, seu de pueris instituendis disserere coepe- 
rit, semper summa quaedam decreta et instituta ponere 
solet, unde, veluti quibusdam e fontibus, caelera quae- 
libet oriuntur. 

Non alia usus est disputandi ratione, cum de publi- 
cis rebus scripsit noster poeta : quippe qui probe intel- 
lexisset eumdem hominum societati, qui singuHs ho- 
minibus est, assignari finem, et iisdem virtutibus, 
quibus perfectus efficitur civis , perfectam effici civita- 
tem. Itaque hominis cujusque finem nescienti de civi- 
lis communitatis fine silendum est. Idem sentiebat, 
apud veteres, Plato, qui, in Gorgia Socratem inducit 

diceiitem Themisloclem el Periclem tola aberrasse via, 
quibus majori curae mcEnia quam virtutes Athenien- 
sium fuerint, et qui alio in loco celeberrimum illud 
edere ausus est effatum, populos videlicet ita solum 
fore beatos, si philosophis regnum, aut si regibus phi- 
losophia esset obventura. Persius autem mira quadam, 
ut solet, dicendi concitatione et vividis imaginibus illam 
liberrimam eamdemque verissimam expressit senten- 
tiam. Ab Alcibiade adhuc adolescente apud nostrum 
Socrates petit cur et quo fretus res populi tractare 
velit : 

Scilicetingenium et rerum prudentia velox 
Ante pilos venit; dicenda tacendaqae calles? 
Ergo, ubi commota fervet plebecula bile, 
Fert animus calidae fecisse silentia turbae 
Majestate manus. Quid deinde loquere? Quirites, 
Hoc, puto, non justum est; illud male; rectius istud '. 

Ut de justo et injusto judicare, pravam multitudinis 
opinionem corrigere , de civium vita statuere audeat et 
nigrum vitio pmfigere theta, quid est quod antea dedi- 
cerit? Nihil omnino. Quamobrem philosophus juvenem 
nominat insanum, eumque inani superbia tumere sinit: 

Dum ne deterius sapiat pannucia Baucis, 
Quum bene discinclo cantaverit ocima vernae ^ 

Nunquam, credo, poeta quisquam de moribus, de 
jure^ de populis sapientissimo cuique regendis, liberius 
et generosius locutus est. Saepissime accidit, recentio- 



* Pers. Sat,, IV, v. 4. 
'^Pers. 5^aA, IV, V. 21. 



ribus teniporibus, ut res pubiicas traclarent homines 

tanto nnuneri impares, omnis humanitatis expertes, 

moribusque dissoiutissimi. Quam pauci tamen poetas 

christiani eos versibus carpsere! Plerumque nostri 

poetae satis habuerunl vanis cantilenis distringere po- 

tentes, nec quidquam serium, virile, forte adversus 

eos scripserunt. Dum Arverni a principibus crudelis- 

sime vexarentur et, nuliam ob rem, saevissimis affice'- 

rentur suppliciis*, Bolaeus noster, vir alioqui liber et 

bonus, suae aetatis poetarum versus placide notabat, si 

quis offendisset aures teretes et religiosas ; et cui ver- 

borum, vel paululum discors, sonus movebat bilem, is 

omnia humana divinaque jura misceri lente ferebat. • 

Persium vero non fngit libertatem a prsetore datam 

ex intima animi libertate pendere, et neminem vere 

liberum, vere civem fore, qui suis cupiditatibus erit 

obnoxius. Quam ad sententiam, mere stoicam, verbis 

exprimendam, non leni, aequabili et inornato orationis 

tractu, philosophorum more, utitur, quod ei aliquando 

objectum est; sed potius dicendi genus vividis distinc- 

tum coloribus, vehementibus incitatum motibus con- 

sectatur. Itaque non video quid in eo desideres e tribus 

quae Feneio requirit ab eo qui sit egregie dicturus, ut 

homines doceat et moveal rerumque speciem quasi 

quadam depingat tabella ^ : 

Libertate opus est: non hac, quam ut quisque Yelina 
Publius emeruit, scabiosom tesserula far 

* Les Grands jours, par FI6chier. 

'F^nelon. Dialoguts sur t^doquence^ 2« diahgue. 

Possidet. Ueu! Steriles veri; quibus una Quirites 
Verligo facitl Hic Dama cst, non tressis agaso, 
Vappa, et lippus, et in tenni farragine mendax : 
Verterit hnnc dominus; momento turbinis exit 
Marcus Dama. Papae! Marco spondente, recusas 
Gredere tu nummos! Marco sub judice palles *l 

Quis ignorat pulcherrimos versus, quibus noster exi- 
mie descripsit cupidines cerlatim distrahenles et pre- 
mentes animum , qui ea tantum lege liber esse potest, 
ut cupidinibus sit vacuus et soli serviat rationi? Nam 
servire Deo, inquit Seneca, id est rationi, ea libertas 
est. Mane stertis piger: Eia, surge, inquit Avaritia! ei 
tibi recusanti omnia recenset, quibus venditis, dives 
evadere tibi delur. Quin etiam subjicit: 

Verte aliquid Jura. Sed Jupiter audiet. Eheu! 
Baro, regnstatum digito terebrare salinum 
Contentus perages, si vivere cum Jove tendis ^ 

Tum Luxuria inducitur, quae Avaritiae repugnet et 
hominem jam surrecturum sensim reclinet lectulo. Si 
ejus argumenta consideraveris, nihil plenius et astric- 
tius; si imagines et sensus, nihil acrius et vividius re- 
peries. Res non calamo descriptas , sed penicillo de- 
pictas existimes : 

Tun' mare transilias? tibi torta cannabe fulto, 
Goena sit in transtro; Vejentanumque rubellum 
Exhalet vapida laesum pice sessilis obba? 



*Pers. ^a^., V, v. 7:^ 
'/rfm, V, V. 437., 

Indulge genio; carpainns dulcia; nostruni est 

Quod vivis; cinis , et manes, et fabula fies. 

Vive memor lethi ; fugit hora ; hoc quod loquor inde est *. 

BolaBUS hunc locum imitatus est; sed quam longe 

ab exemplari latino abfuerit, quemquam fugisse salis 

mirari nequeo. Quod de nostra gente (injuria, ut opi- 

nor) Fenelo contendil, eam videlicel rebus cogitatione 

arcte comprehendendis omnino esse imparem, id de 

Bolaeo, tanti viri salva reverentia, libenter dixerim. 

Clarus hic poeta , cum de liberlate dissereret , non rem 

intimam, quod fecit Persius , pertentavit, sed satis ha- 

buit argumentum summum jocando percurrisse. Quid 

quod, apud Gallicum scriplorem, Avaritia, cui homi- 

nem ad proficiscendum impellere sententia est, argu- 

menta affert (miserum victum dico et haeredis curam) 

ad eum ab itinere ineundo avocandum multo magis 

idonea? Hic auctorem, non personam loqui nimis ma- 

nifestum est. Quid quod Ambilionem in Luxuriae locum 

sufficit, quae multo inferiores agit partes, quia inter 

eam et Avaritiam nulium certamen exoritur, et quia 

intra altum se tenet silentium? Quid quod ex iis omni- 

bus quae dixit sic egregie colligit Persius : 

En quid agis? duplici in diversum scinderis hamo: 
Hunccine an hunc sequeris? Subeas alternus oportet 
Ancipiti obsequio dominos, alternus oberres. 

Me non latetRomani poetae dicendi genus interdum, 
ne dicam saepe, esse obscurum, spinosum, durum, et 
e stoicorum disciplina haec vilia, velut e fonte , forsitan 

« Pers. .Va/., v. I4G. 

fluxisse; sed vitia ejusmodi , quanquam gravia, magnis 
arbitror pensari virtulibus, quarum aliquas e Zenonis 
schola esse quoque derivatas nemo negaverit. Primum 
ab ea haec desumpsit decreta et praecepta, quibus, ve- 
luti quibusdam vinculis, omnes satirarum sententias 
dissolutas et dissipatas colligavit et in unum redegit. 
Et ne quis dicat Persium salis habuisse magistrorum 
dictata ediscere, et ea, quaHa accepisset, suis com- 
mendare versibus, secum reputet quot et quantis ima- 
ginibus exornaverit, quot et quantis animi motibus 
quasi concitaverit quas in medium protulit cogitatio- 
nes; tunc in hoc tanquam insignitas ejus ingenii appa- 
rere notas dicet et sentiet. Praeterea, secretum ignem, 
qui sub orationis contextu plerumque latet et ahquando 
erumpit, unde ilium, nisi e Porticu flagranter amata, 
putabimus accensum? Persius igitur stoicis non pavum 
debuit, si illis has duas debuit orationis virtutes , qua- 
rum altera opus quodcunque unam reducit ad formam, 
altera vero ei quasi quemdam igneum infundit spiritum 
quo vivere et spirare videatur. 

Non immerito, me quidem judice, Persium Quinti- 
lianus et Bolaeus noster laudaverunt, quorum prior 
dixit: «Multum et verae gloriae, quamvis uno hbro, 
Persius meruit, » posterior autem se poetae nostri 
perstudiosum fuisse teslatus est, ejusque versus, obs- 
curos quidem, sed adstriclos, vehementes, et verbo- 
rum numerum senlentiarum numero consequentes 
praedicavit. Si quis enim reconditae stoicorum disci- 
plrnae idemque lalini sermonis amantissimus, persia- 
norum carminum latebras fuerit scrutalus, ibi eum 

credo multa praBclara inventurum, quae in operibus 
quibusdam pleniori luce splendenlibus frustra requi- 
rat, et quae decies repelita decies ei placebunt. 



CAPUT XVII. 

DE MANILIO POETA STOIGO. 

Quum nobis esset in animo, uno eodemque orationis 
tractu exponere quid satirarum scriptores sibi quisque 
e stoicorum dogmatibus assumpsissent , nec medium 
intereipere quem ea de re haberemus sermonem, alios 
paulisper omisimus poetas, de quibus nunc est disse- 
rendum,a Manilio initio facto, qui, Augusto impe- 
rante, floruisse creditur. Ejus opus, ulpotede astrono- 
micis scriptum, huic litterarum generi adscribendum 
est, quod est ad docendum maxime accommodatum , 
et quod ideo nostri dtdaxvLxov graeco nomine appella- 
verunt, quo genere nuUum, me quidera judice, ad 
explananda stoicorum placita unquam fuil aptius. Si 
quis enim, doctrina et ingenio non impar Lucretio, 
totam hanc disciplinam carminibus amplexus fuisset, 
et docentis modo explicuisset, praeclarius etiam, ut 
jam supra diximus, quam illustris ille Epicuri inter- 
pres,poema composuisset, uberiorem scilicet nactus 
materiam. Quin etiam , universum hoc opus non paucis 
potuisset exornare extra argumentum positis, dum 
multa prudenter et fortiter, juste et temperate facta 
versibus retuh'sset, quae omni pulchritudine honesti, 
qualem eam stoici raente comprehenderunt, effulsissent. 

Ut Manilius non erat ingenio cum Lucretio compa- 
randus, ita rem tantam non sibi proposuerat. Non enim 
omnia qu8B ad rerum naturam et ad hominum societa- 
tem spectant, stoicorum more, tractavit, nec immen- 
sum quoddam opus, omnibus partibus apte inter se 
connexis, aedificavit; sed singularem quamdam sibi 
sumpsit scientiam, qua, velut materia, ad poema con- 
dendum, uteretur, et stoicam philosophiam tantum 
obiter attigit, ita ut quod argumentum totius operis 
fuisse velim, id potissimum sit extra opus positum, et 
in eis, quas ecbaseis vocant, conclusum. Vere autem 
mihi videor esse dicturus, si affirmavero, et procemia 
uniuscujusque libri , et has ecbaseis, in quibus stoi- 
cissat Manilius, omnibus aliis quae scripsit esse prae- 
stantiora. Cujus rei locupletem habeo testem hominem 
doctissimum et fere doctorum principem, Jos. Scalige- 
rum: d: Imprimis, inquit, omnia ejus proaemia et naq- 
exfidaeig extra omnem aleam posita sunt Nihil illis 
divinius, nihil copiosius, gravius et jucundius dici 
potest. 3> Sed pra&stat, ut idem dixit scriptor, ex ipso 
potius, quam ex nostra praedicatione hoc discere. Au- 
diamus igitur olorem canentem : 

Carmine divinas artes, et conscia fati 
Sidera diversos hominum variantia casiis, 
Goelestis rationis opus, deducere mundo 
Aggredior, primusque novis Helicona movere 
Gantibus, et viridi nutantes vertice siivas, 
Hospita sacra ferens, nulli memorata priorum \ 



' Man. y4sfr.^ 1. 1, v. 1. 



^ 

Hsec verba, conscia fati sidera^ calestis rationis opus, 
mundo pro coelo dictum , satis declaranl noslrum poe- 
lam stoicas versibus enunliare sententias. 

Caeterum poetae altissimum placet hoc argumentum : 

Juvat ire per ipsum 

Aera, et immenso spatiantem vivere coelo *. 

Quod quamvis sit arduum et aditu diflficiles habeat 
latebras , hominis tamen rationi est permeabile: 

Cui nulla resistunt 

Glaustra, nec immensae moles, caecique recessus; 
Omnia succumbunt, ipsum est penelrabile coelum *. 

Nec mirum, cum (id quod plane stoicum est) mens 
nostra divinae menti cognata sit, et ex ea quasi deli- 
bata: 

Jam nusquam natura latet: pervidimus omnem, 
Et capto potimur mundo, nostrumque parentem 
Pars sua conspicimus, genitique accedimus astris^. 

Quo accessu et conspectu nihil excogitari potestsub- 
limius et sapiente dignius. Mens autem nostra, angustis 
antea terminis septa, hoc ut assequatur fastigium, 
suum pectus transire debet, 

Extremumque sequi pontum, terraeque subire 
PendenUs tractus, et toto vivere in orbe^. 



Impendendus homo est, Deus esse ut possit in ipso ^. 

^ Man. Mtr., 1. 1, c. 13. 
2/rfe»2,I. I, V. 538. 
^ Idem, I.IV, V. 881. 
* Ide7n, I. IV, 879. 
5/rfm,I.IV, V. 407. 

Quis est cui, talia legenti, statim non obversetur 
anle oculos mirus ille consensus rerum, qu8B ita una 
et eadem vi conslrictae tenentur, ut, eam ob causam, 
earum unaquaeque non modo existat et perstet, sed 
etiam alias, si ipsius natura tulerit, sentiat et cognos- 
cat. 

Eadem in primo operis libro explicat Manilius , eis- 
que nititur, ut argumenta, quae pro Sorte ac contra 
Deum allata sunt, confutet et diluat : 

Nec quidquam in tanta magis est mirabile mole 

Qnam ratio, et certis quod legibus omnia parent. 

Nusquam turba nocet, nihil ullis partibus errat 

Laxius aut brevius, mutatove ordine fertur. 

Quid tam confusum specie, quid tam vice certum est? 

Ac mihi tam praesens ratio non ulla videtur, 

Qua pateat mundnm divino numine verti, 

Atque ipsum esse Deum, nec Forte coisse magistra, 

Ut voluit credi, qui primus moenia mundi 

Seminibus struxit minimis, inque illa resolvit \ 

Non solum de coelestibus et divinis, sed etiam de ter- 
renis et mortalibus rebus, quemadmodum praeclarissi- 
me, sic verissime sensit Manilius, ut qui, stoicis duci- 
bus, de trita deflexerit via. Quid est quod magis, non 
modo imperitorum, sed prope doctorum, apud veteres, 
risum moveril quam quae de antipodibus sloici dixerant: 
esse videlicet homines, quorum vestigia vesligiis nostris 
essent adversa , et qui in inferiorem coeli partem prae- 
cipites non caderent? Lucretius hos ducit stolidos quos 
istius modi incessit opinio ^. Non melius cum his phi- 

« Man. Astr^ M, v. 485. 

* Lucr. De nat, rer.^ 1. 1, v. 1060. 



m 

losophis a Lactantio agitur qui, eos, sive erroris sive 
mendacii accusatos, facete irridet: «Quid illiy inqujt, 
qui esse contrarios vestigiis nostris anlipodas putant, 
num aliquid loquuntur? aut est quisquam tam ineptus, 
qui credat esse homines , quorum vestigia sint supe- 
riora quam capita? aut ibi, quae apud nos jacent, in- 
versa pendere ? fruges et arbores deorsum versus cres- 
cere? pluvias, et nives, et grandines sursum versus 
cadere in terram*?» 

Has poeta noster ineptias versibus credere , et duas 
diversas terras vicissim sole illustratas describere non 
dubitavit : 

Hanc ubi ab occasu nostro sol aspicit ortus , 

Ulic aima dies sopitas excitat urbes, 

Et cum luce refert operum vadimonia terris. 



Pontus utrasque suis disjungit et adligat undis '. 

£x his omnibus Manilianis versibus et ex aliis quos 
plurimos, cum de stoicorum physiologia ageretur, et 
protulimus et laudavimus , satis superque liquet quot 
et quanta illustris hic poeta a stoicis mutuatus fuerit. 
Itaque libenter affirmaverim Zenonis discipulos a Ma- 
nilio numeratos fuisse inter eos animos quibus se ipsa 
reclusit natura, 

Regales animos primum dignata movere , 
Proxima tangenles rerum fastigia cobIo ^. 



^ Instil., l.UI, c. 24. 
'Man. Astr,^ 1. 1, v. 236. 
3 Idem^ I. 1, V. 44. 

CAPUT XVIII. 

DE SENECA STOICORUM DISCIPULO. 

Haeresis stoicorum , non solum poemata quae ad do- 
cendos, sed etiam quae ad delectandos homines spec- 
tant, praeceptorum impressit vestigiis; quippe quae et 
in fabulis ad scenam compositis et in heroicis carmi- 
nibus aeque apparent. Sed tanti non est utriusque ge- 
neris poetas singulos dicendo persequi, et omnes 
versiculos Porticum redolentes, analectarum modo, 
colligere ac conferre in unum. Itaque, pauca de Pu- 
blio Syro locutus, in Seneca et Lucano, quatenus stoi- 
cissaverunt, examinandis et aeslimandis, curam omnem 
impendere volo. 

Versibus, qui vulgo P. Syro assignantur, multae 
subjectae sunt sententiae, quae ex hominum vita et 
communi quodam ex usu desumptae videntur, et quas 
insignitis quibusdam verbis solum distinxit poeta. Has 
tamen credo ad stoicorum dogmata et instituta simili- 
tudine propius accedere : 

Est turba semper argamentum pessimi. 
Nondum felix es, si nondum turba te deriserit. 
Nisi per te sapias, frustra sapientem audias. 

Quibus in versibus licet agnoscere signatas philoso- 
phorum notas, qui semper vulgus lacessivere et quasi 
in certamen irritavere, nedum illius auctoritati se tur- 
piler siibjicerent. Seneca enim hoc, ante omnia, Lu- 

cilio suo praecipil, ut sui juris sit, nec aliena moveatur 
sub umbra, euraque vult non modo turbam vitare, sed 
etiam homines clarissimos recusare duces et manum 
tendentes repellere. Inde insignia haec verba : «Hoc 
Zeno dixit! Tu quid? Hoc Cleanthes! Tu quid?... Ali- 
quid intersit inter te et iibrum M » 

nia de logicis. Quod ad physica attinet atque ad uni- 
versarum regimen rerum, hunc versum, quem mira- 
batur Leibnitzius libenter protulerim : 

Cuivis potest accidere qaod cuiquam potest, 

et alios quibus inscrutabilis illa et ineluctabilis vis 
Fati egregie exprimitur : 

Necessitatem ferre, non flere addecet. 
Necessitati sapiens niliil unquam negat. 

De moribus supersunt multo plura, inter quae hoc 
dictum animadverti, veteri quidem proverbio parum 
consentaneum, sed, meo judicio, indubitandum: 

Arcum intensio frangit , animum remissio. 

Hanc sententiam esse verissimam mecum fatebitur 
quisquis secum reputaverit senes eo longius in vitae 
curriculo progredi, quo acrius in rebus gerendis ver- 
santur; nam, ut vulgaris hic ignis, quem oculis vide- 
mus,sicignea vis animi, quae omnes noslros sensus 
latet , eundo crescere solet et clarescere. Si autem du- 
bites tale hoc effatum cum stoicorum placitis aliquid 

« Einst. 33. 



424 

habere commune, memineris stoicos summam animi 
virtutem actione terminare solitos, et ea contentione, 
quam ^Ti/araatv nominabant. Gaeterum Plutarchus, de 
stoicis dum loquitur, eis hanc sententiam propriis ver- 
bis adscribit : vo^ov fiev yaq (cSg q>aavv) iniveivofievov^ 
grffWTaiy ywx^f] H dvufiivri. 

Quaa stoici saepissime dixere de caecis animi cupidi- 
nibus, eas videlicet rationi repugnare, hominemque a 
recta deducere via , eadem in his quoque P. Syri versi- 
bus deprehendas : 

Amare et sapere vix Deo conceditor. 

Adulter est axoris amator acrior. 

Omnis voluptas , quemcumque arrisit , nocet. 

Nunquam Zeno planius ac melius in schola quam 
Publius in theatro homines docuit honestum , etiamsi 
non laudetur, esse tamen laudabile. HdBC enim mimo- 
graphus noster ad caveam emittebat : 

GonscientiaB potius quam famas attenderis. 
Quid ipse sis , non quid babearis, interest. 
Quam magnum est non laudari, esse laudabilem ! 

et multa alia, quae Senecae cothurno, magis quam Syri 
socco , fuissent digna. 

Gum hinc AnnaBus Seneca, ut qui exaggeratum et tu- 
midum dicendi genus, sicut plerique ejusdem aetatis 
scriptores, consectaretur, omnia sive ad mores sive 
ad naturam spectantia verbis in majus extulerlt, illinc 
stoici se hominem supra humana erigere posse pro- 
fessi fuerint, jam multos haec pervasit opinio stoicorum 
disciplinam in Senecae carminibus occupare praecipuam 

sedem , et ex ea pleraque fabularum ejus vilia effluxisse. 
Inde haec celebrata ac trita ejus interpretum verba, 
quasi cothurnatam in eo dominari philosophiam , et 
personas fere omnes, quas inducit in scenam, stoico- 
runi partes agere. Quae, ut non omnino falsa, sic non 
omnino vera esse existimo. Fateor equidem nullam 
prope apud Senecam esse personam , quae sententias 
ex intima Zenonis disciplina depromptas verbis ali- 
quando non profepat; sed paucissiijias quoque apud 
eumdem pro certo habeo esse personas , quae ad stoi- 
corum sese efifingant praecepta , eorumque sapientem 
vel pauluhim moribus referanl. Quin etiam acta, non 
dicta, consideranti, quod in opere ad agendum com- 
posito haud inepte fieri potest, nihil veris stoicorum 
institutis videbitnr repugnantius , quam hae Senecae tra* 
goediae stoicae, usque ad hoc tempus, habitae. 

Zeno et qui eum ducem secuti fuerunt hoc ante om- 
nia praeceperunt hominibus qui sapientes vellent fieri, 
ut rationi convenienter viverent, ejusque imperio ac 
potestati libidinem, iram, aliasque animi cupidinessub- 
mitterent : rationem enim cum Deo, cupidines cum 
belluis nobis esse communes. Itaque Epictetus, Anto- 
ninus, ceterique magni viri, de quibus merilo Porticus 
gloriatur, continentiae, patientiae, aliarumque omnium 
virtutum egregia specimina fuerunt. Porro, pleraeque 
poetae nostri personae, non modo caecos non frenant 
animi impetus, sed eis efferuntur; debacchantur ac fu- 
runt, nedum rationi obtemperent; ita ut Senecam dicas 
credidisse homines eo esse majores quo magis a vers 
hominum natura recedant, et non in divina, sed in 

belluina parle nostri nostram omnem silam esse prae- 
stantiam. Apiid hunc auctorem frustra quaerasilla ratio- 
nis etappetitus certamina, quibus, in Gornelii nostri 
fabulis mirum in modum detinemur, et spectaculum 
iilud, quod Deo dignissimum esse stoici dictitabant, 
virum scilicet responsantem cupidinibus et cum for- 
tuna colluctantem. 

Num stoicum aliquid Medeam istam in se habere 
contendes , si modo ejus sensus et facta ponderaveris , 
qusB, animi impotens , omnia humana divinaque jura 
permiscet, et, ut poenas a conjuge repetat, suos truci- 
dat natos ? Quid magis stoicis his effatis contrarium , 
esse ulciscendi et puniendi modum , et nihil laudabi- 
lius esse placabilitate et clementia?^ In Medea magna 
quidem est vis, sedea vis scilicet, quamFlaccus consi- 
lii expertem vocat, et quse vis stoica nequaquam nomi- 
nanda esl. Stoici enim, non in cupidinis impetu, sed in 
voluntatis constantia vim animi ponunt, et, hanc forti- 
tudinem , illam audaciam et immanitatem potius appel- 
lant, cujus nobiscum belluae quoque participes esse 
solent. Quo nomine quid fero Medeae furori convenien- 
tius , de qua poeta ipse : 

Qusenam cruenta Maenas 
Praeceps amore ssevo 
RapUur ? qaod impoienti 
Facinus parat /w/orc *? 



Huc fert pedes et illuc. 



< Cic. DeOjr.,l I, c. 11,25. 
2 Sen. Med , v 847. 

Ut Ugris orba gnatis , 
Cursu furente lustrat 
Gangeticum nemus: sic 
Frenare nescit iras 
Medea, non amores K 

Hic jam totus homo elapsus est, et sola superest 
bellua. Ubi enim slbi tcmperare aliquis desierit, ibi 
humanae finis, belluinae initium vila3. Itaque Marcus 
Tullius, quum Atlico suo gratulatur, quod gravius non 
commoveatur rebus adversis, hoc illi ejus adjudicat 
virtuti quam riominat humanitatem^. 

Idem de Ati^eo dixerim, qui incredibilem, quam ex- 
promere videtur, adeo non expromit animi firmitalem, 
ut contra cupidinibus vincatur, earumque rapiatur 
impetu potius quam quidquam rapiat : 

Fateor, tumultus pectora attonitus quatit, 
Penitusque voiviC: rapior, et quo, nescio, 
Sed rapior 3, 

Non hominum dignilatem et excellentiam , more 
stoicorum, metilur virtute; sed eos, quo majora admi- 
serunt scelera, eo liiajores arbitratur : 

Nescio quid majus, et solito amplius, 
Supraque fines moris humani timet , 
Instatque pigris manibus : haud quid sit scio , 
Sed grande quiddam est^. 

Hoc tibi concedo, dicet foiHasse quispiam. Pei'Sonae, 
quas nominavisti, sloica quasi nota nequaquam signatae 

* Sen. Med.^ v. 860. 
'Cic. DeSen.f cap. 1. 
3Sen. Thyest.y. 261. 
■* Jdem , V. 268i 

fuerunt; sed, iisdem in fabulis, personae sunt aliae, De- 
janiram dicoelHerculem', de quibus longealiter existi- 
mandum est: illa enim, postquam grandia locuta est, 
semetipsam occidit; hic autem jamjam moriturus fic- 
tam et simulatam ostentat constantiam. De priore per- 
sona quse respondeam jam in promptu habeo. Gum 
enim Dejanira, in tragoedia Sophoclis, multo aequiore 
animo et sui potentiore quam haec nostra Dejanira 
fuerit, et se quoque occiderit, si haec stoica dicenda 
sit , non video cur illa quoque gregi Zenonis non ad- 
scriberetur. Quod adHerculem attinet, eum neque a 
lacrimis, neque a questibus antea abstinuisse quis 
ignorat? Praeterea, si placidus ipso in rogo consump- 
tus est; hoc ideo potuit fieri, quod jam fere omnes 
humanos sensus exuerat, et pene omnino evaserat 
deus. 

Hic mihi quisquam nominat Astyanacta, magnam 
Porticus spem, ut lepide dictum est*, si fata aspera 
tulissent, et Polyxenam illam quae tanto impetu morti 
occurrit. Quoties enim utrum Porticus litteris utilitati 
fueritnecne, quaesitum est, toties hae duae personae ut 
vinceretur eam scholam funestam fuisse inductae fue- 
runt. Quae argumenta diligenter expendamus, et ea 
utrum magni, an parvi momenti fuerint, ad eam rem 
de qua loquimur dijudicandam, videamus. 

Primum Astyanax et Polyxena non mihi germanis- 
simi videntur esse stoici. Quum enim ille semper alias 
silet, hoc ei tantum alicubi verbum excidit , dum tre- 

' M. Nisard. Eludes sur les poeks tatins de ta ddcadence^ 1. 1'^ 

pidus in matrisgremium se recipit: «Miserere, mater,» 
quod a stoico longissime abhqrret. Haec autem, non 
modo stoicam illam non servat animi aequabilitatem, 
et non cohibet omnes pectoris motus; sed irato impetu 
dicitur cecidisse, quod stoicorum, credo, minime decet 
discipulam; nam stoici, inquit Tullius, «pmnio irasci 
nesciunt. i> 

Deinde, cum Astyanax et Polyxena parvum admodum 
in fabula obtineant locum , et fere mutaB sint personae, 
qui aut quales fuerint non multum certe refert; nam, 
etiamsi eorum mentes penitus essent stoicorum pla- 
citis imbutae, nihil inde de Senecae personis,in univer- 
sum consideratis, jure colligeretur. 

Denique, si forsan aut homines, aut feminae in Se- 
necae tragoediis reperirentur, quibus humana major esset 
virtus , hoc mihi non tam stoicorum disciplinae quam 
auctoris ingenio, semper grandiora captanti, videretur 
esse adjudicandum. Gum enim homines verbis amplifi- 
care soleat, mirum certe foret, si semper vitia, virtutes 
nunquam, in majus dicendo extulisset. 

Non moribus, sed dictis pleraeque poetae nostri per- 
sonae stoicas se praebent. Quae autem dicta, quanquam 
personae cuique minime convenientia, pulchra ali- 
quando sunt : quippe quae veros et sinceros scriptoris 
exprimant sensus, et ideo paulo minus affectatam prae 
se ferant jucunditalem. Sic Voltarii nostri nulli lucu- 
lentiores feruntur versus, quam quos de Neutonianis 
inventis et quos de omni numinis cullu tolerando scrip- 
sit , quia tum sine fuco et fallaciis quae revera sentie- 
bat edidit. 

F. » 

Haac Agamemnonis verba stoica quadam constantia 
mihi videntur insignia : 

Qao plora possis, plara patienter feras. 



Yiolenta nemo imperia continait diu : 
Moderata durant. Qaoqae fortuna altias 
Evexit ac levavit humanas opes , 
Hoc se magis supprimere felicem decet^ 



Dissimiles quidem numero, sed sententia fere similes 
Seneca condidit versus, cum stoicorum illum regem in 
Thyeste descripsit. Sed salis mirari nequeo in scenam 
ab eo inductos fuisse homines, Atrei aequales, etsemi- 
feros, talia canentes, non secus ac si, Zenone magistro, 
philosophiae operam dedissent. Haec dum lego, poetam 
illumrecentem, si is modo poeta sit nominandus, mihi 
legere videor, qui , ineunte octavo decimo saeculo , flo- 
ruit, et qui, Homerum cum interprelaretur, Graecos 
omnes una voce faciebat clamanles : « Quid non vincet? 
Semetipsum vicit. » Eodem prope modo in Seneca cho- 
rus exclamat, eum esse vere regem : 

Quem non ambitio impotens, 
Et nanquam stabilis favor 
Valgi praecipitis movet, 



Qai tato positus loco , 
Infra se videt omnia : 
Occurritque suo libens 
Fato, nec queritur mori * 



' Sen. Troas. v. 252. 
* Idem^ Thyest.y v. 381. 

Poeta non minus, sive famam, sive historiam negli- 
git et dedignatur, quum nobis ostendit Troadas , alia in 
fabula , mortem , ut malorum finem , avida spe praesu- 
mentes : 

Heu! quam dulce malum mortalibas addltum, 
Vitae dirus amor, cum pateat malis 
Effugium, et miseros libera mors vocet, 
Portus aeterna placidus quiete * ! 

Tali hoc sensu sane afficiebantur Indi qui, cooperti 
miseriis , illum quem appellabant Nirvanam , votis et 
precibus petebant, et stoici romani qui amissam luge- 
bant libertatem et omnem bonam artem in exsilium 
actam , nec quidquam quod ipsis dignum foret in vita 
videbant. Sed homines nequaquam Trojanis tempori- 
bus ita sensisse , ipsum Homerura teslem habemus, qui 
Achillem mortuum depingit tam vehementi vitaB desi- 
derio laborantem. 

Idem certe .dicendum est de illa jam celeberrima et 
plane stoica scena, in qua (Edipus et Antigone qudBrunt 
utrum nostrum unusquisque sui ipsius juris sit, et 
possit, salvo officio, sibi consciscere mortem , necne. 
Profecto homines qui in primis mundi aetatibus vixe- 
runt, et qui sensu magis valuerunt quam ratione, ut 
res caeteras, sic ipsam mortem, caeco impetu potius 
quam consilio obibant. Postquam autem humana jam 
adolevisset intelligentia et res omnes examinandas et 
ponderandas sibi sumpsisset, mors voluntaria, res, si 
qua fuit unquam, capitalis, in disceptationem quoque 

' Sen Agam,^ v* 579. 

debuit vocari. Cum enim de minimis deliberetur, de 
maximis non deliberari perabsurdum est. Itaque philo- 
sophus inter recentes praeclarus, Russellus noster, po- 
tuit, incolumi fama/in fabulosam narrationem duas 
inducere personas, utrum homini tribui an negari de- 
ceat jus sibi manus inferendi accurate perquirentes. 
Haec igitur Senecae scena non tam ideo mihi videtur 
vituperanda, quod sit omnis expers veritatis et rationi 
omnino repugnet, quam quod esthistoriae minime con- 
sentanea parumque apta animis audientium commo- 
vendis. 

Sunt aliae in Senecae tragoediis sententiae, ut vere 
Porticu dignae et significantibus verbis enuntiatae, ita 
personis, tempori et loco maxime disconvenientes. 

Clytemnestra, paulo antequam securi medium divi- 
dat maritum , de venia peccatis tribuenda mirum in 
modum loquitur: 

. . . Sera nunquam est ad bonos mores yia. 
Quem poenitet peccasse, pene est innocens *. 



Det ille veniam facile, cui venia est opus^. 

Audire credas Ciceronem sic stoicissantem : « Haud 
scio an satis sit eum, qui lacessierit, injuriae suae poe- 
nitere ^, j> aut ipsum Christum de muliere in adulterio 
deprehensa Pharisaeis dicentem: «Qui sine peccato est 
vestrum, primus in illam lapidem mittat^. j> 

* Sen. Agam.y v. S4S1. 

* idem , v. 267. 

«Cic. Deof,, 1. I,c. U. 

* Evang, sec Joan., c. VUI. 

. Medea ista quae, quum scelere scelus jam cumula- 
visset, novissime suos ipsius trucidavit natos, Tynda- 
riddB non concedit, et de justitide et benignitatis laude 
multa magnaque praBdicat: 

Qui statuit aliquid parte inaudita altera , 
iGquum licet statuerit , haud aequus fuit *. 

Hoc reges habent* 

Magnificum et ingens, nulla quod rapiat dies, 
Prodesse miseris, supplices fldo lare 
Protegere '. 

Ipsa PhaBdrae nutrix, quse, dominaB libidini turpiter 
morem gerens, Hippolytum corruptelarum illecebris 
irretire conata est, eumque, falsi criminis accusatum, 
moxin exitium traxit , cum regina illa de conscientiae 
stimulis sermonem habet , quum ab omni nutrice mi- 
rum, tum ab ea maxime quam ab ista pessima agendi 
ratione nulla prohibet religio : 

Quid poena praesens, conscientiae mentis pavor, 
Animusque culpa plenus, et semet timens? 
Scelus aliqua tutum, nulla securum tulit ^ 

Paulo minus absone Ghorus, dum ea canit quibus 
Hispanus poeta Americam, tanto post a suis inventam, 
qnasi praenuntiat et vaticinatur : 

Venient annis . 

Saecula seris, quibus Oceanus 

Yincula rerum laxet , et ingens 

Pateat tellus, Tiphysque novos 

Detegat orbes; nec sit terris ultima Thule*. 

* Med,, V. 4 99. 
« Med,, V. 882. 

' Hipp.,v. 161. 

* Med., V. 374. 

Ex his omnibus conslat, quod jam ab initio conten- 
dimus, auctorem nostrum , prout personanim aut mo- 
res aut dicta attenderis , aut nequaquam aut omnino 
stoicum jure dici posse. 



CAPUT XIX. 

PE LUCANO STOIGORUM DISCIPULO. 

Senecae et Lucani scribendi genus consideranti, et 
quomodo ac quatenus hi duo poetae stoici fuerint me- 
cum reputanti , incredibile est quanta inter eos simi- 
lltudo esse videatur. Uterque enim, cum personae cui- 
que tribuit impotentiorem quam aequiorem animum el 
rhetorum officinas potius quam stoicorum scholas re- 
dolentem, eorumdem stoicorum tamen insignes quos- 
dam usurpavit locos, qui utrum magis versus exorna- 
verint, an versibus exornati fuerint incertum est et 
injudicatum relinquo. 

Quid enim aut institutis stoicorum, qui semper na- 
turam ducem habebant, inimicius, aut fucato dicendi 
generi, quo rhetores utisolebant, propinquius, quara 
quod Marius, auctore Lucano, sua signa nulli com- 
misit, qui jam sceleribus non esset famosus? Quid 
quod ipsum Gsesarem, minus certe impetu et ira quara 
consilio fet ratione rebus gerendis assuetum, idem Lu- 
canus dixit in eam efferatum fuisse rabiem, ut, horri- 
bili civium edita strage, quam ulla sine pugna, rerura 
potiri maluerit? 

Gum autem, non in pejus, sed in melius resauget 

poeta , tum utrum stoicos an rhetores potissimum du- 
ces sequatur judicatu difficile est. Cum omnia quaecun- 
que egregie fuerunt acta in illo certamine , quod inter 
Massilienses et Romanos exortum est, describit, juve- 
nem memoratqui, manibus ambabus vicissim ampu- 
tatis, ipso trunco suos protegere gaudet, et tandem 
hostilem in navem saltu emicat, ipsa morte Romanis 
damno futurus *. Hoc, fateor, rhetorum potius quam 
stoicorum adscribam exemplo et auctoritati, nisi forte 
Justinum rhetorem , eadem prope de Cynegira referen- 
tem , contendas stoice quoque sensisse. 

Quid dicam de Vulteio illo, qui,.in quarto Pharsaliae 
libro , tanta cum fortitudine animam effundit? Eum , 
ut non plane stoicum , quippe qui pugnet contra rem- 
publicam, ita aliquantum stoicum tamen crediderim; 
nam , stoicorum more, ad libertatem retinendam , sibi- 
metipsi vilam eripit, commilitonesque ad id adducit, 
ut tam magnum sequantur exemplum^. 

Inter stoicos quoque utrum sit annumerandus necne 
dubito hic Metellus qui, cum CdBsar, omnia magistra- 
luum et legum munia, nullo adversante, sibi vindica- 
visset, et eo venisset furoris, ut Saturni templi fores 
efFringere vellet , et publicas opes rapere , impio legum 
violatori animose obstilil, atque viribus anpossint obsis- 
terejura expertus est ^. Quoquo modo se ea res habeat, 
hic certe sub poeta philo^ophus latet, et apud Home- 



* Phars.y 1. III, V. 622. 
« Phars., 1. IV, v. 675. 
^ Phars., im,y, U%. 

rum versus nuUos reperias quibus sacer justitiae amor 
sic erumpat. 

Sed ex omnibus viris quos Lucani celebravit musa , 
nullus est qui ad illum stoicorum sapientem propius 
similitudine accesserit, quam Cato, qualis a nostro 
poeta carminibus depictus fuit. Tanto igitur proposito 
exemplo, quid commodi aut incommodi litteris latinis 
stoica attulerit disciplina, videamus. 

Duo quae jam antea apud stoicos in universum re- 
prehendenda animadvertimus , aliquid scilicet aequo 
grandius, adjuncta quadam jactantia, et humani cu- 
jusque teneri affectus contemptum, in hoc quoque 
praestantissimo stoicae virtutis specimine cernere est. 
Vix Catonem assensu comprobo miseros milites per 
deserta Libyae trahentem, ut plane pateat egregios viros 
non indecore fugere potuisse; et nescio quid durum et 
inflatum habere mihi videntur ea quibus militem quem- 
dam alloquitur, dum aquam ab eo allatam dedignatur 
et repellit*. Simpliciter negare fuisset, meo quidem 
judicio, sublimius. 

Non parum quoque Catoni succenseo, quod tam 
parvi habuerit conjugiale foedus, ut alteri viro suam 
uxorem, non secus atque equo armentalem equam, 
conjungendam tradidf^rit, eamdemque ad penates re- 
deuntem tam frigide exceperit, quasi publicarum rerum 
cura alios omnes, etiam sanctissimos, sensus exstin- 
guere et opprimere deberet. Hic delicatissimam animi 
partem ignoravisse Porticus mihi videtur et nobilissi- 

< Phars., 1. IX, V. 505. 

mos affectus repudiavisse. ubi dulces amantium et 
redamantium complexus, et mares animi lenero amore 
commoti, et viriles vultus lacrymis aliquando madeu- 
tesl Ubi Hector et Andromache, Polyeuctus et Pau- 
lina, aliique clari conjuges, qui non sine magno animi 
cruciatu dissociati unquam fuerunt! 

Sed si has Gatoni ignoverimus maculas, quot et 
quanta, non jam adumbrata, sed pene expressa per- 
fectae cumuIatSBque virtutis signa in hoc viro invenie- 
mus! Dum Homericus AchilleS, robore et agilitate 
prsBsertira insignis, nihil fere nisi corporis bona jactat, 
Gato ille, quem describit LucanVis, justitiae libertatis- 
que amore in primis conspicuus, nihil magis quam 
animi bona diligit et amplectitur : 

. . . . Hi mores, haec duri immota Catonis 
Secta fuit, servare modum, finemque tenere, 
Naturamque sequi , patriaeque impendere vitam , 
Nec sibi , sed toti genitum se credere mundo *. 

Egregius ille vir , in omni Lucani opere, sibi constat. 
Cum omnia virtuti censeat posthabenda, nec unquam 
successu crescere honestum, si Pompeium mortuum 
laudabit , non ducis hujus victorias et triumphos re- 
censebit, nec pone currum victos reges et gentes do- 
mitas ostentabit, sed quantum fuerit justitiaB tenax 
simpliciter exponet, etquomodo, plebe servire sibi pa- 
rata, vixerit privatus. Quin etiam, Pompeio dabit honori 
quod forsan, heroicis temporibus, ei dedecori fuisset. 
His enim verbis nil belli jure poposcit omnino con- 

« iViars.^ I. n, v. 380. 

traria sunt Horatii nota de Achille verba: nilnon arro- 
getarmis^. 

Tota mens Gatonis et indomita vis animi multo 
etiam vividius exhibetur oratione quam ille vir apud 
milites habet, jamjam, Pompeio mortuo, e castris dis- 
cessuros, quasipro homine quopiam, non pro toto ho- 
minum genere pugnavissent. Lucanus tanto viro con- 
cionem tribuit, cui nec apud Homerum, nec apud 
Virgilium, nec apud j)oetam ullum, qui antea fuerit, 
quidquam simile reperiatur, et sententias aere peren- 
niores versibus concludit quos nulla unquam delere 
poterit vetustas. Omnia nova , philosophica , splendida : 

Ergo pari voto gessisti bella, juventus, 

Tu quoque pro dominis; et Pompeiana fuisti, 

Non romana manus? Quod non in regna laboras, 

Quod tibi, non ducibus, vivis, morerisque; quod orbem 

Adquiris nulli, quod Jam tibi vincere tutum est; 

Bella fugis, qusBrisque jugum, cervice vacante, 

Etnescissine rege patil 

famuli turpes, domini post fata prioris, 
Itis ad baBredem l . 

*Hic vere liberum agnosco virum, et cujus nomen 
non hominis cujuslibet, sed jam ipsius Libertatis no- 
men esse videatur, quem Marcus Tullius mori potius 
debuisse dixit , quam tyranni vultum adspicere ^. 

Si a personis quas in scenam induxit Liicanus, ad ea 
quae de divinis et humanis rebus ipse senserit, nostram 



^Phars., I. IX, v. 190. 
^Phars,, LIX,v. 256. 
3Cic. /5eO/., I. I,c. 31. 

deflexerimns oralionem, hic majora eliam fortasse 
quam illic inveniemus, el Zenonem videbimus non 
parvo adjumento discipulo fuisse. 

Auctor noster, utpoetam decet philosophantem, et 

ea qu8e ad mores et instituta spectant curiosius quam 

bellica facta consectantem, multa seu de divinis, seu 

de Deo ipso scripsit. Sed hoc fere proprium et pecu- 

liare inter poetas habet, quod, dum vulgaribus non 

adhibet fidem rehgionibus , eas tamen mirum in mo- 

dum soleat describere. Earum caerimonias, et sensus 

quibus homines afficiunt, ita cogitando sibi fmgit,ut 

falsorum numinum ahquantisper sibi videatur esse 

cultor, et sacra quasi formidine, qua movetur ipse, 

legentium quoque animos commoveat. Quod ut tibi 

manifestum fiat , hunc poetam legas velim Massiliensem 

lucum describentem , quam sedem horrenda obtine- 

bat religio, et videas quam atris coloribus eum de- 

pinxerit et nostros quasi ante oculos proposuerit. Ve- 

tustse illse arbores, jam situ albescentes, umbra tam 

densa accontinua, informia ac moesta deorum simu- 

lacra, diras arae sanguine humano semper imbutae, 

nemo est quem non faciant attonitum. Multa prodigia, 

si non vera , certe pro veris habita , addunt terroribus, 

ita ut jure dicat Lucanus ipsum sacerdotem accessus 

pavere, limereque ne luci dominum deprehendat*. 

Sed noster scriptor non is est qui veluti summam 
rerum partem attingat leviter, neque in earum viscera 
inspiciat. De animabus ex uno corporo in aliud mi- 
grantibus atque artus alios alio in orbe regentibus exi- 

> Phars., 1. m, V. 424. 

mie loquitur, et quid hoc dogma ad augendam homi- 
num fortitudinem habeat idoneum egregie ostendit. 
Ignavi scilicet animi esset cito reditum parcere vit(B ^ 
Quamvis ex inconsideratis vulgi de Deo opinionibus 
omnino solutum Lucano sit ingenium, eum libenter 
dixerim virum religiosissimum esse, si modo hocno- 
mine virum humana et mortalia despicientem atque 
dBterna ac divina suspicientem intellexeris. Hic sensus, 
qui, sacris e litteris ortus, Pascalii et Bossuetii in libris 
quasi vivit et spirat, e Lucani quoque versibus, quos 
sibi potissimum vindicat Porticus , aliquando erumpit. 
Lege verba quae sagae Thessalae tribuit et quibus phar- 
saHca innuitur pugna, ac Gaesarum numina irridentur. 
Hic quantuli poeta noster humana fecerit fastigia vide- 
bis. Non vult homines de gloria parvae vitae esse solHci- 
tos; nam hora veniet quae duces omnes misceat. A 
Caesare Pompeioque nunc, tanto sanguine eflfuso, 

QaeiD tumalam Nili, qoem Tibridis adluat ouda, 
Qoaeritor, et docibos tantom de fonere pogna est *. 

Lucanum quoque contendo esse religiosissimum, 
quia de religione magna sentit, nec Deo quidquam 
assignat quod sit tanto numine indignum. Rem cum 
cupiam dilucidare , verba, quibus Gato Labieno sua- 
denti ut de belli eventu Ammonis oraculum sciscitetur 
respondet, vix audeo aut proferre , quod notissima , aut 
praetermittere , quod pulcherrima sunt: 



* Phars., 1. 1, V. 454. 
^Phars.,\. VI, V. 840. 

Haeremas cuncti Saperis, temploque tacente 
Nil facimus non sponte Dei; nec yocibus uliis 
Numen eget, dixitque semei nascentibus auctor 
Quidquid scire iicet. Sterilesne elegit arenas , 
Ut caneret paucis, mersitque hoc pulvere verum? 
Estne Dei sedes, nlsi terra, et pontus, et aer, 
Et cceium et virtus \ 

Deum unum supremumque rebus humanis praesi- 

dere credit, qui cuncta, ul sloicis placet, gignit et 

tempj&rat, ita ut casui cuilibet nuUus sit locus, et quae- 

cunque obversantur ante oculos, etiam diversa et re- 

pugnantia , inter se vincta et connexa teneantur. Quae 

cum ita sint, fabula debet scientiae cedere locum, 

atque historia omnis, philosophia duce, renovanda est 

et in melius immutanda. Pro Pallade, Marte, aliisque 

numinibus quae Homerus, ad rem quamque explicanr 

dam, solet inducere, naturales quasdam causas, aliis 

ex causis pendentes , et facta factis aliis generata habe- 

mus, quae homo cogitando comprehendere plus mi- 

nusve potest. Si forte quaesiveris cur civile bellum apud 

Romanos exortum fuerit et pristina mutata fuerit disci- 

plina , tibi respondebit Lucanus , omnibus mundi opi- 

bus Romam illatis, hinc prodigiosas natas esse cupi- 

dines, quae, velut turbulentissimae tempestates, in 

urbem debacchatae fuerunt, et veterem everterunt ci- 

vitatis statum; nec id Romae solum, et illo tempore, 



*PAor5., i. IX,v. 673. 

« Mettez ensemble tout ce que les anciens poetes ont dit des Dieux, 
ce sont des discours d'enfants en comparaison de ce morceau de 
Lucain. » (VoLTiiaE. Dict, philos,^ art. I^pop^e.) 

sed ubique et semper, evenisse, ila ut de omni populo 
jure dicas quod de populo romano praesertim dictum 
fuerit *. 

Nihil autem tantum prodest gentibus ad summum 
virtutis et felicitatis gradum promovendis quam gene- 
rosa libertatis cura, et ea quam Tullius nominat hu- 
mani generis carilatem, quarum una ad homines sin- 
gulos, altera vero ad civilem communitatem potissimum 
spectat. 

Libertatis cura in eo maxime apparet apud Luca-^ 
num, quod summa observantia colk antiqua Romae 
instituta , quibus jamdudum civium jura protegeban- 
tur, et, quibus sublatis, nihil supererit quod unius 
dominationi possit obsistere. Itaque, dum Romanus 
senatus Epiri campos peragrat exsul et humili sub 
tecto habet concilium, noster Lucanus in has erumpit 
voces quas alius poeta, praematura quoque praereptus 
nece^, novissimo finiente saeculo, fere refert, cum 
alium,eumque nobiliorem celebrat senatum,in illo 
jam illustrissimo pileae ludo, de libertate Gallorum de- 
liberantem : 

Peregrina ac sordida sedes 

fiomanos cepit proceres; secretaque rerum 
Hospes in externis audivit Guria tectis! 
Nam quis castra vocet tot strictas jure secures, 
Tot fasces? docuit populos venerabilis ordo 
Non Magni partes. sed Magnum in partibus esse \ 

^ Phars.^ 1. 1 , V. 573. 

2 Andr6 Gli6nier. Lejeu de paume, 

3 Phars.y 1. V, v. 9. 

Gum Gaesar ipse sibi sumpsit dictaluram el consula- 
tum 9 quos honores quondam bene meritis de patria 
civibus liberi populi suflfragia solebant decernere , tum 
poeta luget oppressam libertatem venerandasque potes- 
tates pollutas et jam ad nihilum redactas. Nam , ab eo 
tempore, magistratus et imperia, quae, florente repu- 
blica, in tanto fuerant pretio, jam principibus ludibrio 
habita,.ad deterrimum aut imperitissimum quemque 
delata fuerunt, et rebus abolitis, sola rerum vocabula 
permansere^ Voces quibus Romani dominos mentiun- 
tur, inquitLucanus, hsecaetas prima reperit, consula- 
tumque praebuit deridendum , quippe qui ideo tantum 
fuerit servatus, ut suum anno cuique foret nomen*. 

Tandem, quum discordiis civilibus exterrita liber- 
tas, Pharsalicam post cladem, Italum solum deseruit, 
vati nostro excidunt acerbi iidemque eloquentes ques- 
tus. Brutos fere exsecratur, qui libertalem el consula- 
tum instituerant Romaeque bona dederant olim peri- 
tura, et quorum desiderio aeternum cruciaretur, cum 
caeteri populi , nihil tale experti , sua sorle contenti , 
placidum aevum peragerent : 

» . . Fugiens civile nefas, redituraque nunquam 
Libertas, ultra Tigrim, Rhenumque recessit, 
Ac, toties nobisjugulo qusesita, negatur, 
Germanum Scythicumque bonum , nec respicit ultra 

Ausoniam 

De Brutis, Fortuna, queror. Quid tempora legum 
Egimus, aut annos a Consule nomen habentes? 
Felices Arabes , Medique , Eoaque tellus , 

^ ikEadem magislratuum vooabula.n (Tac. ^nn., 1. 1, c. 3.) 
* Phars,^ I. V, v. 383 . • 

Quam sub perpetuis tenuerunt fata tyrapnis! 

Ex populis, qui regna ferunt, sors ultima nostra est, 

Quos servire pudet '. 

Stoicis plaoebat homines hominum causa esse na- 
tos, et aHos aliis praebere operam debere; aliquem vero 
alicui nocere aut ei detrahere aliquid , magis esse con- 
tra naturam volebant quam quidquam, vel acerbissi- 
mum, semetipsum pati. Existimabant enim civilem 
quamdam mortales efficere inter se societatem , in qua 
alii aliis, ut fratres fratribus, prodesse omni modo 
conarentur, quam qui dirimeret, is non solum sceles- 
tus, sed etiam impius esset habendus. Inde admirabilia 
illa prdecepta de amore quo homo homini amandus sit, 
quibus philosophi novissimi saeculi nihii subUmius ex- 
cogitare potuerunt. Quos eosdem sensus Lucanus non 
semel tenlavit versibus, iisque egregiis, exprimere: 

Nunc ades, aeterno complectens omnia nexu, 
rerum, mlxtique saius, concordia, mundi, 
Et sacer orbis amor '/ 

Alias Catonem inducit vividius dicentem : 

Hic redimat sanguis populos ; hac caede luatur 
Quidquid romani meruerunt pendere mores ^ 

Mox, post istam, quam saepissime detestalur, Phar- 
salicam caedem , impios Caesaris milites in fratrum aut 
parentum occisorum toris slratos, agrestes homines et 
rusticos splendida principum civitatis cubilia corpori- 



' PAar*., 1. VII,v. 434. 

bus prementes nobis ostendit, et eximie describit hor- 
rendasomnia, quibus, post tanlum in genus huma- 
num admissum scelus, exagitantur*. 

Nunquam, credo, Homerus, aut alius quisquam 
poela, apud veteres, tam miserabilibus verbis tristem 
hominum sorlem prosecutus est,'aut eorum cruenta 
certamifia tam acriter fuit exsecratus. Nihil his carmi- 
nibus simile ante novissimum saBculum invenias, in 
quo is, quem Lucanus orbis sacrum amorem nomi- 
nat, el quem primi stoici praedicaverant, hominum 
rursus invasit animos , et litteris novam quamdam 
atque inauditam vim addidit. Etsi timeam ne mihi 
vitio delur, quod nimis multa cum e caeteris poetis 
stoicis, lum praesertim e Lucano excerpserim, hos 
quoque proferam versus quibus libertatis cura et hu- 
mani generis caritas, quos sensus jam antea dixi 
maxime stoicos, simul exprimuntur. Cogitanti cuilibet 
quanta et quam longa servitute oppressus gemuerit 
populus romanus, haec verba, non solum verissima 
videbuntur, sed etiam nescio qua dira pulchriludine 
splendida : 

' Majus in hac acie, quam quod sua saecula ferrent, 

Vulnus habent populi; plus est quam vita, salusque, 
Quod perit ; in totum mundi prosternimur aevum ; 
Vincimur his gladiis omnis, quae serviat, aelas. 
Proxima quid soboles, aut quid meruere nepotes 

In regnum nasci? 

Post prsBlia naUs 

Si dominum , fortuna, dabas, et belia dedisses '! 

' Phars., 1. Vn,v. 764. 
* Phars., I. VII , v. 638. 

GONGLUSIO. 

Ex his omnibus colligendum est, ut opinor, stoicos 
nequaquam poesim romanam inclinavisse , et in eos 
perperam collata fuisse vitia quaB litteras jam tum se- 
nescentes invaserant. Imo, quum omnia fere dissoluta 
in pejus ruerent et dilaberentur, haec secta , ad tempus, 
poeticum aluit ac sustinuit spiritum; quippe quae in- 
genia unice verbis inteuta ad res converterit et homi- 
num mentibus atque animis valentiores praebuerit cir 
bos. Manilii, Persii, Juvenalis, Lucani evolve et excule 
opera; nihil ibi iis locis comparandum reperies, quos 
ut suos Porlicus sibi jure vindicat; et quicunque ver- 
sus disciplinarii stoicam redolentes ex horum poetarum 
scriptis detraheret, hunc eis fatebere non resarcien- 
dum allaturum esse detrimentum. 

Cuncta igitur in stoicorum hisloria sibi constant, 
nec quidquam in ea videas quod caeteris discrepet et 
disconveniat. Non solum enim de moribus et de legi- 
bus, quod nemo fere vocavit in dubium, sed etiam de 
litteris bene meruerunt. Qui, hominibus perditissimis 
reipublicae gubernacula tractantibus, inviolatam serva- 
verunt humanam dignitatem, atque iniquas Romano- 
rum leges ad reclae rationis normam ita correxerunt, 
ut eae aeterna ipsius rationis decreta nominarentur, 
iidem, quum iis omnibus ortum dedere quae a Tullio 
in illo De Officiis libro et a Tacito in Anmlibus elo- 
quenter ac divinitus dicta fuerunt, tum de Deo et de 

iTionbus multa et magnifica, quae protulimus et dilaii- 
davimus, poetis romanis exornanda suppeditavere. Co- 
gitanti igitur quam crasso aere, quam uliginoso quasi 
solo adoleveril stoicorum disciplina , et quam uberes 
ac varios ediderit fructus, celeberrima recentioris scrip- 
toris * verba latius patere quam ipse forsan existimave- 
ritmihi videntur, naturam humanam videlicet insolitis 
nixibus ex alvo profudisse admirabiiem illam sectam, 
iis plantis similem, quas tellus, caliginosis in regioni- 
bus, ex humo atiquando gignit. 

Quin etiam, Porticus fata angustis veterum tempo- 
rnm lerminis non fuerunt circumscripta, sed apud re- 
centes aliis sub conditionibus iterata sunt. Ut Grotium 
praeteream de jure belli et pacis, ex Zenonis inslitutis, 
scrilientem, et Kantium stoicorum praBcepta de mori- 
bus restituentem, Cornelius noster, ut qui Seneca et 
Lucano mirifice delectatus fuerit, juxta eorum placita 
suas condidit tragoedias. Quot enim personas in his 
praeclaris inducit operibus appetitum rationi, summa 
non sine contentione, subjicientes, et audientibus non 
misericordiam vanam et sapienle indignam, sed fruc- 
tuosam et vere stoicam admirationem moventes! Ita 
hoc tragoediarum genus, novum, inaudilum, Graeco- 
rum tragoediae haud parum dissimile, quod a se inven- 
tum non immerito praedicant recentes, e stoico fonte 
cecidit! 

Praeterea , his argumentis atque exemplis usus , for- 
titer affirmaverim (quod non solum ad poetas stoicis- 

' Montesquicu. Grandeur et d^cadence des Romains^ ch. XVI. 

sanles, sed etiam ad poetas quolibet modo philoso- 
phantes spectal) poetam egregie esse acturum qui ea 
quse senserit et quo modo senserit exprimet, ac totam 
mentem in chartam nobili quadam libertate quasi 
effundet. Itaque poeta philosophari solitus et versatus 
inter homines philosophari solitos, philosophica , me 
judice, condat carmina. Ingenuus enim et simplex 
animus non minus a poeta quam a philosopho requi- 
ritur; nec fieri potest, ut is aliquid scribat posleris 
dignum, qui aliud mente cogitaverit, aliud in ore ha- 
buerit, nedum veritatis, ilon secus ac dei alicujus, 
amore rapiatur. 

